
SØNNENS GERNINGER 


H. Scharling: Dogmatik. 15 


FTERAT have betragtet Gud Faders Gerninger som 

kundgjørende sig dels i Verdensskabelsen dels i Ver- 
densstyrelsen samt endelig i den evige Frelsesplan for den 
i Synden frafaldne Menneskehed skulle vi nu betragte 
Frelsesplanens Virkeliggjørelse. Den fuldbyrdes ved Søn- 
nens Gerninger, der vise sig i den faldne Menneske- 
heds Gjenopreisning ved hans Forsoning og Forløsning. 
Den guddommelige Frelsesplan faar sin Virkeliggjørelse i 
Tiden gjennem Aabenbaringshistorien, der naaer sit 7£40c 
i Jesus Christus. Den dogmatiske Udvikling af hans 
Væsen og Virksomhed bliver Christologiens Opgave. 
Forudsætningen herfor bliver Trinitetslæren og den anden 
guddommelige Hypostases Stilling indenfor den. 

Paa denne Vis er Christologien altid bleven behandlet 
i Kirkelæren. Men i nyere Tid har man brudt med denne 
Behandlingsmaade. Den moderne Subjektivisme kræver, 
at de trinitariske og christologiske Bestemmelser skulle 
bortfalde som tomme Ahstractioner, man skal ikke udvikle 
Christologien ovenfra nedefter, men nedenfra opefter, man 
skal begynde med Fremstillingen af Jesu rent menneskelige 
Fremtræden og derfra hæve sig til en højere Betragtning 
af ham. I Virkeligheden ender denne Fremgangsmaade 
i famlende Usikkerhed og kan vel heller ikke ende paa 

15" 

anden Maade. Det erklæres nemlig, at vi kunne kun tale 
om, hvad Jesus har været overfor os, men hvad Jesus 
har været i sit indre Væsen lige overfor Gud, det bliver 
hans Hemmelighed, og derom kunne vi Intet vide: med 
andre Ord, vi ende i den store Tomhed, thi hvad Christus 
har været for os og virket for os, afhænger ganske af, 
hvad han har været for Gud og er i Gud. De dogmatiske 
Bestemmelser i Christologien blive betydningsløse, naar man 
borttager det metaphysiske Grundlag, hvorpaa de hvile. 

Vi see da ogsaa, at Jesus stedse sætter Troen paa 
hans Guddomsstilling som Forudsætning for hans Virken, 
altsaa som det, hvormed der skal begyndes, ikke som det, 
hvormed der skal endes. Hvor denne Forudsætning mang- 
ler, kommer heller ingen Forhandling i Stand, saaledes 
overfor Pharisæerne (Matth. 22,41—46, Joh. 10,24—28), medens 
Jesus overfor Pilatus og de romerske Soldater, hvor enhver 
Betingelse for Forstaaelse af hans Væsen mangler, tier 
ganske stille (Matth. 27,10—14, 1 Pet. 2,23). Ud fra den samme 
Betragtning begynder Johannes sit Evangelium med at føre 
os ind i Treenighedens inderste Dybde (Joh. 1,1—14) som 
nødvendig Forudsætning for at forstaa den følgende Skil- 
dring af Jesu Liv og Virksomhed, og Markus begynder 
ligeledes sit Evangelium med den kategoriske Erklæring, 
at Jesus var Guds Søn (Mc. 1,1), inden han fortæller om 
Jesu Gjerninger. Hermed er da Veien anvist, som den 
dogmatiske Udvikling har at følge. Den tager sit Udgangs- 
punkt i Læren om den anden Hypostase i Treenigheden 
(jvfr. ovenfor S. 97) og fastholder denne Aabenbaring i 
Kjødet, åv cggxzt, d. e. i personlig menneskelig Skikkelse 
som en historisk Kendsgerning, der maa gribes og fast- 
holdes i Troen, medens det bliver Dogmatikens Opgave at 
udrede og fremstille i ordnet Sammenhæng alle de Tanke- 
bestemmelser, som ere gjemte heri. 

Man behandler stundom Christologien i to Afsnit, 

hvoraf det første handler om Christi Person, det andet om 
hans Gerninger. Imidlertid er denne Inddeling mindre 
heldig, da selve Christi Menneskevorden er en af hans 
Gerninger og altsaa maa behandles under disse. Vi 
foretrække derfor at indordne det righoldige Stof i tre 
Afdelinger, hvoraf den første behandler selve den gud- 
dommelige Menneskeblivelse, den anden de gud- 
menneskelige Livsvilkaar, hvorunder den udformer 
sig i et sandt Menneskeliv, og endelig den tredie Afdeling 
fremstiller Formaalet for begge de to foregaaende, nemlig 
Menneskeslægtens Frelse gjennem Forsoning og Forløs- 
ning. Den nærmere Udførelse heraf frembyder store Van- 
skeligheder paa Grund af den centrale Plads, som Chri- 
stologien indtager i Dogmatiken. Her mødes nemlig alle 
de bærende Grundtanker som i et Brændpunkt og ere 
sammenknyttede paa en saadan Maade, at den ene forud- 
sætter og betinger den anden. Den dogmatiske Opgave 
vil derfor blive den, at hvert enkelt Spørgsmaal maa be- 
handles for sig og besvares med størst mulige Klarhed og 
Bestemthed, medens dog samtidigt den indre Forbindelse 
mellem dem maa søges bevaret i et samlende Overblik. 


I. 


GUDS MENNESKEBLIVELSE I JESUS CHRISTUS. 


Grundvolden for den christelige Tro har fra Kirkens 
første Begyndelse været den, at Gud har i Jesus Christus 
aabenbaret sig i menneskelig Skikkelse. Jesus af Nazareth 
var ikke blot et udmærket Menneske, ikke blot Slægtens 
aandelige Hoved, dens Urtypus, Idealmennesket, Central- 

mennesket, eller hvilke Benævnelser man vil bruge, men 
han var Gud selv. Vi føres herved tilbage til Trinitets- 
læren som nødvendig Forudsætning for Christologien: det 
er den anden Person eller Særexistens i Guddømmen, der 
blev Menneske og gjennemførte et sandt Menneskeliv i 
hele dets Udvikling fra Fosterdannelsen i Modersliv indtil 
Graven. 

Dette er og har altid været Kirkens Tro og Beken- 
delse efter Apostlenes og Christi eget Vidnesbyrd. Det er 
ikke Frugten af en dybere speculativ Tænken, der gjennem 
abstracte logiske Formler eller gennem rige Phantasibilleder 
tror at kunne trænge ind i Guddommens inderste Dyb og 
herigjennem paavise en tvingende metaphysisk Nødvendig- 
hed for Guds Menneskeblivelse, saaledes som i nyere Tid 
den schelling-hegelske Philosophi og i Oldtiden Gnosticis- 
mens phantasirige Evolutionslære har søgt at fremstille 
det. Menneskeblivelsen er ingen metaphysisk eller logisk 
Nødvendighed, men fremgaar af Guds frie Kærlighed med 
det Formaal at frelse den ved Synden frafaldne og fortabte 
Menneskehed. Den maa derfor fastholdes som en gud- 
dommelig Handling fremgaaende af en Evigheds Beslut- 
ning og virkeliggjort i Tiden. 

Vi betegne Guds Menneskeblivelse med det dogmatiske 
Navn Incarnationen, og Opgaven bliver først at paavise 
dennes Mulighed overfor de Indvendinger, der fra en rent 
forstandsmæssig Tænken rettes imod den, dernæst dens 
Formaal og dens Stilling til Menneskehedens syndige Ud- 
vikling, endelig dens historiske Virkeliggjørelse indenfor 
Tidens og Rummets Grænser. 

Sav: 
Incarnationens Mulighed. 


Incarnationen er ganske vist over al menneskelig 
Fornuft, men den er ikke imod al Fornuft, hvad man i 
overdreven Iver har villet gjøre den til. Den er ikke et 
Paradox, men et Mysterium. 

Paradoxet kan være af dobbelt Art, det kan ligge i 
Formen men ogsaa i selve Indholdet. I første Tilfælde 
vil der under den tilsyneladende Modsigelse skjule sig en 
dybere Visdom paa en saadan Maade, at hin vækker og 
ægger Tanken til at søge og finde den. Dette er saa- 
ledes Tilfældet med mange af Jesu Udsagn og Fyndsprog, 
hvor det Paradoxale i Udtryksformen giver Tanken, som 
skjuler sig derunder, en større Energi og driver den dybere 
ind i den opmærksomme og forstaaende Tilhørers Sind og 
Hjerte, medens selve den paradoxe Form giver Tanken en 
Form, hvori den lettere erindres. Men Paradoxet kan 
ogsaa ligge i selve Sagen, saa den derved bliver utænkelig 
og urimelig. I en overdreven Interesse for Troen, der 
skyder langt ud over Maalet, har man villet fremstille In- 
carnationen under Synspunktet af det absolut Ubegribelige 
og derfor for vor Opfattelse som det Urimelige og Menings- 
løse (Tertullian: credo, quia absurdum — S. Kierkegaard: 
Guden er bleven Menneske). Hermed er al tænkende For- 
staaen afvist, Incarnationen staar steil og utilgængelig over- 
for ethvert Forsøg i denne Retning, den skal ikke fast- 
holdes af Tanken, men af Villien i Lidenskabens uende- 
lige Pathos. Hvis denne Opfattelse er rigtig, maatte Troen 
paa den guddommelige Incarnation bero paa en magisk 
Undervirkning, og Maalestokken for den christelige Tros 
Sandhed maatte være dens større eller mindre Urimelighed, 
og man maatte tro paa den ikke i Kraft af dens Mulighed, 
men i Kraft af dens Umulighed. Vi maatte i saa Fald 


228 Sønnens Gerninger. 


føle os forpligtede til at tro paa Buddhas og Vischnus In- 
carnationer, fordi Urimeligheden her møder os i en endnu 
krassere Form. 

Hverken Jesus selv eller hans Apostle fremstille In- 
carnationen som absolut utilgængelig for den menneskelige 
Tanke eller som det absolute Paradox. Tvertimod kaldte 
de den for Guds højeste Visdom, hvilken denne Verdens 
Ypperste ikke fatte, men som Gud har aabenbaret for sine 
Udkaarne (1 Kor. 2,6 flg., jvfr. Matth. 11,25, 16,17), de tale 
om at forstaa Guds Riges Hemmeligheder (Matth. 13,1), 
om Erkendelse af og Indsigt i denne Guds Visdom, om at 
begribe baade Højden og Dybden af den (Eph. 3,18), om 
den Visdom, som kommer ovenfra (Jak. 3,15—7). Men paa 
den anden Side fastholdes ogsaa, at den dybere Indsigt og 
Forstaaen kun delvis kan naaes af den stærkt begrænsede 
menneskelige Erkenden, og de kalde dens Genstand der- 
for en Hemmelighed, et Mysterium, som er blevet aaben- 
baret os (1 Kor. 2,7: copia Fzod åv uvornetw, jvfr. Rom. 16,15, 
1 Tim. 3,16), men som ogsaa har sine fast afstukne Græn- 
ser, der ikke kunne overskrides af den menneskelige Er- 
kenden. Medens Paradoxet er det Urimelige og Umulige, 
er Mysteriet det Uudgrundelige, som ikke kan udtømmes 
af nogen menneskelig Erkenden, men dog tillader en for- 
staaende Opfattelse, hvor de fornødne Betingelser for en 
saadan ere tilstede. Ud fra dette Synspunkt forkaste vi 
derfor den speculative Opfattelse af Incarnationen, som 
holder for, at den menneskelige Tanke kan gjennemtrænge 
Incarnationens Mysterium, men til den anden Side forkaste 
vi ogsaa Paastanden om, at Christentroen er for os det 
absolute Paradox, det Urimelige og Meningsløse. 

Vi fastholde derfor Troen paa Incarnationen ikke som 
et isoleret Factum, hvad Tilfældet er med S. Kierkegaard, 
thi som saadant vil det altid blive for Tanken det ab- 
solute Paradox, men som seet i sin Sammenhæng med 

Guds Aabenbaring i dens Helhed og paa Grund af vor 
personlige Livserfaring af Christus som hele Menneske- 
slægtens Frelser og Forsoner, hvilken Livserfaring stad- 
fæstes ved den Hellig Aands Vidnesbyrd i Hjerterne. 

Den Hovedindvending, som reises mod Incarnationen, 
gaar ud fra den absolute Modsætning mellem Gud som den 
uskabte Existents og Mennesket som den skabte Existents. 
Som den uskabte er Gud evig, uforanderlig, uendelig, ube- 
grænset i al sin Væren og Villen, Mennesket derimod som 
skabt er endeligt, underkastet ide! Omskiftelighed, begrænset 
baade i Rummet og Tiden: overfor saa store Modsætninger 
er enhver Enhed umulig. Herimod maa gjøres gældende, 
at denne Opfattelse er overfladisk, idet den opfatter Uende- 
ligheden rent qvantitativt under Form af en ydre Udstræk- 
ning, der uden Begrænsning strækker sig gjennem Rummet 
og Tiden. Mod denne rent qvantitative Opfattelse af Uen- 
deligheden maa stilles den qvalitative Opfattelse af Uende- 
ligheden som en indre Aandsværen i Villien og Tanken, 
der Intet har at gjøre med den rumlige Udstrækning. 
Den indre Uendelighed i Villie og Tanke er givet Menne- 
sket i Gudsbilledet, og i dette ligger Muligheden for en 
Forening mellem Gud og Menneske i Incarnationen. Hele 
Verdensskabelsen bliver da, naar den sees under Syns- 
punktet af en opadstigende Række, paa een Gang en sti- 
gende Selvaabenbaring og Selvmeddelelse af Gud, som in- 
denfor vor Erfarings Kreds naaer sit Høidepunkt i Menne- 
sket, der er skabt i Guds Billed (se ovenfor S. 164) d. e. 
skabt med en indre Aandens Uendelighed i Tanke og Villie, 
der skal kundgjøre sig i Hellighed og Kærlighed og der- 
igjennem aabenbare Guds Væsens inderste Centrum. Her 
ligger den første Betingelse og den første Mulighed for en 
guddommelig Incarnation. Mennesket rummer i sig den 
samme ÅAÅandens indre Uendelighed, som Gud har, og er 
derigjennem skabt for Evigheden. Det befinder sig ikke 

i exclusiv Modsætning til Gud, men er i indre Slægtskab 
med Gud (Ap. Gj. 17,2), det kan blive delagtigt i Guds 
Væsen (xzowvævog detac pvoenc, 2 Pet. 1,4), ja endog blive 
Eet med Gud (1 Kor. 6,17), Gud kan tage Bolig i Menne- 
sker (Joh. 14,28), og i den fuldkomne Herlighed skulle de 
blive Gud lige (1 Joh. 3,2). 

Guds Menneskeblivelse vil da ikke sige, at Gud ifører 
sig en ham ganske fremmed Natur, bliver en Sten eller et 
Træ, men han fremtræder i en saadan, som han fra første 
Færd har bestemt til at være Organ for hans Aabenbaring. 
Derfor kan han heller ikke aabenbare sig gjennem en 
ringere Skabning, f. Ex. et Dyr, hvilket var et af de unyi- 
tige Spørgsmaal, som Middelalderens Scholastikere drøftede 
med Interesse, jvfr. de indiske Avatarer d. e. Guders Ned- 
stigning paa Jorden i forskellige Dyreskikkelser. Heller 
ikke Legemligheden er i og for sig nogen absolut Hindring 
for Incarnationen, naar den blot er en saadan, som er 
tjenlig til at være Organ for Aandsvirksomheden, hvilket 
netop er Tilfældet med Menneskeskikkelsen. Derfor siges 
det ogsaa om den, at den skal være et Tempel for Gud 
(1 Kor. 6,19). 

Saaledes kan da den menneskelige Natur rumme den 
guddommelige: natura humana capax divinæ. Som per- 
sonlig Existents, fyldt af Helligheds og Kærligheds Aand, 
er Mennesket væsensligt med Gud, skabt i hans Billede 
og efter hans Lignelse (1 Mos. 1,%). Men ved Siden af 
Væsensligheden kommer ogsaa Væsensforskellen frem, som 
viser sig deri, at Gud er den Uskabte, Absolute, som har 
sit Væsens Grund i sig selv, aseitas, medens Mennesket 
er skabt, begrænset og har sin Værens Grund i Gud. Der- 
for maa det fastholdes, at Gudbilledlighed er ikke det 


1 Kor. 6,79: Vide I ikke, at Eders Legeme er et Tempel for 
den Hellig Aand, som er i Eder? 

samme som Gudmenneskelighed: et Guds Menneske, 207 
æ&vdgwroc, kan ved Guds Naade ethvert Menneske blive, 
men Gudmennesket, $sv49w70oc, kan kun en Eneste blive, 
han som selv er Gud fra Evighed. Denne Forskel ud- 
viskes saavel af Rationalismen som af den moderne sub- 
jective Theologi, der begge ville sætte Jesu Gudmenneske- 
lighed i hans sædelige Fuldkommenhed med Udelukkelse 
af enhver metaphysisk Bestemmelse. Men dette er at om- 
gaa Spørgsmaalet: »hvad tykkes Eder om Christus?« 
(Matth. 22,42) og lader os i Uvished om, hvem og hvad 
Christus har været. Gudbilledlighed er ikke det Samme 
som Gudmenneskelighed, men kan forberede vor Tanke 
og bane Vei for en mulig Forstaaelse af dette Mysterium. 

Som nu Gudbilledligheden er den subjective religiøs- 
sædelige Betingelse for Incarnationen, saaledes er Trinitets- 
læren den objective metaphysiske Betingelse for samme. 
Uden en indre Selvadskillelse i Gud med Særexistentser 
eller Hypostaser kunne vi slet ikke tænke os Incarnationen. 
Den abstracte Monotheisme, som haardnakket forkaster 
Trinitetslæren, vil ligesaa haardnakket forkaste enhver 
Tanke om Incarnationens Mulighed — saaledes baade De- 
ismen og Islam, der netop retter sine skarpeste Angreb 
mod disse to christelige Grunddogmer. Noget anderledes, 
men i Virkeligheden med samme Resultat, stiller Sagen sig 
for den moderne subjective Theologi (Schleiermacher, 
Ritschl), der vel ikke ligefrem forkaster, men omskriver 
og udvisker de nævnte Dogmer. Som den i Trinitetslæren 
fastholder Aabenbaringstriniteten udefter, men forkaster Væ- 
senstriniteten indefter, saaledes fastholder den ogsaa Incarna- 
tionen, men kommer ikke videre end til Gudsmennesket, 
det fromme gudfyldte Menneske; den evner ikke at naae op 
til Gudmennesket, til Sønnen eller Logos, der aabenbarer 
sig i Kjøds Skikkelse. I Virkeligheden er hermed Tanken 
om en særlig guddommelig Incarnation opgiven, og Christus 

bliver kun Menneske, vistnok det ypperste af alle, men 
heller ikke mere, hvorfor der Intet kan siges om hans 
indre Forhold til Gud. 


8 22. 
Incarnationens historiske Virkelighed i Jesus Christus. 


Paavisningen af Incarnationens Mulighed er et dog- 
matisk Forarbeide, der er nødvendigt for at bortrydde 
de Indvendinger, som fra den rationelle Tænken kunne 
reises mod den. Men i og for sig fører den os ikke uden- 
for en Tankeverden: den kan ikke sikkre os Incarnationens 
Virkelighed, saa lidt som man overhovedet kan slutte fra 
Mulighed til Virkelighed (a posse ad esse non valet consequen- 
tia). Men Tanken om Incarnationens Mulighed finder sin 
historiske Tilknytning ved at vise os hen til Jesus af Naza- 
reth, i hvem den er bleven virkeliggjort. Selv sagde han 
sig at være Guds Søn, den af Propheterne i lange Åar- 
hundreder forjættede Messias, og hans Apostle vidnede det 
Samme om ham, idet de fandt hans Guddom bekræftet 
ved hans store Undergerninger og beseglet ved hans Op- 
standelse. At dette virkelig forholder sig saaledes, ligger 
udenfor al historisk, videnskabelig Bevisførelse, men Sand- 
heden deraf stadfæstes ved Verdenshistoriens Gang, i hvil- 
ken Christus kundgjør sin guddommelige Magt og Myndig- 
hed, medens hans Evangelium virker som den styrende 
og ledende Culturmagt, fremdeles ved hans Menigheds 
Stiftelse og Bevarelse i Aarhundreders lange Løb trods alle 
Angreb, som rettes imod den, og endelig ved den Hellig 
Aands Vidnesbyrd saavel i Menigheden som i den Enkelte. 
Trosforvisningen om Christi sande Guddomsyvæsen staar 
for den indre Livserfaring som en uomtvistelig Kends- 
gerning, men dens Indhold, Væsen og Betydning kan 

og skal gjøres til Gjenstand for granskende Eftertænken 
(credo ut intelligam), og heri bestaar Dogmatikens Opgave. 
Jesus Christus unddrager sig derfor ikke den videnskabe- 
lige Tænken (S. Kierkegaards Paradox); tværtimod maa 
vi sige, at holde vi os forvissede om, at Jesus Christus 
virkelig var Gud i Menneskeskikkelse, é& 40700 åv 0924 
(Joh. 1,14), da vil intet Æmne være saa ophøiet og saa 
dragende for vor Tænken som netop dette. 

Til denne Jesus af Nazareth vender sig nu vor Be- 
tragtning. Dogmatiken kan ikke give et directe Bevis for 
Christi Guddom, men vel et indirecte ved, støttet til Skrif- 
tens Vidnesbyrd, at udfolde alle de frugtbare Livstanker, 
som heri ere indeholdte. Han kan ikke tænkes at have 
været et blot Menneske med udmærkede Aandsgaver, et 
religiøst Geni, thi baade hans eget og hans Apostles Vid- 
nesbyrd gaar ud paa noget langt Højere. Han er mere 
end Israels Propheter og Konger, mere end Jonas og Sa- 
lomo (Matth. 12,4—42), han er Davids Herre (Matth. 22,43), 
Gud Faders enbaarne Søn, é& wovoyevnc vide (Joh. 1,14 og 18). 
Han maa for i Sandhed at kunne opfylde sit Midlerkald 
og sin Frelsergerning være baade Gud og Menneske, d. e. 
være Gud, der har antaget menneskelig Skikkelse. 

Saaledes erklærer ogsaa hele den christelige Kirke i 
sine økumeniske Hovedbekendelser, til hvilke da ogsaa 
vor lutherske Bekendelse slutter sig.=) 

Er nu Jesus Christus sand Gud og sandt Menneske, 


”) Symb. apostolicum: credo in Jesum Christum, filium Dei 
unicum. 

Symb. Nicænum: credo in unum Dominum Jesum Christum, 
fllium dei unigenitum, Deum de deo, lumen de lumine, Deum 
verum de Deo vero. 

Symb. Athanasianum: Dominus noster Jesus Christus, Dei 
filius, Deus et homo est, perfectus Deus, perfectus homo, qui, 
licet Deus sit et homo, non duo tamen, sed unus est Christus. 
Conf. Åugustana art. III: unus Christus, vere Deus et vere homo. 

da kan han ikke som andre Mennesker være bleven til i 
Tiden, men maa som Gud have været til fra Evighed, d. e… 
have guddommelig Existents, før han traadte ind som 
Menneske i Timeligheden. Denne Existents kan ikke være 
af blot ideal Art som en Væren i Guds Tanke, thi en 
saadan har hele Verden havt, før den blev til, men den 
maa være af aldeles enestaaende Art som en real og exi- 
stentiel Væren. Herom vidner Johannes ved sin Logos- 
lære: naar det her siges: I Begyndelsen var Ordet (Joh. 
1,1), da sigtes hermed utvivlsomt til Gen. 1,1, og Meningen 
er, at da Gud i Tidens Begyndelse skabte Verden, da var 
allerede Ordet, Christus, til. Og den samme Tanke ud- 
taler Paulus i Phill. 2,6, Kol. 1,18 og 2 Kor: '8;910 Begge 
Apostle støtte sig her til Christi Selvvidnesbyrd, naar han 
taler om sin Væren før Abraham (Joh. 8,58 éywø e&ué om 
den evige Væren, der hverken kender Fortid eller Frem- 
tid), han omtaler gientagne Gange sig selv som den, der 
er stegen ned fra Himlen og derfor har en evig Væren 
(Joh. 3,13: & øv &v tø ovgavø — jvfr. Joh. 6,83, 51) og som 
derfor efter sin Bortgang stiger op, hvor han var, før han 
blev Menneske (Joh. 6,62). 

Allerede i denne guddommelige Præexistents er Chri- 
stus Midler mellem Gud og Verden, thi ved ham (07 ævror) 
skabes Verden (Joh. 1,3, 10, 1 Kor. 8,6), han er Skabelsens 
levendegjørende Princp (Joh. Aab. 3,14: 2» geyn Trc xticswc 
tov sov). I Guds evige Raadslutning er han da ogsaa 
bestemt til at være den, gjennem hvem Frelsesplanen skal 


Phill. 2,6: Jesus Christus, da han var i Guds Skikkelse (d. e. 
før han blev Menneske). 

Kol. 1,45: — — han (Christus) er den usynlige Guds Billed, 
født før al Skabningen. 

2 Kor. 8,9: Jesus Christus blev fattig for Eders Skyld, da han 
var rig (d. e. da han før sin Fødsel var i sin guddommelige Her- 
lighed). 

virkeliggjøres (Eph. 1,475, Kol. 1,2). I ham sker Frel- 
sens historiske Forberedelse: Theophanierne ere Christo- 
phanier”), og hans Aand virker i Propheterne (1 Pet. 1,11), 
indtil endelig Tidens Fylde kommer, og Guds Menneske- 
blivelse i Christus finder Sted. 

Overfor denne Enstemmighed, hvormed Kirken fra sin 
første Begyndelse har bekendt, at Christus er sand Gud, 
som han er sandt Menneske, har der til forskellig Tid 
været reist Indsigelse og blevet fremført Særmeninger, der 
stundom have fundet vid Udbredelse. Allerede tidligt 
møder os Ebionitismen, der ganske nægtede Christi Gud- 
dom, og i ham kun vilde se et gudbeaandet Menneske 
i Lighed med Propheterne. Senere sætter Årianismen Kir- 
ken i den stærkeste Bevægelse ved sin Lære, at Christus 
er en Skabning, frembragt i Tiden, og som saadan 
væsensforskellig fra Gud. Lignende Tanker fremsattes 
senere af Socinianere og Unitarier. I nyere Tid nægtede 
Rationalismen ud fra sit deistiske Gudsbegreb ganske 
Christi Guddommelighed, og vilde i ham kun se det 
fuldkomne Menneske, der virkeliggjorde det sædelige 
Ideal og derved er blevet vort Forbilled. Endelig møder 
os i den moderne subjectivistiske Theologi en Retning, 
der ikke ligefrem nægter Christi Guddom, men gaar 
udenom den og udvisker den. Christi Guddom overføres 
her paa def sædelige Omraade, den viser sig deri, at han 
er det syndfri Menneske, der i alle Maader opfylder Guds 
Lov. Om hans indre Forhold til Gud kunne vi derimod 
Intet vide, her komme vi ind paa det metaphysiske Om- 
raade, der er tillukket for den menneskelige Erkenden; 
derimod skulle vi fordybe os i Beskuelsen af Jesu sædelige 
Høihed og rige Kærlighed og derigjennem selv styrkes i 
vor sædelige Handlen og religiøse Tro (Schleiermacher, 


=) Jvfr. Dogmatikens historiske Forudsætninger $ 3. 

Ritschl). Paa denne Vis vil Jesus blive os langt mere for- 
staaelig og Genstand for vor inderligste Kærlighed, end 
ved at vi fordybe os i tomme dogmatiske Formler og 
metaphysiske Speculationer, med hvilke vi kun løbe Pan- 
den mod en Dør, der er fast tillukket for vor jordiske 
Erkenden. Til alt dette maa bemærkes, at Jesus selv 
gjentagne Gange udtaler sig om sit indre Forhold til Gud, 
og at disse Udtalelser end mere uddybes af hans Apostle, 
navnlig Johannes og Paulus. Disse Udtalelser vise os Veien, 
vi skulle gaa for at komme til den rette Forstaaelse af, 
hvem og hvad Christus var, medens de samtidigt afgive 
det fornødne Stof for den dogmatiske Tænken. Vil man 
skyde disse Udtalelser til Side og lade dem upaaagtede, 
da vil man heller intet Svar kunne give paa Spørgsmaalet: 
»Hvad tykkes Eder om Christus, hvis Søn er han?%, men 
kommer til at dele Skæbne med Israels Skriftlærde, som 
trods al deres Skriftklogskab ikke kunde svare derpaa 
(Matth. 22,42—46). 


8 23. 
Incarnationens Formaal. 


Tanken om Guddommens Incarnation var ikke Heden- 
skabet ukendt. Tværtimod var den Hedenskabets Poly- 
theisme med Guder i Menneskeskikkelse meget nærliggende 
og baade den græske og nordiske Mythologi byder os 
mange Fortællinger herom. Dog ere disse Fostre af en 
legende Phantasi, de handle mest om Elskovsæventyr eller 
store Bedrifter og frembyde intet dybere Indhold, men ere 
ligesom selve Guderne en Afspeiling af det menneskelige 
Liv. Større Tankerigdom frembyder det østerlandske He- 
denskab i denne Henseende, saaledes i de indiske Avatarer 
(d. e. Nedstigninger), Gudernes, særlig Vishnus Aabenbaring 

for Menneskene i Dyre- eller Menneskeskikkelse gjerne 
med det Formaal at fri dem fra en kommende Ulykke. 
Her kommer da Tanken frem om guddommelig Barm- 
hjertighed og Hjælp overfor Menneskenes Nød. Særligt væk- 
ker Krischnamythen vor Opmærksomhed, han er Vischnus 
ottende Incarnation, og den fortæller om hans Barndom 
og Ungdom blandt Hyrdinderne og muntre Leg med disse, 
hvilket feires med store aarlige Fester, der frembyde Lighed 
med de katholske Mariafester. Senere optræder han som 
Visdomslærer, hvilket skildres udførlig i den store philoso- 
phiske Digtning Bhagavadgita. Vi ere dog her stadigt i 
Phantasiens Verden uden nogen historisk Tilknytning. 
Avatarerne føres over i omdannet Form i Buddhismen i 
Læren om Buddhas menneskelige Incarnation, der finder 
Sted med tusindaarige Mellemrum, saaledes at der forud 
for den nu kendte historiske Buddha har været 27 tid- 
ligere Incarnationer. Buddha opfattes da som den store 
Visdomslærer, der skaffer Frigjørelse for al Livets Uro og 
Besvær ved at vise Veien til den sande Sjælefred, nemlig 
Opgivelse af al Attraa og Begær. Heri ligger Forløs- 
ningen fra Livets Onder, og set fra dette Synspunkt kan 
Buddhismen som en Forløsnings Religion sammenstilles 
med Christendommen og Buddha med Christus som 
Verdensforløseren. Denne Sammenligning støttes ved en- 
kelte ydre Ligheder, som at begge vare Folkelærere, førte 
et omvandrende Liv, samlede Disciple om sig og reiste en 
stærk Modstand mod de herskende aandelige Myndigheder, 
Pharisæere og Brahmaner. Men under den ydre og til- 
fældige Lighed skjuler sig en dyb principiel Forskel mel- 
lem de to Religioner, der ligesom deres Stiftere pege i 
absolut modsat Retning. Buddhismen er i sin første Skik- 
kelse ingen Religion, men en Philosophi, og dens Stifter 
lærer Intetsomhelst om Gud, men hans Verdensanskuelse 
er udpræget atheistisk, medens Christendommen fra sin 


H. Scharling: Dogmatik. 16 

første Oprindelse er Religion, dens Stifter bygger hele sin 
Forkyndelse paa Gudsforholdet og opstiller en i alle Punkter 
gjennemført religiøs Verdensanskuelse. Hvad dernæst For- 
løsningen angaar, da forkynde begge Forløsning og Fri- 
gjørelse fra alle Livets Onder, men saaledes, at før Buddha 
er Livet selv og det dertil knyttede Livsbegær det største 
af alle Onder og Forløsningen en Frigjørelse fra Livet, 
Selvets Tilintetgjørelse, Nirwana. For Christus er derimod 
Synden og den dertil knyttede Dom og den evige Død 
det største af alle Onder, og hans Forløsning er en Fri- 
gjørelse herfra, og dens Formaal er Personlighedens Be- 
varelse i evigt Liv og Salighed. Saaledes er Forskellen 
mellem Christendom og Buddhisme ligesaa stør som den 
mellem Liv og Død, med andre Ord: under den tilsyne- 
ladende rent overfladiske Lighed skjuler sig en absolut Mod- 
sætning. 

Skulle vi rettelig forstaa Betydningen af Guds Menneske- 
blivelse i Christus, da kan det kun ske ved at stille den 
i Modsætning til Synden og Døden og al den Elendighed, 
som herved er bragt over Verden. Allerførst maa her fast- 
holdes, at den har sit Motiv i Guds Kærlighed og For- 
barmelse over den faldne Menneskeslægt og den bittre Nød, 
som Ulydigheden mod Gud og Frafaldet fra ham har bragt 
over den. Det er et Feilsyn, naar den speculative Philo- 
sophi har villet give dens Oprindelse en metaphysisk Be- 
grundelse i Guds eget Væsen. Af sit Væsens uendelige Fylde, 
hedder det her, træder Gud over i sin Modsætning, Verden, 
fra Inderligheden over i Udvortesheden, for derefter gjennem 
en lang Udviklingsproces, beriget med hele Tilværelsens 
Fylde, atter at vende tilbage i sig selv (Schelling, Hegel). Ud- 
viklingen, der strækker sig fra de laveste Organismer i opad- 
stigende Række til Menneskeslægten, naaer indenfor den sit 
Toppunkt i Jesus Christus, den første, som kommer til ren 
og klar Erkendelse af Mennesket og udtaler det i Ordene: 

»Jeg og Faderen ere Eet« (Joh. 10,30). Guds Menneske- 
blivelse eller Incarnation finder her ikke Sted i et enkelt 
Menneske, men fremskridende gjennem hele Tilværelsen. Ved 
denne Opfattelse drages imidlertid Verden ind i Gud, og Guds 
Væsen faar først sin Virkeliggjørelse i Verdensudviklingen: 
med andre Ord, vi føres her tilbage til Pantheismen og dens 
Sammenblanding af Gud og Verden, men med det Samme 
føres vi bort fra den christelige Theisme, der fastholder 
Guds absolute Væren uafhængig af Verden. 

Er nu Incarnationen grundet i Guds Kærlighed (Joh. 3,16), 
da er hermed givet, at den som al Kærlighed er en Friheds- 
act paa samme Maade som Verdens Skabelse. Dens første 
Formaal er da at bringe Menneskene til Erkendelse af 
den Tilstand, hvori de finde sig, og til Forstaaelse af, at 
den er selvforskyldt ved deres Syndighed og Uretfærdighed. 
Saaledes erklærer Jesus, at han er født og kommen til 
Verden for at vidne om Sandheden, at han derfor er 
Sandhedens Konge (Joh. 18,37), og at den Hellig Aand, som 
skal føre hans Gerning videre, ligeledes vil vidne om 
Sandheden og overbevise Menneskene om Synd og Uret- 
færdighed (Joh. 16,8—0). Skal den Syge søge Helbredelse, 
er den første Betingelse herfor, at han erkender, at han 
er syg, thi uden denne Erkendelse vil han ikke søge Læge- 
hjælp, efterdi de Karske ikke have Lægen behov (Mark. 
2,17)... Jesus lader det derfor ikke blive ved at lære 
Menneskene Sandheden, men viser dem ogsaa i al sin Tale 
og Adfærd, hvorledes et helligt og syndefrit Levned skal 
føres og bliver herved vort sædelige Forbilled. Ved denne 
Opfattelse bliver Rationalismen staaende og søger Formaalet 
for Jesu Komme udelukkende deri, at han er bleven 
Menneskeslægtens store Visdomslærer og sædelige Forbillede 
i en Renhed og Kraft som ingen Anden (Kant). 

Imidlertid kunne vi ikke blive staaende herved. Havde 


Jesu Komme til Verden intet højere Formaal end at over- 
16+ 

bevise dem om deres Syndighed og vise dem, hvorledes et 
helligt Liv skal føres, da var derved Intet vundet, men 
snarere var Elendigheden bleven endnu større. En Læge, 
der ikke evnede Andet overfor en Syg, der feilagtig mente, 
at han var ganske rask, end paavise hans hidtil skjulte 
Sygdom, men tillige erklærede, at han vidste intet Læge- 
middel derimod og derfor var ude af Stand til at hjælpe 
ham, kunde dog ikke sige at have viist dette Menneske 
en Velgerning. Saa nødvendig som Syndserkendelseu er 
for at kunne frelses, saa vil denne alene ikke kunne frelse. 
Hertil kræves en Frigjørelse fra Synden og de Livets store 
og forfærdelige Onder, som den har ført med sig, en Ud- 
løsning fra al dens aandelige og legemlige Elendighed, med 
eet Ord en Forløsning. Dette fremhæves da ogsaa i 
Skriften, hvor Jesus i sin Færd paa Jorden skildres som 
den, der gjennem mægtige Undergerninger skærmer Menne- 
skene mod Naturkræfternes Rasen, helbreder dem fra frygte- 
lige Sygdomme, udriver dem fra onde Aanders Magt, ja 
tilsidst endog fra selve Døden, som opsluger alt Levende 
paa Jorden. Dog vilde denne rent udvortes Forløsning 
ikke have hjulpet, efter en kort Stund vilde de samme 
Onder paa Ny have gjort deres Magt gjældende. Forløs- 
ningen gaar derfor dybere, den søger ind til selve Roden, 
hvoraf alle hine ydre Onder spire frem og bringe Ulykke 
og Fordærvelse over Menneskene, den søger ind til selve 
Synden, som fra Menneskets første Oprindelse, fra dets 
Undfangelse og Fødsel har taget Sæde i det og i Åarenes 
Løb vundet stigende Magt og derved medført større baade 
indre og ydre Nød. Men Synden er i sin inderste Grund 
Løsrivelse fra Gud og dermed fra selve Livets Kilde. Det 
første Krav, som her maa efterkommes, er, at det op- 
rindelige Gudsforhold atter vindes tilbage, at Mennesket 
kan nærme sig Gud i fuld Tillid og Fortrøstning efter at 
have faaet Forvisning om Syndernes Forladelse. Denne 

kræver imidlertid atter til sin Forudsætning, at Guds 
straffende Retfærdighed er fyldestgjort gjennem en Udsoning 
af Menneskenes Synder, der muliggjør en Forsoning mellem 
Gud og Mennesker, som hidtil have været skilte fra hin- 
anden, fra Guds Side ved hans Retfærdigheds straffende 
Vrede, fra Menneskenes Side ved Syndens Frygt og Syndens 
Trods. En saadan Forsoning kan kun tilveiebringes af 
den, som paa een Gang kan føre Guds Sag og Menneskets 
Sag, være en Midler mellem begge, og dette kan atter 
kun den være, som er baade Gud og Menneske, saaledes 
som Jesus Christus var det. Dette er da Incarnationens 
dybeste Formaal, atter at stifte Fred og Forsoning mellem 
Gud og Mennesker og derigjennem virke Forløsning og 
Frigjørelse fra Synd og Død og al Livets Jammer og 
Elendighed. Derfor hedder det om Christus, at han er 
kommen til Forsoning, til Forløsning, til Frelse for Menne- 
skene: &c xzætalkaynv, &c ærrokvTtemworv, &ig cCwrngtav (Joh. 
3,16, Rom. 8,32, Matth. 20,28, 18,11, Joh. 12,47, 1 Kor. 1,30). 
En Udredning af de dogmatiske Tankerækker, der her løbe 
sammen i et Midtpunkt, vil være Opgaven for den følgende 
Fremstilling. 

Overfor denne bibelske og kirkelige Opfattelse, der 
sætter Incarnationens Formaal i at bringe den faldne 
Menneskehed Forløsning og Frigjørelse fra Synd og Død 
og derigjennem bringe den evigt Liv og Salighed, gjør en 
anden Opfattelse sig gjældende, der hævder, at Guds 
Menneskeblivelse vilde have fundet Sted, ogsaa om Synden 


Matth. 20,8: Menneskenes Søn er kommen for at give sit Liv 
til Gjenløsning for Mange. 

Matth. 18,1: Menneskenes Søn er kommen for at frelse det, 
som var fortabt. 

Joh. 12,47: Jeg er ikke kommen for at dømme Verden, men 
for at frelse Verden. 

1 Kor. 1,80: Christus Jesus er bleven os Visdom fra Gud og 
Retfærdighed og Helliggjørelse og Forløsning. 

ikke var kommen ind i Verden. Allerede Middelalderens 
Scholastikere og Mystikere udtale Saadant (etsi homo 
non peccasset, deus incarnatus esset, sed non crucifixus). 
Denne Tanke er bleven optagen af den nyere Theologi og 
dels sat i Forbindelse med Skabelsen som den anden fuld- 
endende Skabelse i Modsætning til den første ufuldendte 
(Schleiermacher), dels med Verdensfuldendelsen, der har 
sin Begyndelse i Christus (Martensen, Granfelt, Dorner). 
Den første Opfattelse udføres nærmere i følgende Enkelt- 
heder. Den første Skabelse af Adam er kun et begyndende 
Trin, en foreløbig Tilstand, hvor Menneskets Naturside er 
fremtrædende, den anden Skabelse, der finder Sted i Christus, 
er fuldendende, i den er Aandslivet fremtrædende. Men 
denne Nyskabelse i Christus maatte derfor have fundet 
Sted ogsaa uden Menneskets Synd, thi ellers vilde Skabelses- 
værket være bleven staaende ufuldendt. Medens der af 
Schleiermacher væsentlig tænkes paa en aandelig, sædelig- 
religiøs Nyskabelse, føre de ovennævnte speculative Theo- 
loger Tanken videre ud til en omfattende physisk og kosmisk 
Verdensbetragtning. I Christus sættes ikke alene et nyt 
sædeligt og religiøst Princip, men ogsaa et nyt kosmisk 
Princip, med ham indtræder en ny Verdensorden, der fører 
til Fuldendelsen. Derfor maatte Christus komme som 
Menneske, ogsaa hvis Syndefaldet ikke havde fundet Sted, 
thi ellers vilde Guds Skabelsesværk være bleven ufuldendt, 
og hvis Syndefaldet har været Aarsag til Incarnationen, 
da havde det jo været den største Lykke før Menneske- 
heden, der netop ved dette har fremkaldt Guds Menneske- 
blivelse (0 feliæx culpa Adami, quæ talem redemptorem meruit!). 
Menneskeheden, gjøres endvidere gjældende, er en Orga- 
nisme, men enhver saadan kræver sit sammenholdende 
Centrum. Hvert enkelt Menneske udtrykker kun en enkelt 
Side af Menneskets Væsen, derfor maa der være En, i 
hvem hele Menneskehedens Fylde aabenbarer sig som sluttet 

Totalitet, og som herved bliver dens Hoved. Ligesom 
Naturens spredte Mangfoldighed finder sin højere Sammen- 
slutning i Mennesket, saaledes maa atter Menneskeslægtens 
Mangfoldighed finde sin højere Sammenslutning i Gud- 
mennesket Jesus Christus. Dette Christi Komme kan ikke 
være betinget ved Synden, thi da vilde den være afhængig 
af Menneskets Handlen og altsaa underkastet Tilfældighed ; 
Incarnationen maa være en Nødvendighed og som saadan 
være optagen i Guds evige Raadslutning. Naar Gud i 
Mennesket har skabt et aands-legemligt Væsen, da maa 
han ogsaa selv aabenbare sig ikke blot aandeligt i Sam- 
vittigheden og det indre Trosliv, men ogsaa i legemlig syn- 
lig Skikkelse. Men naturligvis vilde han i saa Fald ikke 
være kommen som den spottede, mishandlede og kors- 
fæstede Frelser, saaledes som det nu er blevet Tilfældet, 
men som Herlighedens Konge i den guddommelige Majestæts 
Glands, hilset af den ganske Menneskeslægis jublende Til- 
bedelse. 

Et Skriftbevis for Rigtigheden af denne Opfattelse 
mener man at finde i 1 Kor. 15,45 fig. (Modsætningen mellem 
den første jordiske Adam og den anden.aandelige Adam), 
Kol. 1,19, 2,9 (i Christus boer al Guds Fylde legemligt), 2,19 
(Christus som Hovedet for Menneskeslægten som Legemet), 
Eph. 1,10, Kol. 1,20 (Christus er Hovedet, under hvilket alt 
i Himlen og paa Jorden skal samles), Eph. 1,4 (Christi 
Komme er bestemt, før Verdens Grundvold blev lagt). 

Overfor denne Betragtning taget som Helhed kan gjøres 
gjældende, at den har forladt det sædelig-religiøse Omraade, 
paa hvilket Christendommen bevæger sig, og istedenfor er 
kommen ind paa en Række theosophiske og natur- 
philosophiske Betragtninger, i hvilke forskellige phantasti- 
ske, halvt pantheistiske Forestillinger ere blevne indblandede. 
De kunne muligvis være paa deres Plads i en christelig 
Philosophi, der sysler med Muligheder, og vilde neppe 

engang være holdbare i en saadan, men de ligge ganske 
udenfom Dogmatiken, der opstiller sine Læresætninger paa 
en given Virkelighed. Overhovedet vil det altid være 
vanskeligt at sige, hvad der vilde være sket, hvis noget 
Andet, som nu er sket, ikke havde fundet Sted, og for os 
bliver det ganske umuligt at sige, hvorledes Verdens- 
udviklingen var bleven, hvis Synd og Død ikke havde 
grebet forstyrrende ind i den, og end ikke den dristigste 
Phantasi vil kunne udmale, under hvilke Former Samfunds- 
udviklingen vilde være sket i en syndefri Menneskehed. 
Overfor Enkeltheder' maa bemærkes, at Christi Komme 
har ikke medført nogen Forandring i den ydre sandselige 
Natur, heller ikke er Naturkræfternes Virkemaade bleven 
en anden, end den var paa Adams Tid. Naar man 
vil paaberaabe sig Miraklerne, da er der med disse jo 
ikke indført nye Naturlove, tværtimod høre de op med 
Apostlenes Bortgang. Heller ikke staar den førchristelige 
Menneskehed i legemlig og sjælelig Udvikling tilbage for 
den christne, der kan altsaa ikke siges, at Christi Komme 
indleder en højere Naturorden, ligesom den Tanke, at 
Christus stod paa et højere Naturtrin end Adam, let vilde 
føre til Doketisme. De bibelske Udtalelser om, at Christus 
er Menneskehedens Hoved, kunne kun tages i aandelig 
Betydning; vil man tage dem i physisk Betydning som et 
Livscentrum i Slægtens organiske Enhed, da maatte hans 
legemlige Nærværelse i Slægten være bleven fortsat til 
Dagenes Ende. Det Samme vil blive Tilfældet, naar 
man i ham vil se Centralmennesket, der i sig samler alle 
de forskellige Sider af Menneskelivet og derigjennem hele 
dets Fylde, medens alle andre kun udtrykke enkelte Sider 
af det. Hovedvægten ved Christi Liv ligger ikke deri, at 
han i sig rummer og udfolder en alsidig Aandsudvikling i 
alle mulige Talenter og Naturgaver, hvorom Skriften ingen- 
somhelst Meddelelse giver os, men deri, at han fremstiller 

det sædelig-religiøse Liv i sin fulde Renhed. I sin Høide 
viser dette sig i hans Lidelser og hans Død, hvor den 
største Kærlighed aabenbarer sig. De ovenfor anførte Ord: 
o felix culpa Adami etc., skulle derfor ikke henføres til 
hans Komme i Kjødet, men til hans Komme i Foragt og 
Lidelse. — Hvad endelig Verdensfuldendelsen angaar, da 
oversees, at denne hverken kan eller skal finde Sted i det 
nærværende Jordeliv med al dets Forkrænkelighed, og 
følgelig heller ikke kan indledes med Christi Komme i 
Kjødet, men først vil indtræde i en hinsides Tilværelse, 
hvor Tidens og Rummets Grænser ere ophævede, og hvor 
Livet vil udfolde sig i Former, som ligge udenfor al vor 
nuværende Erkenden og Tænken. 

Hvad de Skriftsteder angaar, hvortil denne kosmiske 
Opfattelse af Christi Komme vil støtte sig, da ere ogsaa 
de sete i en urigtig Sammenstilling. Forskellen mellem 
den jordiske og den himmelske Adam (1 Kor. 15,4 flg.) 
udtrykker ikke nogen physisk Forskel mellem en lavere 
og en højere Naturorden, men derimod en sædelig-religiøs 
Forskel mellem Selvkærlighedens Naturprincip i Adam og 
Kærlighedens Aandsprincip i Christus. Naar det siges om 
Adam, at han er jordisk (yoixdc, éx ync, Wvyixoc), da er 
det ikke en physisk, men en ethisk Bestemmelse, han 
. er ikke skabt saaledes, men bleven saaledes ved Synden 
(éyéveto sic Wvynv Cøcav), og de, som følge ham, blive lige- 
ledes jordiske, x0izoi, medens omvendt Jesus ved sin Lydig- 
hed mod Gud bliver aandelig, zwvevwarizøcg, og himmelsk, 
årovedvioc, og de, som følge ham, blive ligeledes himmelske 
(V. 48). Hermed er ingenlunde sagt, at de Christne tilhøre 
en højere Naturorden end de Ikke-Christne, men kun at 
der i dem raader et højere og renere, forsaavidt himmelsk 
Villiesprincip. — Hvad dernæst Stederne i Epheser- og 
Kolossenserbrevet angaar, da tænkes her ikke paa Incarna- 
tionen, men paa Christus i Ophøielsen og paa det Verdens- 

herredømme, som han i den vil udføre, naar han har 
samlet hele Tilværelsen ind under sig. 

Den nævnte Opfattelse, der sætter Verdensfuldendelsen 
som Incarnationens Formaal, forlader det af Skriften an- 
viste Spor, der knytter Incarnationen nøie til Synden og 
den ved denne fremkaldte Forstyrrelse i hele Tilværelsen. 
Den gaar ud fra et Aabenbaringsbegreb, som bærer et over- 
veiende æsthetisk Præg under Indflydelse af den nyere 
speculative Philosophi, og har forfeilet Maalet ved at be- 
tragte Verdensfuldendelsen som Incarnationens Formaal 
istedenfor at betragte den som Incarnationens Følge. Thi 
naar den Forsoning med Gud og heraf følgende Forløsning 
fra Synd og Død, som er Incarnationens Hovedformaal, er 
tilveiebragt, da vil Verdensfuldendelsen i Harmoni og Salig- 
hed være den nødvendige Følge heraf. Betragtet under 
dette Synspunkt bliver Incarnationen ikke alene af ethisk- 
religiøs, men ogsaa af kosmisk Betydning. Naar Frelser- 
værket er fuldført, vil Christus samle den ganske Tilværelse, 
ikke blot Menneskene, men ogsaa Aander og Engle under 
sig som Hovedet til et Alt omfattende Guds Rige, i hvilket 
den Splid og Disharmoni, som Synden har bragt ind i 
Verden, maa vige Pladsen for en alle gode og fromme 
Fornuftvæsener omfattende Harmoni og Salighed. Navnlig 
Epheser- og Kolossenserbrevet dvæler ved denne Tanke, 
hvortil Synerne i Johannes” Aabenbaring slutter sig. Men 
ogsaa denne Verdensfuldendelse kan først finde Sted, naar 
Synden er borttagen, som sætter Skilsmisse mellem Gud 
og Mennesket. Ogsaa fra denne Side komme vi da til den 
afsluttende Betragtning, at Guds Menneskeblivelse i Christus 
i første Række har Menneskeslægtens evige Frelse til sit 
Formaal, og denne er atter Betingelse for Verdensfuld- 
endelsen, som altsaa først i anden Række er Incarna- 
tionens Formaal, medens Besvarelsen af Spørgsmaalet, om 

Gud ogsaa vilde være bleven Menneske, hvis Synden ikke 
havde fundet Sted, ligger udenfor vore Tankers Række- 
vidde og Skriftens Vidnesbyrd. 


8 24. 
Sand Gud og sandt Menneske. 


Christologiens Tyngdepunkt ligger deri, at i Christus 
aabenbarede Gud sig i sand og virkelig Menneskeskikkelse 
for at frelse den fortabte Slægt og gjenoprette det ved 
Synden nedbrudte Samfund mellem Gud og Mennesket. 
Ikke alene Christologiens dogmatiske Udvikling, men ogsaa 
selve Christentroen vil faa et forskelligt Præg, eftersom vi 
i Christus se Guds fulde og rene Aabenbaring eller kun et 
Menneske udrustet med høie Gaver, fremfor Alt med sæde- 
lig Renhed og dyb religiøs Skuen. 

Dette Æmne er allerede ovenfor blevet behandlet i 
Trinitetslæren (se & 7), men under et noget andet Syns- 
| punkt, nemlig som Led i det indre trinitariske Forhold i 
Evigheden, medens det her vil blive betragtet som Guds 
" Aabenbaring i Historien indenfor Tidens og Rummets snævert 
afstukne Grænser. 

Vende vi os til vore hellige Skrifter, da er det særlig 
Johannes- Evangeliet, som dvæler ved den Tanke, at i 
Christus var Gud aabenbaret efter sit inderste Væsen, som 
' er hellig Kærlighed. I Evangeliets første Begyndelsesord 
" fremhæver Apostelen dette, at Gud i Jesus Christus blev 
" Kjød, d. e. menneskelig Personlighed, som den bærende 
Hovedtanke i hans Evangelium. Han fremfører derefter 
en Række Selvbevidnelser af Jesus, i hvilke denne frem- 
hæver sin absolute Enhed med Gud i Væsen og Villie 
| (Joh. 10,30: jeg og Faderen ere Eet, jvfr. Joh. 17,2) og frem- 

stiller sig som Guds fuldkomne ÅAabenbaring (Joh. 14,971: 
hvo mig har seet, har seet Faderen). At herved ikke tænkes 
blot paa den guddommelige Iboen, som kan siges at finde 
Sted i ethvert fromt og troende Menneske, fremgaar deraf, 
at Christus kalder sig Guds enbaarne Søn (ø wovoyevnc vidc, 
Joh. 3,16, 18) eller blot Sønnen (Ø vidc), hvormed han stiller 
sig selv overfor Faderen i en Særstilling fremfor alle andre 
Mennesker. Men hertil kommer endvidere, at han tillægger 
sig guddommelige Magts- og Værens-Prædikater, som intet 
Menneske vilde vove at tillægge sig. Han taler om, at 
han gjør de samme Gerninger som Faderen (Joh. 5,19 flg.), 
at Ingen skal røve Faarene, hans udkaarne Troende, fra 
ham (Joh. 10,27—30). I disse og lignende Udtalelser skiller 
han sin Person fra Faderens og stiller sig dog lige med 
ham i Magt og i Væsen. Derfor fremstilles han ogsaa som 
det absolute Liv, d. e. som den, der har Livet i sig, altsaa 
ikke har modtaget det af nogen Anden (sj Co: Joh. 5,2, 
6,338, 14,6, 11,25). Videre fremstiller han sig selv som Lyset, 
To pøc (Joh. 8,12, 9,5, 12,35), den rene, klare, Alt gjennem- 
skuende Viden, fra hvem al sand Viden og Kundskab ud- 
gaar, og som er Eet med Sandheden (sj 2 dere, Joh. 14,6). 
Og endelig forenes han med Faderen i den fuldkomne 
Kærlighed. Men det absolute Liv, Lys og Kærlighed er 
Eet med Guds Væsen (jvfr. Udviklingen i første Johannes- 
brev). Og da nu Christus tillige udtaler sin evige Væren 
(&yø eur, Joh. 8,58) forud for Verdens Skabelse (Joh. 17,5), 
saa er dermed udsagt, at dette hans Guddomsvæsen er det 
egentlige Subject i ham, som bærer hele hans menneskelige 
Existents. 

Om end disse Udtalelser fortrinsvis findes i Johannes- 
Evangeliet, saa mangle de dog ikke Parallelsteder i de tre 
andre Evangelier. Han fremstiller sig her som den, der 
er større end Templet (Matth. 12,6), mere end Salomo (12,42), 
Davids Herre (22,45). Ogsaa her kalder han sig for Sønnen 

og udtaler herved et enestaaende Forhold til Gud. Han siger 
aldrig, naar han taler om sig selv, vor himmelske Fader, 
men min himmelske Fader, han kalder i Lignelsen om 
de oprørske Vingaardsmænd (Matth. 21,33—4) Propheterne 
for Tjenerne, men sig selv for Sønnen. Med Benævnelsen 
' »Guds Søn« udtaler han sit enestaaende Forhold til Gud 
(Matth. 16,16—17), der har givet ham al Magt i Himmel og 
| paa Jord. Han er altsaa ikke blot Organ for Guds Almagt, 
men selvstændig Bærer deraf, han skiller sin Person ud 
fra Faderens og er dog Eet med ham i Magt og i Væsen. 

Det maa indrømmes, at Jesus har aldrig til sine Apostle 
sagt i ligefremme Ord: »jeg er Gud,« og har heller aldrig 
i sin jordiske Samværen med dem krævet Tilbedelse af 
"dem. Det var, fordi de manglede de nødvendige Forud- 
"sætninger og kunde derfor endnu ikke bære det (Joh. 16,12). 
Det Høieste, deres Tanker kunde naa op til, var, at Jesus 
var den af Gud lovede Messias, og selv herom vare deres 
Tanker meget umodne og uklare. Først efter Christi Op- 
standelse og Himmelfart og efter Aandens Udgydelse vare 
de naaede frem til fuld Forstaaelse af, hvem og hvad deres 
Herre og Mester var. Vidnesbyrd herom finde vi saa vel 
i Evangelierne som i Brevene. Jævnlig kaldes han Guds 
Søn, med stærkere Betoning Guds egen Søn (Rom. 8,3, 32, 
Gal. 4,4), Guds Kærligheds Søn (Kol. 1,13) og adskilles der- 
ved fra alle Mennesker. Enkelte Steder kaldes Christus 
ligefrem Gud, saaledes i Thomas” Bekendelse (Joh. 20,28: 
"min Herre og min Gud — Tit. 2,13, 1 Joh. 5,%). Særligt i 
' Johannes” Aabenbaring skildres Christus i malende Billeder 
"af hans guddommelige Herlighed som den Første og den 
' Sidste, Alfa og Omega (1,8, 13 og oftere). 


Tit. 213: — — forventende den store Guds og vor Frelsers 
Herligheds Aabenbarelse. 
1 Joh. 5,2: — — Jesus Christus; denne er den sande Gud og 


evigt Liv. 

Men ligesaa bestemt skildre vore Evangelier Jesu jordi- 
ske Liv som et i alle Maader sandt og naturligt Menneske- 
liv. Det er ingen gammeltestamentlig Theophani, som her 
viser sig for os, ingen kortvarig Aabenbaring af Gud i 
Menneske- eller Engleskikkelse, men en blivende Udvikling 
af et Menneskeliv lige fra dets første Begyndelse og til 
dets Udtræden af dette Jordeliv. Heller ikke er det nogen 
Engel eller højere Aand, som her træder os i Møde (navn- 
lig Hebræerbrevet gør sig megen Flid for at eftervise dette), 
men det er et levende og sandt Menneske. Jesus benævnes 
derfor udtrykkelig som det Menneske Jesus Christus (&v- 
Jowrtoc I. X, 1 Tim. 2,5, jvfr. Joh. 8,40) eller den Mand Jesus 
(æ2vne Inooic, Ap. Gj. 2,22, 17,31). Hermed stemmer da ogsaa 
den Fremstilling, som Evangelierne give os af Jesu jordiske 
Liv. Dette har de samme physiske Bestemmelser som 

ethvert andet Menneskeliv, han fødes spæd og hjælpeløs 
"som et andet Barn, svøbes og lægges i Krybben, voxer og 
udvikler sig legemligt og aandeligt. Han føler Hunger 
(Matth. 4,2), Træthed og Tørst (Joh. 4,6, 19,28). Hertil svarer 
de psychiske ægte menneskelige Rørelser i Fremstillingen 
af hans Sjæleliv: han har dyb Medlidenhed med menneske- 
lig baade aandelig og legemlig Nød (Matth. 9,36, 14,14), føler 
Bedrøvelse og Sorg, der endog skaffer sig Luft i Graad (Joh. 
11,35 ved Lazarus” Grav, Luk. 19,4 over Jerusalem), frem- 
deles heftig Sindsbevægelse (Joh. 11,338: Jesus rørtes i Åanden 
og blev heftig bevæget), der gaar over til stærk Vrede (Joh. 
2,15: de Handlendes Uddrivelse af Templet — Matth. Cap. 23: 
Tordentalen mod Pharisæerne) eller til dyb Nedtrykthed 
lige indtil knugende Dødsangst (Joh. 12,27, Matth. 26,88: 
Getsemane — jvfr. Hebr. 5,7). 

Hele Jesu fremskridende Udvikling er ligeledes en sand 
menneskelig Udvikling (Luk. 2,40 og 52), han lider ondt som 
et Menneske og fristes som et Menneske (Matth. 4,1 flg., 
Hebr. 4,15), indtil han tilsidst døér som et Menneske. Som 

et saadant viser han sig i Livets forskellige Forhold, over- 
for Forældrene (Luk. 2,51), overfor Loven (Matth. 17,27), 
overfor sit Folk og Øvrigheden, endelig overfor Gud, over- 
for hvem han stedse stiller sig i hellig Andagt og Bøn. 
Som Jesu Guddomsvæsen faar sit Udtryk i Benævnelsen 
»Guds enbaarne Søn«, saaledes finder hans sande Menneske- 
lighed sit Udtryk i tilsvarende Navne, der særligt pege hen 


| paa hans nøje Sammenhæng med hele Menneskeslægten. 


Han er af Davids Slægt (Matth. 1,20, Luk. 1,27) og hilses som 
Davids Søn (Matth. 9,27, 20,30, jvfr. 22,42 flg.), hvilket Navn an- 
giver Tid og Sted for hans Virksomhed og dermed hans 
Plads i Menneskeslægtens Historie. Videre endnu rækker 
Navnet »den anden Adam«, hvilket Paulus bruger (Rom. 
12,12 flig., 1 Kor. 15,45 flg.) for dermed at betegne ham som 
den, fra hvem en ny og hellig Menneskeslægt, hans Menig- 
hed, har sin aandelige Oprindelse, og for hvilken han derfor 
er Hovedet (Kol. 1,18), d. e. den styrende og ledende Herre. 
Allervidest rækker dog Navnet »Menneskesønnen«, oo vioc 
tod ævdgwrnov. Ved dette nævner Jesus sig selv, det fore- 
kommer næsten 50 Gange i vore Evangelier og altid i Jesu 
egen Mund (undtagelsesvis kun Joh. 12,34 og Ap. Gj. 7,56 i 
Andres Mund). Navnet er muligvis valgt med Henblik paa 
Propheten Daniels Syn, i hvilket han seer En »som en 
Menneskesøn« bringes hen for Guds Herligheds Throne 
(Dan. 7,13), dog tænkes her vistnok nærmest paa Israels 
Folk som Repræsentant for den sande Menneskehed i Mod- 
sætning til de afgudsdyrkende Hedningefolk i deres brutale 
Magt. Imidlertid kunde Jesus hermed betegne sig som den 
sande Israelit, Israeliten uden Synd, og dermed Messias, 
der aabenbarer Guds hellige Kærlighed og stifter et helligt 
Gudsrige, i Modsætning til Jødernes kødelige Messias- 
forventninger. Navnet »Menneskesønnen« rækker da videre 
end i Dan. 7,13, hvor det kun gælder Israels Folk, medens 

det i Jesu Mund viser hen til hans Forhold til hele Menneske- 
slægten som dens Frelser og Forløser. Det peger da i 
samme Retning som det paulinske »den anden Adam« og 
viser os Jesus paa een Gang som det sande Menneske, 
udsprungen af Menneskeslægten, og dog som staaende over 
den ganske Menneskeslægt som dens Hoved og dens For- 
nyer. Herved føres Tanken videre til i Jesus at see det 
sande Menneske, der tillige er sand Gud, idet Foreningen 
mellem begge ligger i den fuldkomne Gudbilledlighed. Dog 
kunne vi her ikke blive staaende ved den blotte ethisk- 
religiøse Bestemmelse, men maa ogsaa deri see en meta- 
physisk Bestemmelse, der giver Jesus en enestaaende Plads 
i Menneskeheden. Den fælles omfattende Benævnelse af 
begge Sider i Jesu Væsen finde vi i Navnet Gudmennesket, 
Jsavdgwroc. Vel findes dette Navn ligesaa lidt som »Tre- 
enigheden« i den hellige Skrift, men vel Begrebet. Og 
Formaalet for vore Evangelier er at give en Fremstilling 
af dette Gudmenneske i hans Væren og Virken, paa det, 
at hver den, som læser den, »skal tro, at Jesus er den 
Christus, Guds Søn, og at I, som tro, skulle have Livet 
i hans Navn« (Joh. 20,31). Forskellen mellem Johannes- 
Evangeliet og de synoptiske Evangelier kan da bestemmes 
saaledes, at Johannes fortrinsvis skildrer os Gudmennesket, 
d.e. Jesu indre Væsen i Gud, Synoptikerne fortrinsvis Gud- 
mennesket, d. e. Jesu ydre Virken blandt Menneskene. 
Dog udelukker disse Opfattelser ikke hinanden, men gribe 
tværtimod over i hinanden: Johannes skildrer høist liv- 
ligt og anskueligt de haarde Sammenstød med Pharisæ- 
erne og giver os ved sine Tidsbestemmelser den historiske 
Ramme for Jesu Liv, medens Synoptikerne gjennem deres 
malende og brogede Skildringer af Folkelivet, der sættes i 
den største Bevægelse ved hans Tale og Undergerninger, 
tillige give os at forstaa, at denne Jesus, der var et sandt 
Menneske af Kjød og Blod som alle andre, til samme Tid 

var noget langt mere end alle Andre. Og i de parallelt 
løbende Beretninger om Jesu Lidelse, Død og Opstandelse 
mødes alle fire Evangelister i Forvisningen om, at denne 
Jesus var den af Gud forjættede Messias, en Frelser ikke 
blot for Israels Folk, men for den 'ganske Verden, paa 
een Gang sand Gud og sandt Menneske: vere deus et vere 
homo, som Kirken bekender ham). 


8525: 
De to Naturer i Personens Enhed. 


Det umiddelbare Indtryk af Christi Person, som end 
mere blev styrket og hævdet ved hans Opstandelse, var 
saa overvældende for Apostlene og hans nærmeste Til- 
hængere, at der for dem ingen Anledning var til at re- 
flectere dybere over den og fremstille Resuliatet af saadanne 
Overveielser i dogmatiske Læresætninger. De forkyndte, 
hvad de selv havde seet, hørt og oplevet i Samlivet med 
ham (1 Joh. 1,1—), og denne Bekendelse maatte ved sit 
umiddelbare Liv og Friskhed, baaren frem af Aandens 
Magt, gjøre et stærkt og blivende Indtryk paa Tilhørerne. 
Men efter Apostlenes Bortgang maatte dette Indtryk svækkes, 
og jo længere de følgende Slægtled i Tiden kom bort fra 
den apostoliske Forkyndelse, desto stærkere maatte den 
vaagnende Reflection gjøre sig gældende og med den Trangen 


=) Symb. Nic. Credo in Dominum Jesum Christum, Deum > 
de Deo, Deum verum de Deo vero. 

Symb. Athan. Est ergo fides recta, ut credamus et con- 
fiteamur, quia Jesus Christus Deus et homo est. 

Conf. Aug. art. 3: — — — unus Christus, vere Deus et vere 
homo. 


1 Joh. 1,:—: Hvad vi have seet med vore Øine, hvad vore 
Hænder følte paa, hvad vi have seet og hørt — det forkynde vi 
Eder. 


H. Scharling: Dogmatik. 17 

til at fremstille den i faste Læresætninger. Herved opstod 
en Række Lærekampe, der satte Kirken i den heftigste 
Bevægelse, og som afsatte deres endelige Resultat i bestemt 
formede Læresætninger, der bleve vedtagne paa de store 
almindelige Kirkemøder, og som have deres blivende Værd 
endnu den Dag idag. De danne et Sidestykke til de trinitari- 
ske Læreformer og ere som disse nærmest af logisk, ab- 
stract formal Natur. Deres Formaal er derfor heller ikke 
at give et dybere Indblik, en positiv rigere Forstaaen af 
Christus, men nærmest det rent negative at afværge Vild- 
farelser og Forvanskninger af Christi Person. Men da det 
her gælder det fundamentale Dogme i den christne Tro, 
er dette negative Formaal af den største Betydning, og Er- 
faringen viser da ogsaa, at hvor man ringeagter og tilside- 
sætter disse gamle kirkelige Læresætninger, kømmer man 
ind i de sørgeligste Vildfarelser, der tilsidst ende i en lige- 
frem Christusfornægtelse. 

Først maa her skelnes mellem Begreberne Person og 
Natur. Person udtrykker et Individ, en Forsigværen>) 
med Viden og Villie af sig selv, og som har et Livscentrum, 
hvoraf Livskraften udgaar og gjennemtrænger den. Natur 
betegner derimod en Beskaffenhed i Væren og Fremtræden, 
som er eller kan være fælles for flere Væsener eller Per- 
soner, saaledes tale vi om Dyrets Natur, Menneskets Natur 
o. s. fr. og betegne derved en Værens Beskaffenhed, der er 
fælles for en Mængde forskellige Individer. Som Person 
har Christus derfor individuel Forsigværen, proprie subsistit, 
overfor Gud og overfor Menneskene, men som Gudmennesket 
har han Natur fælles baade med Gud og med Menneskene. 
Paa dette Grundlag ere nu følgende dogmatiske Lære- 
sætninger opstillede: 


=) Conf. Aug. art. I: Persona significat non partem aut qua- 
litatem in alio, sed quod proprie subsistit. 

Under de to Naturer fastholdes Personens Enhed. 
Det er det samme Subject, som er delagtig i begge Naturer, 
ikke skiftevis, snart Gud og snart Menneske, men begge 
Naturer ere stadigt tilstede. Jesus omtaler stedse sig selv 
som Enhed, som det samme Jeg, aldrig som to skiftende 
Jeg'er. De to Naturer maa derfor ikke tænkes som to 
forskellige Jeg”er, et guddommeligt og et menneskeligt Jeg; 
der er kun eet gudmenneskeligt Jeg, som i sig har to Na- 
turer. Naar de gamle Dogmatikere fremstille dette saa- 
ledes, som at kun den guddommelige Natur er personlig, 
den menneskelige upersonlig, da er dette ikke rigtigt, thi 
det er jo netop eiendommeligt for den menneskelige Natur 
i Modsætning til den øvrige Skabning paa Jorden at være 
personlig. Snarere maa Sagen fremstilles saaledes, at idet 
Logos bliver Kjød, d. e. antager den menneskelige Natur, 
bliver denne ikke &vvrrdotaroc, upersonlig, men åvvædorartoc, 
indoptaget i den anden Hypostase eller Logos. 


II. 

Foreningen mellem begge Naturer er sand og virkelig, 
ikke blot billedlig eller rhetorisk, som naar man f. Ex. 
siger: Gotfred er en Løve, hvormed blot gives et Billed af 
hans Heltemod, men ikke menes, at han har samme Na- 
tur som Løven. 


III. 

Foreningen mellem de to Naturer maa fremdeles be- 
stemmes saaledes, at ingen af dem lider Overlast eller til- 
bagetrænges derved. Dette finder Sted i Ebionitismen og 
senere Rationalismen, der kun tillægger Christus menne- 
skelig Natur, og i Doketismen, der opløser Christi Legem- 
lighed i et blot Skin. Begge Naturer er virkelig og væ- 
sentlig, realiter og essentialiter tilstede. Christi menneskelige 


he 

Natur viser sig ikke blot deri, at han har Sjæl og Legem, 
men ogsaa deri, at han har Aand og Villie (modsat Apolli- 
naris, der lærte, at Logos havde fortrængt den menneske- | 
lige Fornuft i Jesus), og dog maa herover ikke den gud- 
dommelige Natur udelades. 


IV: 

Naturerne. maa ikke stilles saaledes udenfor hinanden, 
at de kun staa i et udvortes Forhold til hinanden lige- 
som to sammenlimede Brædder, der forblive upaavirkede 
af hinanden (Form. Conc. art. 8: ut duo asseres congluti- 
nantur, quorum neuter alteri aliquid confert).. Nestorius” 
Lære om en saadan ydre Sammenføining, ovvgpere, af 
de to Naturer maa derfor forkastes, thi den deler Christus 
i to, en Christus i Himlen og en paa Jorden. Heller ikke 
siger Christus: jeg og Logos ere Et, men derimod: jeg og 
Faderen ere Et. Den skarpe Adskillelse mellem de to 
Naturer, som Nestorius gjorde gældende, vil i Virkelig- 
heden fortrænge den guddommelige Natur, og istedenfor 
en metaphysisk Enhed mellem Gud og Menneske i Jesus 
Christus faa vi kun en moralsk Enhed, en Iboen af Gud 
i Jesus, saaledes som den findes i alle troende og gen- 
fødte Christne. I Modsætning hertil fastholdes, at de to 
Naturer i Christus ere forenede udeleligt og uadskilleligt 
(Synoden i Ephesos 431: &drærigetøc zar &yøgrøræc). Nesto- 
rianismen er bleven bevaret i et Par mindre østerlandske 
Samfund, de chaldæiske Christne i Vestasien og de saa- 
kaldte Thomaschristne i Ostindien. 

En Fortsættelse af Nestorianismen blev Adoptianismen, 
der erklærede, at Christus var kun Guds enbaarne Søn 
efter sin guddommelige Natur, men derimod efter sin men- 
neskelige Natur adopteret af Gud. Disse Bestræbelser for 
at holde de to Naturer skarpt ude fra hinanden ville med- 

føre en Halvering af Christus, der enten fører tilbage til 
Doketismen eller Ebionitismen. 

Til Grund for denne skarpe Adskillelse ligger en al- 
vorsfuld sædelig Stræben, hvilken vi atter møde i den 
nyere Tids Rationalisme. Alle disse Retninger mødes i 
den fælles Stræben efter at se vort sædelige Forbilled i 
Jesus, i hvis Fodspor vi skulle træde og deri finde Veien 
til Fuldkommenhed og Salighed. Men det dybere religiøse 
Blik mangler, og dermed bortfalder det metaphysiske Grund- 
lag for Christologien. 


M: 

Maa nu de to Naturer ikke holdes saa langt ude fra 
hinanden, at. den indre Enhed falder bort, saa maa de 
paa den anden Side heller ikke sammenblandes saaledes, 
at en tredie Natur opstaar, forskellig fra de to første. 
Dette var Tilfældet med den c%%%7vørce, som Eutyches lærte 
og gav Udtryk i Sammenligningen med Mjød, der frem- 
kommer ved at blande Vand og Honning sammen (Form. 
Conc. II art. 8,19: quum ex aqua et melle mulsum conficitur). 
Ved denne Lære vilde nemlig et nyt Væsen fremkomme, 
som hverken er Gud eller Menneske, men kun har Lig- 
hed med begge uden at være nogen af dem. Eutyches 
paastod saaledes, at Christus ikke havde et virkeligt Men- 
neskelegem, cømua åvdgørov, men kun et menneskeagtigt 
Legem, cøua &vdgwrntvov.. Herved fremkom Monophysi- 
tismen, der blev forkastet paa Synoden i Chalcedon 451, 
som fastsatte, at de to Naturer ere forenede i Christus 
uden Forandring og uden Sammenblanding, &resatæc za 
govyyvrøc.. Monophysitismen, der conseqvent gennemført 
fører til Doketisme, er bevaret endnu den Dag idag i den 
koptiske Kirke i Ægypten, i den abessyniske og i den ar- 
meniske Kirke. — Monophysitismen blev fortsat i Mono- 
theletismen, som blev forkastet paa en Synode i Konstan- 

tinopel 680, men har holdt sig i det maronitiske Kirke- 
samfund paa Libanon. Paa den nævnte Synode fasthold- 
tes, at da Villien er medhenhørende saavel til den menne- 
skelige som den guddommelige Natur, maa Christus ogsaa 
have havt to Villier (Dyotheletismen). 


VI. 

Som Resultat af de anførte overveiende negative Be- 
stemmelser fastholdes den positive Bestemmelse, at For- 
eningen mellem de to Naturer er personlig, sand og ved- 
varende (unio naturarum est personalis, vera et perpetua du- 
rans). Foreningen er saa inderlig, at den ene Natur ikke 
kan tænkes uden den anden, men begge ere i og med 
hinanden (nec logos extra carnem, nec caro extra logon). 


Paa dette Grundlag hviler den gamle Kirkes Christo- 
logi. Senere blev dette Tankearbeide optaget paa Ny af 
den protestantiske, navnlig den lutherske Theologi og 
videre gennemarbeidet for endnu bestemtere at udtrykke 
Enhedsforholdet mellem de to Naturer, dels i formel, dels 
i reel Retning. Det første skete ved de saakaldte proposi- 
tiones personales, Udsagn om Personen, det sidste ved Læren 
om communicatio idiomatum, Egenskabernes Meddelelse. 
Ved de førstnævnte skelnes mellem abstractum naturæ, der 
udtrykker hver af de to Naturer, som den er i og for sig, 
og concretum naturæ, der udtrykker Naturen som den er 
i Gudmennesket Jesus Christus. Hvad der kan siges om 
den sidste, kan ikke altid siges om den første. Det kan 
saaledes siges, at Gud (d. e. den anden Hypostase) er i 
Christus død for Menneskene, men det kan ikke siges, at 
Gud er død for Menneskene, thi Gud kan efter sin Natur 
ikke dø. Paa samme Maade forholder det sig med det 
meget omstridte Prædikat »gudfødende«, $s0t0x0c, hvilket 

den græske Kirke tillægger Jesu Moder. Benævnelsen er 
urigtig, thi ligesom Gud ikke kan dø, saaledes kan han 
heller ikke fødes. Men det kan siges, at i Christus har 
Maria født Gudmennesket, saaledes at den rigtige Benæv- 
nelse maa blive gudmenneskefødende, Fsavdgwrotozoc. 
Heller ikke er det rigtigt at kalde Maria for Guds Moder, 
thi den evige almægtige Gud kan ikke være født af nogen 
Kvinde, men hun er Gudmenneskets d. e. Jesu Christi 
Moder. Paa samme Maade maa Betegnelsen af Christus 
som »Gud Faders og Marias Søn« forkastes; den er mis- 
visende, fordi Ordet Søn bruges i to ganske forskellige 
Betydninger: i første Led betegner det et Aandsforhold i 
Evigheden, i sidste Led et Naturforhold i Timeligheden — 
og det er anstødeligt, fordi det leder Tanken hen til de 
hedenske Myther om Halvguder, som have en Gud til 
Fader og en jordisk Kvinde til Moder. 

Af større Betydning end disse logisk-formale Abstrac- 
tioner bliver Læren om communicatio idiomatum, der til- 
sigter at bringe Liv og Bevægelighed ind i de to Naturer ved 
gensidig Meddelelse af hinandens Egenskaber. Til nærmere 
Forstaaelse sammenlignes Forholdet med det glødende Jern, 
hvor Ilden og Jernet gennemtrænge hinanden, men dog 
hver bevarer sin Natur. Det er da ikke Naturernes Sub- 
stants, der meddeler sig til hinanden, thi derved vilde man 
falde tilbage i Monophysitismen, men det er deres idiomaia. 
Herved forstaas Særegenheder, Egenskaber, men dernæst 
ogsaa de Tilstande og Livsvirksomheder, som følge af 
Egenskaberne. Allerede Johannes Damascenus havde an- 
tydet dette ved sin Lære om en 78944997 064c, gensidig Gen- 
nemtrængthed af de to Naturer. Denne Lære genoptages af 
Luther, udformes i et logisk Schema af Martin Chemnitz 
og fastsættes i Concordieformlen. Den dogmatiske Hoved- 
interesse knytter sig her til Forsoningslæren og Nadver- 
læren: overfor den første, at Christus som Gudmenneske 

kan fuldføre Forsoningsværket, overfor Nadverlæren godt- 
gjøres Christi Realpræsents. ' 

Det fælles bærende Grundlag for den gensidige Med- 
delelse af de to Naturer til hinanden er Personen Jesus 
Christus, og kun i ham finder Meddelelsen Sted. I Alt, 
hvad den menneskelige Natur har udført, har ogsaa den 
guddommelige Natur medvirket og omvendt: Christus er 
ikke korsfæstet og død som et blot Menneske, men ogsaa 
som Gud, og først herved faar hans Død sin fulde for- 
sonende Kraft — og omvendt er han ikke faren til Him- 
mels og sidder ved Guds højre Haand blot som Gud, men 
ogsaa som Menneske. 

Den gensidige Meddelelse mellem de to Naturers Egen- 
skaber og Virksomheder vil da altsaa blive 1) fra Personen 
til Naturerne, 2) fra Naturerne til Personen, 3) fra den 
guddommelige til den menneskelige Natur og 4) fra den 
menneskelige til den guddommelige Natur. Herved frem- 
kommer følgende fire Klasser: 

Genus idiomaticum: hvad der gælder om hver af Na- 
turerne, gælder ogsaa om hele Personen. Altsaa — den 
guddommelige Natur i Christus er fra Evighed; følgelig er 
ogsaa Christus fra Evighed. Videre — den menneskelige 
Natur er født af Jomfru Maria, følgelig er ogsaa Christus 
født af Jomfru Maria. 

Genus apotelesmaticum (af &érroteléo, fuldender, her om 
Fuldendelsen af Frelsesværket): hvad der gælder om selve 
Frelsesværket, gælder ogsaa om hver af Naturerne. Ikke 
alene Christi menneskelige men ogsaa hans guddommelige 
Natur deltager i hans Lidelse og Død. Først herved faar 
Christi Forsoning sin Gyldighed, thi et Menneske alene 
vilde ikke kunne gjøre Fyldest for hele Menneskeslægten. 

Genus majestaticum 3: &vynudTixov: "den menneskelige 
Natur bliver delagtig i den guddommeliges Egenskaber 
(Joh. 5,27, Ap. G. 17,31: det Menneske Jesus skal dømme 

Verden — altsaa bliver Jesu menneskelige Natur delagtig 
i Verdensdommerens Majestæt). Herved muliggjøres Læren 
om Christi Realpræsents i Nadveren og hans Meddelelse af 
sit Legem og Blod i samme, hvilket Luther nærmere ud- 
viklede i sin Ubiquitetslære i Modsætning til de Reformerte. 

Genus tapeinoticon (af tTarxsvdw, fornedrer): den gud- 
dommelige Natur bliver delagtig i den menneskeliges Egen- 
skaber og Tilstande. Denne Gruppe er den nødvendige 
Følge af Lærestykkets conseqvente Gennemførelse, men 
blev ikke desmindre forkastet af de ældre lutherske Theo- 
loger, fordi, som de paastod, den guddommelige Natur 
kan Intet modtage, ei heller lide. Men dette er i Strid 
med Lærestykkets Hovedtanke, som fastholder begge Na- 
turers gensidige Meddelelse til hinanden. Luther har der- 
for fastholdt dette genus, thi først ved den guddommelige 
Naturs Lidelse faar Forsoningen sin fulde Gyldighed. I 
Tilslutning til ham have derfor nyere Theologer genoptaget 
det og bragt det i Anvendelse paa Kenosislæren, hvorom 
senere. 

De to sidste Klasser forkastedes af den reformerte 
Kirke, der ved sin skarpe Adskillelse mellem guddommeligt 
og menneskeligt nærmer sig Nestorianismen og erklærede 
den inderlige Forening mellem de to Naturer for en rhe- 
torisk Talefigur, en Allåosis d. e. en Ombytning af Ordene, 
medens Luther derimod med Forkærlighed udviklede dem 
til Støtte for sin Nadver- og Ubiquitetslære. Ud derfra 
bekæmpede han den reformerte Nadverlære og dens Allåd- 
osis i de skarpeste Udtryk.”) 


”) »Vogt dig, siger jeg, vogt dig for denne alloeosis, thi den 
er Djævelens Maske, som bringer en saadan Christus istand, efter 
hvem jeg visselig ikke vilde være en Christen. Thi den vil nem- 
lig, at Christus ikke er mere eller har udrettet mere ved sit Liv 
og sin Lidelse end hvilkensomhelst anden Helgen. Hvis jeg nemlig 
lader mig overtale til at tro, at Christus alene har lidt efter sin 

Det vil ikke kunne nægtes, at den kirkelige dogma- 
tiske Udvikling af Læren om de to Naturer og deres ind- 
byrdes Forhold præges af en tør og abstract Schematisme, 
og at den ikke formaar at give os et levende og fyldigt 
Indtryk af Christi Person. Men saadant har heller aldrig 
været dens Formaal; Alt, hvad der kan indrømmes, er, 
at den lutherske Orthodoxi med den videre Udførelse i en 
Række Underafdelinger har drevet den logisk-schematiske 
Behandling ud over de rette Grænser. Hvor disse over- 
holdes, maa Læren om unio personalis og dens nærmere 
Udførelse i communicatio idiomatum betragtes under samme 
Synspunkt som den kirkelig-dogmatiske Udvikling af Trini- 
tetslæren. Ligesom denne tilsigter den ikke at give et 
dybere Indblik i Christi Personlighed, men kun at drage 
Grænserne for den rette Forstaaelse og afværge alle Vild- 
farelser og Forvanskninger paa lignende Maade som Sø- 
mærkerne vise den Vei, ad hvilken Seiladsen kan foregaa 
med Sikkerhed uden paa nogen Maade selv at fremme 
Seiladsen (se ovenfor S. 105). Det vil da ogsaa vise sig, 
at hvor disse dogmatiske Bestemmelser ringeagtes eller til- 
sidesættes, der glider Christologien ind i en tør forstands- 
mæssig Opfattelse af Christus som et blot Menneske (Ebio- 
nitismen, Rationalismen) eller i en phantastisk Omdannelse 
af Christus til et Mellemvæsen, som hverken er ret Gud 
eller ret Menneske (Gnosticismen, speculativ Theosophi). 
Naar den moderne Theologi forkaster disse Bestemmelser 
som en Levning af tidligere Tiders tomme Scholastik, da 
opløser den Christus i en Taageskikkelse, som vel kan 
tilegnes af den fromme Følelse, men ikke frembyder Holde- 
punkter for en klar Erkenden. Den borttager Forudsæt- 
ningen for denne Lære, nemlig Christi enestaaende Forhold 


menneskelige Natur, da har hans Frelse ikke synderligt Værd for 
mig, men han trænger selv til en Frelser.« (Udtalelse af Luther, 
anført i Concordieformlen p. 771.) 

til Faderen og den heraf følgende Betydning for Forsonings- 
og Nadverlæren. I samme Grad som disse Forudsætninger 
optages og fastholdes, vil ogsaa Betydningen og Værdien 
af de dogmatisk-kirkelige Bestemmelser om unio personalis 
og communicatio idiomatum forstaas og bevares. Det er 
derfor ikke saa meget den Enkelte som Menigheden, Kir- 
ken, for hvilken disse Bestemmelser have Betydning, idet 
den herved faar en fast udformet Bekendelse af sin Op- 
fattelse af Christi Person og hans Stilling overfor Gud og 
overfor Menneskene. Og naar det erklæres, at disse logisk 
udformede skarpe Bestemmelser ere uddannede af en Tid, 
der fandt Tilfredsstillelse i dem, fordi den levede og troede 
under andre Forudsætninger end dem, hvorpaa vort Liv 
og vor Tro er bygget, da maa herimod siges, at Forud- 
sætningerne for christeligt Liv og christelig Tro ere de 
samme og ville være de samme til alle Tider og Tidsaldre, 
saa vist som Christus. er den samme igaar og idag og i 
al Evighed (Hebr. 13,8) — nemlig Forudsætningen, at 
Menneskeslægten ved Synden er hjemfalden til Død og 
Usalighed, hvorfra Frelse og Opreisning kun er given ved 
Jesus Christus, sand Gud og sandt Menneske. Jo mere 
denne Forudsætning udviskes til en ubestemt Tro paa 
menneskelig Ufuldkommenhed og guddommelig Naade, 
desto mere vil ogsaa Trangen til faste dogmatiske Lære- 
sætninger bortfalde. Saadant er dog ikke en Fremgang, 
men en Tilbagegang i Forstaaelsen af Jesu Christi Person 
og Frelsergerning. 

1 4 (C-3 KÅL 


ml 
DE GUDDOMMELIGE LIVSVILKAAR. 


Efter at have udviklet Læren om de to Naturer og 
deres indbyrdes Forhold i Christus paa Grundlag af Skriften 
og Kirkens Lære, bliver Spørgsmaalet, hvorledes vi skulle 
tænke os denne gudmenneskelige Person stillet under de 
Vilkaar, som Jordlivet frembyder for Menneskene, eller 
hvorledes han skjøndt sand Gud kan føre et sandt Men- 
neskeliv. Modsætningen viser sig her i sin skarpeste Form: 
Gud er evig, uforanderlig, hævet over alle Omskiftelser — 
Mennesket er foranderligt og underkastet en lang Udvik- 
ling fra det aldeles ubevidste og villieløse Fosterliv i Mo- 
derens Skød indtil det fuldmodne selvbevidste og villies- 
stærke Personlighedsliv. Vi bemærke dog, at indenfor 
denne livsvarige Udvikling skjuler en lignende Modsætning 
sig, nemlig mellem selvbevidst Personlighed og ubevidst 
Naturliv, som vi heller ikke formaa at klare os. Men der- 
næst maa atter her erindres om, at Treenighedslæren dan- 
ner Forudsætningen for Christologien, og at denne altid 
maa sees i nøjeste Sammenhæng med hin. 

Den ældre Theologi betragtede Sagen fra et noget andet 
Synspunkt end vi gjøre. For den laa Hovedinteressen i 
at fastholde de to Naturers Enhed og at fremstille dennes 
Årt i klare dogmatiske Former. Den fæstede Blikket paa 
Christus i Ophøielsen og hans evige Væren, medens vi 
fæste Blikket paa hans Jordeliv og paa den Udvikling, som 
ethvert Menneskeliv maa gennemgaa, og spørge, under 
hvilke Vilkaar maa vi tænke os Christus være stillet i 
dette. To Spørgsmaal træde her frem for os, først, hvor- 
ledes skulle vi tænke os den guddommelige Indtræden i 
et sandt Menneskeliv, dernæst, hvorledes skulle vi tænke 

os en fremskridende Udvikling i Lighed med andre Menne- 
skers. Disse Problemer skulle dog ikke løses af en aprio- 
risk speculativ Tænken, der altfor let fører os ud i phan- 
tastiske Drømmerier, men ved omhyggeligt at følge de 
Vink og den Veiledning, som den hellige Skrift giver os. 


8 26. 
Den overnaturlige Undfangelse. 


For at komme til en klar Opfattelse af det foreliggende 
Spørgsmaal, maa vi først afvise forskellige Besvarelser, 
der kunne synes at være rigtige, medens de i Virkeligheden 
gaa udenom Spørgsmaalet. Vi kunne da først tænke os 
Incarnationen foregaa saaledes, at Guds Aand alt fra Fød- 
selen af kommer over et Menneske og fylder ham med 
guddommelig Visdom og Magtfylde (saaledes Ebionitismen 
og Rationalismen): dette vilde kun blive en Inspiration, 
men ingen Incarnation. Heller ikke kunne vi tænke os 
Incarnationen foregaa paa den Vis, at Logos, den anden 
Hypostase, sænker sig i et forinden fuldfærdigt og fuld- 
modent Menneske og forener sig med dette (Gnosticismen). 
Dette vilde blive en Dobbeltperson, men intet Gudmenne- 
ske, Fzavdgøroc. Og endelig kunne vi heller ikke tænke 
os Incarnationen saaledes, at Logos ved sit Almagtsord 
skaber den menneskelige Person ud af sig, eller antager 
den som en transitorisk Aabenbaringsform (Doketismen), 
thi dette vilde føre os til en Opfattelse, efter hvilken den 
menneskelige Natur kun bliver et Skin, og Christus vilde staa 
uden organisk Forbindelse med Menneskeslægten og ikke 
kunne blive den anden Adam (Rom. 5,12 flig., 1 Kor. 15,45). 

Ved disse forskellige Forklaringsmaader, som ere for- 
søgte, kommer enten den menneskelige eller den guddom- 
melige Natur ikke til sin Ret. Den dogmatiske Løsning 

maa da søges paa en saadan Maade, at begge Naturer 
komme til deres Ret, og Christus forstaas at være sand 
Gud og sandt Menneske, vere deus et vere homo, som den 
christne Kirke bekender ham i Henhold til Skriftens Lære. 

Vi søge da til den hellige Skrift for at faa fornøden 
Oplysning om dette vigtige Punkt. Vi have her de to 
Beretninger om Jesu Undfangelse og Fødsel i Matth. 1,18—25 
og Luk. 1,26—35, 2,6—7, og disse maa lægges til Grund for 
Undersøgelsen. Begge Evangelister meddele os, at Jesus 
blev født af Jomfru Maria uden Mands Medvirkning. Som 
nærmere Bestemmelse tilføjes, at Fosteret i Jomfru Marias 
Liv er af hellig Aand (Matth. 1,20: &x zævevuaroc dytov — 
mærk: uden Årtikel ligesom Luk. 1,35). Saaledes ogsaa i 
symb. apost.: conceptus de spiritu sancto. Naar man har 
villet oversætte dette ved »undfangen ved”) den Hellig 
Aand«, da er dette urigtigt, thi &x eller de kan næppe 
gengives ved Præpositionen »ved«, og tilmed er her ikke 
Tale om Hjælpen, hvorved, men om Aanden, hvoraf Fo- 
steret er taget. Udtrykket forklares i Luk. 1,35 ved Ordene 
»den Høiestes Kraft skal overskygge dig«. Udtrykket maa 
forstaas saaledes, at Guddommen, den anden Hypostase 
eller Logos, sænker sig i Marias Skød som den første Livs- 
spire i Fosteret (co yevvndév, Matth. 1,2). Det er ikke 
rigtigt, som almindelig oversættes og antages, at der ved 
»hellig Aand« skal tænkes paa den tredie Hypostase, thi 
herved betegnes, efterdi Artiklen mangler, kun i Alminde- 
lighed Jesu himmelske Oprindelse i Modsætning til andre 
Menneskers jordiske Oprindelse af Kjød og Blod (jvfr. Joh. 
8,23: jeg er ovenfra, 3,13: han, som kom ned fra Himlen). 
Naar man derfor vil oversætte »ved den Helligaand« og 
dermed antyde, at denne træder i den jordiske Faders 


=) Saaledes Rørdam i sin Oversættelse af N. T. og Schat 
Petersen i sin Commentar til Matthæus-Evangeliet. 

Sted, da falder man i den Vildfarelse, som Evangelisten 
vil føre bort fra. Han vil fastholde, at medens der ved 
andre Menneskers Undfangelse sættes et nyt Liv, som 
ikke før har været til, saa er her derimod Tale om et 
Guddomsvæsen, som har været til fra Evighed af, og at 
der hverken maa tænkes paa Mands Medvirkning eller 
paa en Medvirkning af Aanden, som iræder istedenfor 
den jordiske Fader. Ved Udtrykket »undfangen af hellig 
Aand« vil Evangelisten netop afværge de hedenske Fore- | 
stillinger om en Halvgud, som er Søn af en Gud og en 
jordisk Kvinde, medens man ved Udtrykket »undfangen 
ved den Hellig Aand« netop fremfører dem. 

Længere end hertil formaar vor Tanke ikke at trænge 
frem; vi staa her overfor Incarnationens dybeste Myste- 
rium, som for os er uløseligt. Men atter her maa der 
erindres om, at Livets allerførste Oprindelse er os et uløse- 
ligt Mysterium, ogsaa med Hensyn til vor egen Oprindelse. 
Videnskaben kan paa det Nøieste beskrive Fosterets frem- 
skridende Udvikling i Modersliv, men hvad der sker i 
Undfangelsens Øieblik, og hvorledes det sker, er med et 
syvfoldigt Dække skjult for al menneskelig Viden. 

Efter det Ovenstaaende kunne vi da dogmatisk be- 
stemme Incarnationen som en Antagelse af den menneske- 
lige Natur (assumtio generis humani) fra det første Øieblik, 
da Livsspiren sættes i Modersliv. Det er den anden Hy- 
postase, Logos, der sænker sig i Jomfruens Skød, som 
Evangelisten Lukas udtrykker det: »den Høiestes Kraft 
"(dvvamic vwWiorov) skal overskygge dig« (Luk. 1,35). Ved 
dette Navn betegnes Christus ligesom i 1 Kor. 1,%x: Xororoc 
: ateod dvvamc. Der er som ovenfor bemærket ikke Tale 
"om den tredie Hypostase, men Udtrykket »hellig Aand« 
er Udtryk for Guds Væsen. Efter at denne første Livs- 
spire er sat, foregaar Udviklingen i Modersliv paa sæd- 

vanlig menneskelig Vis i ni Maaneder, indtil Fosteret er 
fuldbaaret og fødes paa vanlig Vis som et levende Barn. 

Ved denne overnaturlige Undfangelse er det da skeet, 
at Christus, sand Gud, er bleven indplantet i Menneske- 
slægten som sandt Menneske. Han er født af en Kvinde 
(Gal. 4,4) og indsat i Israels og dermed i Menneskeslægtens 
historiske Udvikling (født under Loven, smstds.). Det 
sidste bekræftes end yderligere derved, at han er indplantet 
i Davids Slægt (Rom. 1,3: født af Davids Sæd efter Kjødet) 
og derved sat indenfor Kredsen af de prophetiske Forjæt- 
telser, som i Aarhundreders lange Aarrække vare givne 
Israel. Dette stadfæstes ved de to Slægtregistre, som 
Matthæus og Lukas meddele. De give os muligvis ikke 
Marias Stamregister, hvad man kunde have ventet, men 
Josephs Stamregister. Til Grund herfor ligger den Be- 
tragtning, at gennem Marias Ægteskab med Joseph er 
Jesus indplantet i Josephs og dermed ogsaa i Davids Slægt. 
Han kaldes »Tømmermanden Josephs Søn« (Matth. 13,55, 
Mark. 6,3, Joh. 1,46, 6,42), Lukas tilføjer forklarende: »som 
man holdt for« (Luk. 3,23: wøg åvousideto). 

Ved den enestaaende Plads, som Jesus ved den over- 
naturlige Undfangelse har faaet i Menneskeslægten, er han 
bleven istand til at udføre sin ligesaa enestaaende Gerning, 
at være en Midler (1 Tim. 2,5) mellem Gud og Mennesker, 
idet han kan tale og handle paa begges Vegne, og derved 
tillige være en Forsoner og Frelser. Denne Stilling og 
Gerning forkyndes allerede inden hans Fødsel og faar sit 
Udtryk i hans Navn (Matth. 1,x: »du skal kalde hans 
Navn Jesus, thi han skal frelse sit Folk fra deres Synder«, 
jvfr. Luk. 2,11), hvilket faar sin Bekræftelse ved hans Lære, 
og Virksomhed, hans Død og Opstandelse. 

Jesu overnaturlige Undfangelse har altid været og vil 
altid blive en Genstand for Tvivl og Benægtelser. Disse 
ere dels af saglig, dels af historisk-kritisk Art. De første 

gaa ud fra en Verdensanskuelse, der overhovedet nægter 
Underet, saaledes Naturalismen, der ikke vil anerkende 
højere Tilværelser end den lovbundne Naturorden, eller 
Deismen, som nægter Guds umiddelbare Indgriben i Verden. 
Med begge disse maa der forhandles philosophisk om Gyl- 
digheden af deres Verdensanskuelse. Den anden Række 
Indvendinger ere af historisk-kritisk Art og fremsættes 
af Rationalismen. Man peger her paa de hedenske Myther 
om Gudesønner og holder for, at den digtende Phantasi 
her paa samme Maade har fremkaldt Fortællingen om 
Jesu overnaturlige halvt guddommelige og halvt menneske- 
lige Fødsel. Der er imidlertid ovenfor (S. 236) gjort op- 
mærksom paa den gennemgribende Forskel mellem disse 
Fortællinger: hist en legende Phantasi uden ethisk-religiøst 
Formaal, her en historisk Begivenhed, der paa det dybeste 
har grebet ind i Menneskehedens sædelig-religiøse Udvik- 
ling. Man gør fremdeles gældende, at Jesus selv aldrig 
hentyder til denne Begivenhed; heller ikke omtales den 
i den apostoliske Forkyndelse eller de apostoliske Breve, 
ja den fortælles kun af de to Evangelister, Matthæus og 
Lukas, medens Markus og Johannes Intet meddele derom. 
Til alt dette maa siges, at der for Jesus ingen Grund var 
til at omtale sin Fødsel, saalænge han vandrede om »i 
Kjøds Skikkelse«, men at han dog hentyder til den ved 
at erklære, at han er nedstegen fra Himlen (Joh. 3,13, 6,62), 
at han ikke er af jordisk, men af himmelsk Oprindelse 
(Joh. 8,23). For Markus og Johannes var der ingen Leilig- 
hed til at omtale Jesu Fødsel, da de overhovedet Intet 
meddele om hans Barndom og Ungdom, men begynde 
deres Meddelelser med hans offentlige Fremtræden som 
fuldvoxen Mand. Og hvad Johannes og Paulus angaar, 
da fremhæve begge med Eftertryk hans evige Væren hos 
Faderen (Joh. 1,1 flg., Phill. 2,6 flg., 2 Kor. 8,9), der er 
Forudsætningen for den overnaturlige Undfangelse. 


H. Scharling: Dogmatik. 18 

Paa dette Punkt ligger det afgørende Skel mellem en 
Opfattelse, der i Jesus ser et høit begavet tillige dybt re- 
ligiøst Menneske, der har fremsat de klareste og dybsindig- 
ste Lærdomme om Guds Væsen og hans Forhold til Men- 
neskene, men iøvrigt afviser alle metaphysiske Bestemmel- 
ser om Jesu Gudsforhold — og en Opfattelse, der netop 
gør det sidste til Udgangspunkt for sin Forstaaelse af Jesu 
Komme til Verden. Har Jesus været Gud fra Evighed, 
da bliver en almindelig menneskelig Fødsel for ham Umu- 
lighed, thi ved denne sættes en tidligere ikke-værende 
Existents ind i Verden... Og det hjælper ikke, at man vil 
formidle mellem begge Opfattelser ved at antage, at Jesus 
er avlet af Joseph og Maria paa naturlig Vis som alle Men- 
nesker, men at Fosteret i Modersliv af den Hellig Aand er 
blevet renset for Synd og derved frigjort fra Arvesynden, 
hvorved Jesu Syndfrihed er muliggjort (Schleiermacher). 
Bortset fra, at denne Opfattelse ikke finder nogen Støtte 
eller Bekræftelse i den hellige Skrift, omgaas Spørgsmaalet 
ved en saadan Forklaring. Socinianernes Paastand, at den 
Hellig Aand ved Undfangelsen er traadt i den jordiske 
Faders Sted, hvorved de ville hævde Jesu overnaturlige 
Fødsel samtidig med at nægte hans evige Præexistents, 
maa ligeledes afvises, fordi den bringer et materielt Mo- 
ment ind i Undfangelsen, medens den hellige Skrift be- 
stemt afviser ethvert saadant ved sin Lære, at Jesu Und- 
fangelse er af ren aandelig Natur, &x zmvevuartocg æyiov. 

Kirken har overfor alle Tvyivlsmaal og Omforklaringer 
altid fastholdt Jesu overnaturlige Undfangelse, fordi en 
saadan staar i nøjeste Sammenhæng med dens Bekendelse, 
at Jesus er sand Gud og som saadan til fra Evighed, han 
kan derfor ikke blive til i Tiden som andre Menneske- 
børn. Kun ved at fastholde hin underfulde Begivenhed 
kunne vi forene Tanken om Jesu Præexistents fra Evighed 
med hans menneskelige Fødsel: den overnaturlige Und- 


Sønnens Gerninger. 271 


fangelse bliver saaledes det første Led i Rækken af de gud- 
menneskelige Livsvilkaar og bliver som saadant bestem- 
mende for alle de følgende Led. 


8 27. 
Selvindskrænkningen (Kenosis). 


Det Spørgsmaal, som paatrænger sig ved den over- 
naturlige Undfangelse, gentager sig ved hele Jesu jordiske 
Livsfærd, nemlig: hvorledes kan det tænkes, at den evige, 
allestedsnærværende, almægtige Guddomsfylde sammen- 
trænger sig i et jordisk Menneskeliv med al den Indskrænk- 
ning i Tid og Rum, hvilken selve Livsvilkaarene medføre? 
Den Aflæggelse af Guddomsherligheden, som her har fun- 
det Sted, benævnes Kenosis, zxévmorc, Selvudtømmelse eller 
Selvforringelse, hvilket Navn er taget fra Phill. 2,7: åxvrov 
åxévwoev, egtl. har tømt sig selv, dernæst: forringede sig 
eller aflagde, gav Afkald paa sin guddommelige Herlighed. 

Den ældre Theologi bragte Spørgsmaalet i Forbindelse 
med Læren om de to Naturer og søgte at løse det saa- 
ledes, at den guddommelige Logosnatur ifølge sin Ufor- 
anderlighed var upaavirket af Kenosen eller Selvindskrænk- 
ningen, medens denne kun gjaldt den menneskelige Natur, 
som ifølge Egenskabernes Meddelelse, communicatio idio- 
matum, havde faaet Del i de guddommelige Egenskaber, 
men enten frivilligt gav Afkald paa deres Benyttelse eller 
kun brugte dem i det Skjulte. Følgen heraf bliver, at 
Jesus i hele sit Menneskeliv, endog som Foster i Modersliv 
styrer og regerer den ganske Verden efter sin guddomme- 
lige Visdom og Almagt, medens han samtidigt fører et 
ubevidst Fosterliv i Moderen og efter Fødselen udvikler 
sig og voxer legemligt og aandeligt paa almindelig Menne- 

18+ 

skevis. Kun i Miraklerne, i Opstandelsen og Himmelfarten 
kundgjør Jesus glimtvis sin guddommelige Herlighed. 

Men ved denne Opfattelse fremkommer en uløselig 
Dualisme, den guddommelige Natur rager stedse ud over 
den menneskelige, og vi faa en dobbelt Christus: en, der 
sidder i Himlen i guddommelig Magt og Herlighed, og en 
anden, der færdes paa Jorden i menneskelig Afmagt og 
Ringhed. Personens Enhed gaar tabt, og vi havner uund- 
gaaeligt i Doketismen, der giver os en Skin-Christus paa 
Jorden, medens den sande Christus er i Himlen og del- 
tager i Verdensstyrelsen. Denne Opfattelse er i væsentlig 
Uoverensstemmelse med den hellige Skrift, der overalt 
giver os et Helhedsbilled af Jesu jordiske Liv som et sandt 
Menneskeliv. Naar de lutherske Dogmatikere have kunnet 
slaa sig til Ro ved den, saaledes som vi finde den ud- 
formet i Concordieformlen, da skyldes dette dels dens en- 
sidige abstract-logiske Formalisme i den dogmatiske Be- 
handling, dels den Omstændighed, at de altfor udelukkende 
fæstede Blikket paa Christi Ophøielsesstand og i Forbin- 
delse hermed paa Nadverens Sacrament, medens deres In- 
teresse kun i ringe Grad var optagen af den psychologiske 
Forstaaelse af Jesu indre Livsudvikling i Jordelivet. 

Det er imidlertid netop den psychologiske Forstaaelse, 
som i højeste Grad ligger vor Tids dogmatiske Tænken 
paa Sinde. Dens Hovedinteresse er ikke rettet mod en 
Erkendelse af Christus i sin Ophøielsesstand, som ligger 
udenfor al menneskelig Erfarings Grænser, men søger netop 
at klare sig Vilkaarene for hans jordiske Livsførelse, idet 
der kan drages Analogier med denne indenfor vor egen 
Erfarings Kreds. Selvfølgelig er her ikke Tale om at ud- 
grunde et Mysterium, der i sin Grund altid bliver uløseligt 
for os, men vi maa her erindre om, at ogsaa vor egen 
Væren i sin inderste Grund er et Mysterium for os. Hvad 
her kan gjøres, er at følge de Vink og Antydninger, som 

den hellige Skrift giver os, tilligemed dens rent menneske- 
lige Fremstilling af Jesu Sjæleliv. Idet vi da knytte Alt 
dette sammen til en Helheds Opfattelse, vil det blive os 
muligt at drage i al Fald Grundlinierne af Jesu indre 
Sjæleliv. 

Et Hovedsted bliver her Phill. 2,6, hvor Apostelen 
taler om, at Jesus Christus, da han var i Guds Skikkelse 
Gr uogpij 400), forringede sig selv (&xévæcev éavråv: egl. 
tømte sig selv d. e. bortgav sit Væsens Fylde — i Lighed 
med at tømme et Skab, en Pung o. lign. —), paatog sig 
en Tjeners Skikkelse og blev Menneske. Man har villet 
forklare Ordene åv uogpn Jzov i religiøs-sædelig Betydning 
og henført det til Jesu jordiske Liv, da han var Gud lig 
i Hellighed og Kærlighed (jvfr. Joh. Ev. 14,9) og forstaaet 
det om ÅåAdyog åévowexoc, den menneskeblevne Logos (jvfr. 
Joh. 1,14). Men Sammenhængen taler herimod; den føl- 
gende Antiklimax, i hvilken Fornedrelsens stigende Dybde 
udmales, afsvækkes og bliver en mat Gentagelse af det 
tidligere sagte. Ordene åv uogpn dzov maa derfor forstaas 
ikke ethisk, men metaphysisk om Christi præexistentielle 
Herlighed hos Gud, altsaa om åAcoyoc &0uex0c. Herfor taler 
hele Sammenhængen: Apostelen opfordrer Philippenserne 
til at vise samme uegennyttige Kærlighed og Opoffrelse for 
Andre som Christus, som, da han var i fuld Besiddelse 
af den guddommelige Herlighed, ikke holdt den for et 
Rov (ovy cderxayuov tjyncaro) d. e. ikke vilde beholde den 
for sig selv, som man egenkærlig beholder, hvad man har 
røvet, men gav Afkald paa Herligheden; og nu danne de 
følgende Led en stedse nedad stigende Række: han blev 
Menneske, endog et ringe tjenende Menneske, led tilsidst 
Døden, ovenikøbet den forsmædeligste og smertefuldeste 
Død. Et Parallelsted hertil haves i 2 Kor. 8,9, hvor Apo- 


2 Kor. 8,: I kende jo vor Herres Jesu Christi Naade, at han 

stelen paa samme Maade opfordrer Korinthierne til ai efter- 
ligne Christus, der bortgav hele sin himmelske Rigdom 
hos Faderen og blev et ringe fattigt Menneske før gennem 
Frelse og Forløsning at gjøre Menneskene delagtige i sin 
himmelske Rigdom. Hermed stemmer da ogsaa andre 
Udtalelser i Skriften, hvor der tales om en Aflæggelse af 
Herligheden, en Bortgang fra Faderen, Nedstigen fra Himlen 
(Joh. 3,13, 6,38, 8,23, 16,27—28), hvilke Udtryk ikke skulle 
forstaas lokalt eller sandseligt, men betegne en Overgang 
fra guddommelige til menneskelige Livsvilkaar, fra gud- 
dommelig Herligheds Fylde til menneskelig Fattigdoms 
Ringhed. Her er ikke Tale om en Forvandling fra Gud 
til Menneske, men om en Forandring i Tilstanden, jvfr. 
Joh. 1,14: Logos blev Kjød, d.e. han blev, hvad han ikke 
var før, nemlig Kjød d.e. Menneske. Det Samme udtaler 
Christus selv, naar han i den ypperstepræstelige Bøn taler 
om den guddommelige Herlighed, som han havde i Præ- 
existentsen, og nu beder Fadereu om at give ham den til- 
bage, nu da Frelsesværket er endt (Joh. 17,5, hvor dd£æ 
er lig 5733, Guddomsherligheden). 

Med disse Udtalelser samstemmer ganske den Frem- 
stilling, som Evangelierne give os af Jesu jordiske Liv. 
Her hentydes aldrig til en saadan Dobbeltværen af Jesus 
som den ældre Orthodoxi antog, at han samtidig med, at 
han laa som Barn i Krybben eller hang paa Korset, re- 
gerede Himmel og Jord som Gud i Himlen. En saadan 
Dobbeltværen vilde gjøre hans Lidelse betydningsløs og 
hans jordiske Liv og Færd til en blot Skinværen. Evan- 
gelierne vise os overalt en sluttet Helhedsværen, hvis bæ- 
rende Grundtanke er den, at Logos sænker sig i Menneske- 
livet, bliver Kjød d. e. menneskelig Personlighed og nu 
udvikler sig indenfor den Ramme, som er sat for en saa- 


for Eders Skyld blev fattig, da han var rig, for at I ved hans 
Fattigdom skulle blive rige. 

dan. I sit inderste Væsen er og bliver han Gud, men 
Gud, som har paalagt sig selv de nævnte Skranker. En 
saadan Selvindskrænkning har Gud allerede paalagt sig 
ved Verdens Skabelse, hvor han i dennes Selvvirksomhed 
og navnlig i den menneskelige Frihed har begrænset baade 
sin AÅlmagt og sin Alvidenhed. Heller ikke maa denne 
Selvindskrænkning opfattes som en hvilende Passivitet, 
tværtimod er det den højeste og mest energiske Activitet, 
den guddommelige Kærligheds rigeste og dybeste Udfol- 
delse, som den viser i Christi Lidelse og Død og som i 
sine Følger overgaar selve den guddommelige Almagts Ud- 
foldelse ved Skabelsen. Derfor maa Selvindskrænkningen 
i Kenosis paa ingen Maade skilles fra sit Motiv, som er 
Guds Kærlighed, der vil frelse den faldne og fortabte Men- 
neskehed, thi uden dette synker den ned til at blive et 
vilkaarligt Lune. Heller ikke maa den guddommelige 
Selvindskrænkning tænkes som en forsvindende Act i Lig- 
hed med de menneskelige Handlinger, hvis Følger kun 
kendes indenfor et vist Aaremaal, men det er en Evigheds- 
Handling, hvis Følger strække sig til Dagenes Ende og 
udover den ind i selve Evigheden. I Selvindskrænk- 
ningen drager Logos sig tilbage i sin inderste Væren og 
er under hele Mennesketilværelsen kun tilstede som Po- 
tents, men udfolder i denne sin Værens højeste Virksom- 
hed, som kan udfoldes indenfor den menneskelige Person- 
ligheds Ramme. Under sit Jordeliv har Christus derfor 
ikke en særskilt guddommelig Væren i Himlen udenfor 
sin menneskelige Væren paa Jorden (non verbum extra 
carnem nec caro extra verbum), men er helt og holdent 
Menneske i den sidste. Hans jordiske Tilværelse er som 
alle Menneskers aandslegemlig Existents under Tidens og 
Rummets Betingelser. En saadan Selvindskrænkning mod- 
strider ikke det Absolute; kun en pantheistisk Verdens- 
anskuelse, der opfatter det Absolute som en i Tid og Rum 

udstrakt Uendelighed, maa benægte den, men en theistisk 
Livsanskuelse, der opfatter det Absolute ikke extensivt, 
men intensivt som en indre Uendelighed i Persønlighedens 
Sammenslutning i sig selv, vil kunne forstaa en saadan 
Selvindskrænkning af den alkærlige Viden og Villen. 

Et Analogon til Kenosis have vi indenfor Naturlivet i 
Søvnen, dog med den Forskel, at denne er fremkaldt af 
en ukendt Naturmagt, hin derimod af en vidende og vil- 
lende Aandsmagt. Men i Søvnen sker noget lignende: i 
Søvnen synker det menneskelige Aands- og Villiesliv ned 
til et aandeligt Nulpunkt, er kun tilstede som en ubevidst 
Potents, uden at Mennesket dog ophører at være Menneske. 
Endnu klarere træder dette frem, naar vi fæste Blikket 
paa det menneskelige Aandsliv i dets højeste Existentsform, 
som vi kende: Geniet. Alexander den Store og Napoleon 
ere i Søvnen ikke mere end en sovende Hund; den lyn- 
snare Tanke, det overskuende Blik, den ubøjelige Villie, 
hele den glimrende Begavelse er udslukt for en Stund, 
men derfor ikke ophørt — baade Alexander og Napoleon 
ere ogsaa i sovende Tilstand de store Herskere og Felt- 
herrer, og Ingen vil falde paa at sige, at de ikke vare saa- 
danne, saalænge de sov. Paa lignende Maade, selvfølgelig 
mutatis mutandis, kunne vi da tænke os, at Logos sænker 
sig som Potents i Menneskelivet, dog ikke som hist i nogle 
faa Timer, men et helt Menneskeliv igennem, efterhaanden 
vaagnende og voxende med dets fremskridende legemlige 
og sjælelige Udvikling. 

Det er først i nyeste Tid, at man har forsøgt en fuld 
og konsekvent Gennemførelse af Kenosislæren. Hele den 
ældre Theologi, saavel Oldkirkens som Middelalderens og 
Reformationens, vilde kun gjøre Kenosis gældende for den 
menneskelige Natur, idet den guddommelige Naturs Ufor- 
anderlighed fastholdes. Kun om den menneskelige Naturs 
Stilling til Selvfornedrelsen gjorde i Begyndelsen af det 

syttende AÅarhundred en Meningsforskel sig gældende imel- 
lem de lutherske Theologer, idet nogle af dem holdt for, 
at den menneskelige Natur vedblivende besidder og bruger 
de guddommelige Egenskaber, men skjult (Schwaberne), 
andre, at den menneskelige Natur har givet Afkald paa 
dem (Hesserne), atter andre indtage en mæglende Stilling 
ved at erklære, at den menneskelige Natur har givet Af- 
kald paa Almagt og Alvidenhed, men dog bruger dem und- 
tagelsesvis ved Miraklerne (Sachserne). Resultatet bliver 
dog ved alle disse Opfattelser den samme, nemlig en dob- 
belt Christus, en i Himlen og en paa Jorden; saaledes 
udvikles Læren ogsaa i Concordieformlen (solida declaratio 
art. VIII). 

I nyeste Tid er det Thomasius i Erlangen, som 1845 
i en theologisk Afhandling gjorde gældende, at. Kenosis 
ogsaa maatte gælde den guddommelige Natur eller med 
andre Ord den hele Christus, hvad han nærmere udviklede 
i sin Dogmatik. Imidlertid gennemførte han ikke Kenosis, 
men holdt for, at der maatte skelnes mellem Guds imma- 
nente, indadvirkende Egenskaber overfor ham selv, og de 
transeunte, overfor Verden udad virkende Egenskaber. 
Kun de sidste, fornemmelig Alvidenhed og Almagt, blive 
Genstand for Kenosis og aflægges i Jesu jordiske Liv, 
medens de første, Hellighed og Kærlighed, ikke kunne af- 
lægges uden Selvmodsigelse og derfor bevares i det jordiske 
Liv. Den nævnte Adskillelse vil imidlertid ikke kunne 
gennemføres, da der ikke paa saadan Vis kan skelnes 
mellem Guds Forhold til sig selv og hans Forhold til Ver- 
den: Alvidenheden gælder f. Ex. ligesaa vel Guds eget 
indre Væsen som den gælder Verden. Heller ikke kunne 
Hellighed og Kærlighed tænkes bevarede i fuld Guddom- 
melighed, da derved Jesu Fristelse, hvorpaa den hellige 
Skrift lægger stor Vægt, vilde blive betydningsløs (nærmere 
herom i den følgende 8 om Jesu Syndfrihed). 

Til Thomasius' Lære sluttede sig en Række frem- 
ragende Theologer, medens Andre (Philippi og Dorner) ikke 
kunde godkende den og søgte tilbage til den ældre Lære 
i noget ændret Skikkelse, og atter Andre (Martensen, P. 
Madsen) indtage en mæglende Stilling mellem Thomasius 
og den ældre Lære.) Den moderne subjeectivistiske Theo- 
logi (Ritschl) har ingen Brug for Kenosislæren, da den 
mangler Forudsætningen for den, Jesu indre Gudsforhold, 
hvorom den mener, at vi Intet vide og derfor heller ikke 
kunne udsige noget om den. Den fulde Udvikling af Ke- 
nosislæren, som den her er fremstillet, vil først kunne 
gives gennem en nærmere Betragtning af Jesu indre Livs- 
udvikling. 


sg: 


Jesu indre Livsudvikling. 


Idet Christus som Gudmenneske indtræder i Jordelivet, 
maa han underkaste sig en fremskridende legemlig og 
aandelig Udvikling, thi dette er Loven for alt Menneskeliv. 
I denne maa saavel den guddommelige som den menne- 
skelige Natur deltage ifølge den inderlige gensidige Med- 
delelse, der ved communicatio idiomatum finder Sted imel- 
lem begge. Denne Udvikling skrider frem fra den rene 


=) Martensens Udtalelser gaa i dobbelt Retning, idet han 
snart taler om, at »Christus kun besidder sin Guddom i den 
menneskelige Naturs Indskrænkning og har givet Afkald paa den 
majestætiske Herlighed« (Dogmatik &$ 133), snart erklærer, at »Guds 
Søn fører en Dobbelttilværelse og lever et Dobbeltliv som Logos 
og som Christus« (8 134). 

P. Madsen indrømmer en Kenose for Jesu Verdensbevidsthed, 
men fastholder, at en saadan ikke kan gælde hans Gudsbevidst- 
hed: »selv i Foster- og Barnetilstanden maa han beholde sin ab- 
solut klare Bevidsthed om sig selv og sit Forhold til Faderen« 
(Kenosislæren, 1898, S. 24). 

Ubevidsthed til den klareste Selvbevidsthed og det heraf 
følgende Gudsforhold. 

Om denne indre Udvikling giver den hellige Skrift os 
kun et Par enkelte spredte Meddelelser, der kunne tjene 
som Fingerpeg, og udaf hvilke vi kunne drage videre 
Slutninger. Men som Helhed ligger Jesu Barndom og 
første Ungdom for os i det dunkle, og om denne Livs- 
periode, der er af saa stor Betydning for det senere Liv, 
vide vi næsten Intet. Det er derfor kun i uegentlig For- 
stand, at der kan tales om en Fremstilling af Jesu Liv, 
som særligt i nyere Tid ofte er forsøgt. Vi mangle Ind- 
blikket i hans indre Aandsudvikling og formaa kun at 
danne et høist ufuldstændigt Billed af den. Hvad der i 
en saadan Fremstilling vil blive det fremherskende, er ved 
Siden af Begivenhedernes ordnede Rækkefølge Skildringen 
af de ydre Livsforhold, hvorunder Jesus levede og virkede, 
de geographiske og physiske, sociale og politiske Forhold, 
hvilke have været bestemmende for hans Optræden og for- 
saavidt kunne hjælpe til et klarere Billed af den og i 
mange Tilfælde til en bedre Forstaaelse af hans Udtalelser, 
men som ikke give Indblik i hans indre Livsudvikling. 
Hvor stor Interesse et saadant kunde have for os i psy- 
chologisk og historisk Henseende, ligger det dog udenfor 
vor religiøse Interesse, og til den sidste knytter den hel- 
lige Skrift sine Meddelelser, thi Christus er ikke givet os 
til et psychologisk eller historisk Problem, som ikke kan 
udgranskes af os, men han er givet os til Liv, Frelse og 
Salighed, og herom dreier sig saavel vore Evangelier som 
de apostoliske Breve. 

Efter Fortællingen om Jesu Fødsel og de Begiven- 
heder, som hertil knytte sig, erfare vi intet Videre om Jesu 
Barndom. Medens vore Evangelier tie herom, have der- 
imod de apokryphe Evangelier mange Fortællinger bl. Å. 
om Undere, hvilke Jesus har udført som Barn, ofte af en 

temmelig barnagtig Natur. Vi ere her fra Historiens Virke- 
lighed førte over i Æventyrets Phantasiverden. Jesu Barn- 
dom har for os ingen religiøs Betydning, derfor meddele 
Evangelisterne saa lidt om den; to af dem, Markus og 
Johannes fortælle endog slet Intet om den, men begynde 
med Jesu offentlige Fremtræden som fuldvoxen Mand. 
Paafaldende er her Forskellen mellem Katholicismen, som 
baade i Forkyndelsen og i Kunsten giver Jesusbarnet en 
fremtrædende Plads, hvor rigtignok Moderen bliver den 
herskende Skikkelse — og Protestantismen, der fortrinsvis 
holder sig til Skildringen og den kunstneriske Fremstilling 
af Jesus som fuldvoxen Mand. 

Kun en enkelt Begivenhed fra dette Tidsrum meddeler 
Evangelisten Lukas os, nemlig Jesu Besøg som tolvaarig 
i Templet. Men da er efter den tidlige Udvikling i Øster- 
land Barndommen allerede afsluttet og Ynglingealderen 
ifærd med at indtræde. Iøvrigt indeholder den lille For- 
tælling intet Overnaturligt, men viser os kun en tidlig 
Aandsmodenhed og Bevidsthed om sit tilkommende Kald. 
Barnet udvikler sig legemligt og aandeligt (Luk. 2,40) og 
forfremmes i Forstand og Visdom, alt som AÅarene gaa 
(Luk. 2,52). Der finder her en fremskridende Udvikling 
Sted med stigende Selvbevidsthed og Verdensforstaaelse 
paa lignende Maade som hos saa mange fremragende 
Aander i den tidlige Ungdom. Men Evangelisten fortæller 
Intet om, at Jesusbarnet besad en dobbelt Viden, dels en 
ubegrænset guddommelig Viden om sit Evighedsforhold til 
Faderen og dels en indskrænket menneskelig Viden om 
sit Verdensforhold, saa at han omhyggelig holdt den første 


Luk. 24: Barnet voxede og blev stærkt og blev fuldt af 
Visdom. 

Luk. 2,5: Jesus forfremmedes i Visdom og Alder og Yndest 
hos Gud og Mennesker. 


Er e AKT 

skjult for den sidste — en Dohbelthed i Bevidstheden, der 
er psychologisk utænkelig. 

Om den for den menneskelige Udvikling saa betyd- 
ningsfulde Tid fra det tolvte til det tredivte Aar giver 
Skriften os ingen Oplysninger, og vi ere her henviste til 
Slutninger fra det andensteds Meddelte. Jesus er opvoxet 
og opdraget i Forældrenes Hus, kendt som Tømmermandens 
Søn og selv oplært i det samme Haandværk (Mark. 6,3, 
Joh. 6,42). Han er fra Barndommen af vel kendt med de 
hellige Skrifter, vel særligt med de prophetiske Skrifter. 
Herigennem, muligvis ogsaa ved Moderens Fortælling om 
de underfulde Begivenheder ved hans Fødsel, Hyrdernes 
Tilbedelse, de østerlandske Vises Hyldest, er den Tanke 
kommen op i ham, at han selv var den Messias, som Gud 
havde forjættet som en Frelser for Folket. Nogen Uddan- 
nelse i en rabbinsk Skole, som Tilfældet var med Apostlen 
Paulus, synes han ikke at have modtaget, i hvert Fald 
findes der intet Spor af en saadan i hans Tale og Lære, 
medens begge paa den anden Side vidner om, at han 
havde tilstrækkeligt Kendskab til de Skriftkloge og Lov- 
lærerne til at kunne imødegaa dem. 

Tanken om det messianske Kald, der langsomt og i 
Stilhed udviklede sig hos Jesus, faar sin Bekræftelse ved 
hans Daab. Han er klar derover, inden han træder offent- 
lig frem som Lærer og Prophet, han er aldrig usikker 
eller tvivlraadig over sit Midlerkald. I Erkendelsen heraf 
viser han fuldkommen Lydighed mod Faderens Villie 
(Luk. 2,9, Joh. 4,4, 5,19, jvfr. Phill. 2,8, Hebr. 5,8), og 
denne altid beredvillige Lydighed bliver Centrum i hans 
Livsførelse. Han udviser den umiddelbart overfor Guds 
Villie, saavel ved Daaben (Matth. 3,15) som ved Lidelsen 
(Bønnen i Gethsemane Have, Luk. 22,42), men dernæst 
ogsaa middelbart ved at underordne sig de naturlige Livs- 
forhold, saaledes som de ved Guds Villie vare ordnede for 

ham: han er lydig mod Forældrene (Luk. 2,51) som mod 
Øvrigheden og den bestaaende Samfundsorden (Matth. 
17,24—27 jvfr. 22,21). 

Med den voxende Verdenserkendelse følger den til 
samme Tid stigende Klarhed over hans Gudsforhold. Alle- 
rede som tolvaars Dreng udtaler han det med en Styrke, 
som laa udover Datidens religiøse Bevidsthed, saa at end 
ikke hans fromme Forældre forstode hans Tale (Luk. 2,50), 
og de Skriftkloge i Templet undrede sig over hans Indsigt 
og forstandige Svar. Til denne hans første klare, men 
endnu ubestemt holdte Bekendelse af, hvad og hvem han 
er, svarer hans sidste faste og nu bestemt formede Beken- 
delse overfor Ypperstepræsten, at han er den af Propheterne 
alt for Åarhundreder siden forjættede Messias, der skal tage 
Sæde ved Guds højre Haand og komme igen som Verdens 
Dommer (Matth. 26,64). Hin første Erklæring peger fremad 
mod den sidste, skøndt ganske vist Bevidsthedens Omfang 
og Indholdsfylde her er langt rigere end hist. Hvad 
Drengen anede, staar fuldt og klart for Manden. Hvor- 
ledes dette er sket, og ad hvilke Veie han er bleven sig 
sit enestaaende Evighedsforhold til Gud bevidst, derom 
kunne vi intet Bestemt vide. Medvirkende hertil kunne vi, 
som ovenfor bemærket, tænke os Moderens Fortællinger 
og Undervisning, hans Skriftforskning navnlig af de mes- 
sianske Prophetier og endelig Aandens stærke Vidnesbyrd. 
Gennem Messiaskaldet faar han Forvisningen om sin gud- 
dommelige Natur og Værdighed. Afgjørende Betydning her 
har ogsaa hans Daab havt, hvor han fra det Høje mod- 
tager Tilsagnet om og Bekræftelsen af sit enestaaende 
Sønneforhold. Han udtaler sig herom med stor Tilbage- 
holdenhed paa Grund af Tilhørernes, selv Disciplenes 
manglende Forstaaelse (jvfr. Joh. 16,2%), men han lægger 
ikke Dølgsmaal derpaa. Betegnende er, at medens Jesus 
overfor Tilhørerne omtaler Gud som »vor Fader i Himlen«, 

nævner han ham aldrig saaledes, hvor han taler om sig 
selv, men siger altid »min Fader« netop for at udtrykke 
sit enestaaende Forhold. 

Sammen med Bevidstheden herom bliver han sig sin 
Præexistents bevidst og omtaler den gentagne Gange (se 
ovenfor S. 95 og 248). Om han har havt nogen Erindring 
om den, udsiges Intet, dog er det neppe rimeligt, snarere 
synes Bevidstheden herom at være vunden gennem hans 
Messiaskald og de prophetiske Udsagn om Messias” evige 
Væren. 

Evangelierne give os Billedet af en fremskridende Ud- 
vikling hos Christus, underkastet Tidens og Rummets Ind- 
skrænkninger. Han vandrer fra Sted til Sted i Lighed 
med Propheterne, lider Hunger og Tørst, optræder overfor 
Folket som disse, kun har hans Forkyndelse et dybere og 
rigere Indhold og hans Adfærd er præget af større Mildhed 
og inderligere Kærlighed, paa den anden Side ogsaa større 
Myndighed. Men Evangelierne tillægge ham intetsteds en 
Allestedsnærværelse, AÅlmagt eller Alvidenhed, som gaar ud 
over den menneskelige Viden og Kunnen. De Skriftisteder, 
man har villet paaberaabe sig herfor, angaa ikke hans 
jordiske Liv, men hans Ophøielse, saaledes Matth. 28,18, 
11,27, hvilket Sted kun udsiger, at Magten over Alt i Him- 
mel og Jord er givet Christus, men ikke, at han i Øie- 
blikket har og besidder den, jvfr. Joh. 13,3, 17,2. Heller 
ikke udtaler Joh. 3,13 (Menneskenes Søn, som er i Him- 
len) nogen højere Væren end den paa Jorden, Udtrykket 
»i Himlen« er her ligesom i Fadervor ikke nogen local 
Betegnelse, men et symbolsk Udtryk for Samlivet med 
Gud og den deraf følgende indre Salighedsfylde. 


Joh. 13,3: Jesus vidste, at Faderen havde givet ham alle Ting 
i Hænde. 

Joh. 17,2: Faderen har givet Sønnen Magt over alt Kjød, for 
at han skal give alle dem, som Faderen har givet ham, evigt Liv. 

Heller ikke Miraklerne vidne om, at Jesus i sit jor- 
diske Liv var i Besiddelse af en guddommelig Almagt, som 
han leilighedsvis brugte. Ogsaa til dem finde vi et Side- 
stykke hos de gammeltestamentlige Propheter; de vare for 
disse som for Jesus Vidnesbyrd om deres guddommelige 
Sendelse (Joh. 5,36, 10,25, 14,11). Forskellen ligger atter 
her ikke i det Ydre, men i det Indre: de gammeltestament- 
lige Mirakler ere Magthandlinger, der stundom virke Øde- 
læggelse og Død, Jesu Mirakler ere Kærlighedshandlinger, 
som altid virke Helbredelse og Liv. Og Jesus gjør ikke Mi- 
raklerne af egen Magtfylde, men ved Guds særlige Bistand 
(Joh. 5,36, 11,41—42: Jesus takker Faderen, som har givet 
ham Magt til at opvække Lazarus — jvfr. Ap. G. 2,22: de 
Tegn og Undere, hvilke Gud gjorde ved Jesus midt iblandt 
Eder). 

Jesu Viden bevæger sig ligeledes indenfor de Grænser, 
som ere satte for den menneskelige Viden; det er saa- 
ledes Tilfældet med hans historiske og naturvidenskabelige 
Viden, den gaar ikke ud over Samtidens: han taler om 
Solens Opgang og Nedgang, og der er ingen Åntydning af, 
at han skulde have kendt Nutidens Opfattelse af Verdens- 
rummet og Himmelklodernes Bevægelse om hinanden. Alt 
dette ligger udenfor den sædelig-religiøse Erkenden og der- 
med ogsaa udenfor Messiaskaldet. Hans Gennemskuen af 
hans Omgivelsers Tanker og hans prophetiske Forudsigel- 
ser om Jerusalems Fald og Verdens Undergang svare til 
de gammeltestamentlige prophetiske Udtalelser, og han 
udtaler selv leilighedsvis sin Videns Begrænsning (Mark. 
13,32, Matth. 24,36, Ap. G. 1,7). 


Joh. 5,86: Jesus sagde: De Gerninger, som Faderen har givet 
mig at fuldføre, disse Gerninger, som jeg gjør, vidne om mig, at 
Faderen har udsendt mig. 

Mark. 13,2: Om den Dag og Time veed Ingen, hverken Eng- 
lene, som ere i Himlen, ikke heller Sønnen, men alene Faderen. 

Vi kunne da sige, at Jesus besad den menneskelige 
Aandsfylde i dens Høidemaal (Joh. 3,4: Gud giver ham 
ikke Aanden efter Maal — som Tilfældet ellers er med 
Menneskene, der hver har sin tilmaalte Aandsevne, 1 Kor. 
12,11) og heri besad han Guddomsfylden, saa vidt denne 
kan rummes inden menneskelige Skranker. Men hans 
Aandsbegavelse samler sig om Messiaskaldet og Frelser- 
gerningen og bestemmes af dem. Særlig politisk, kunst- 
nerisk eller videnskabelig Begavelse udviser han ikke; dog 
kan det antages, at en saadan var potentielt tilstede i ham 
og kunde være bleven udviklet, om han havde villet det, 
men saadant vilde han ikke, fordi det laa udenfor hans 
sande Livskald og vilde have ført ham bort fra det (jvfr. 
Fristelseshistorien, hvor den onde Aand fører de falske 
Messiasidealer frem for ham og dermed søger at lokke 
ham bort fra hans sande Kald). 

Mod den her givne Fremstilling af Jesu Livsudvikling 
og de for samme satte Skranker har man indvendt, at 
ved den er det trinitariske Samliv i Gud bleven afbrudt 
under Jesu jordiske Liv, idet han under dette er traadt 
ud af samme, saaledes at der kun er to virkende Hypo- 
staser, Faderen og Åanden, saa der i Virkeligheden bliver 
en delvis Ophævelse af det trinitariske Grunddogme. Dette 
forholder sig dog ikke saa og beror paa en Misforstaaelse. 
Vi bemærke først, at det indre trinitariske Samliv, den 
saakaldte immanente Trinitet, ikke ophæves, idet de tre 
Hypostaser vedblivende staa i et indre Kærlighedssamfund 
til hverandre. Jesus kan Intet gjøre af sig selv (Joh. 5,19, 30), 
han taler og handler stedse ud af Faderen og af det, som 
han har set hos Faderen (Joh. 8,38), han er og føler sig 
uadskillelig Eet med Faderen (Joh. 10,30), han er i Faderen, 
som Faderen er i ham. Ogsaa bliver Christus i sit Jorde- 
liv i samme Grad som i den himmelske Præexistents Gen- 

stand for Guds Kærlighed (Matth. 3,717, 17,5), netop fordi 
han fuldeligt udirykker Guds Væsen (Joh. 14,9). 

Men ogsaa den samvirkende Verdensstyrelse af de tre 
Hypostaser vedbliver om end paa anden Maade. Christus 
ophører ikke at deltage i Verdensstyrelsen, medens han 
vandrer paa Jorden, thi hans Forsonings- og Forløsnings- 
værk bliver det aandelige Centrum i hele Verdensstyrelsen. 
Uden den vilde den faldne og syndefulde Menneskeslægt 
ikke blive genopreist og frelst til Opnaaelse af Livets evige 
Fylde og Salighed. Vel øves det opholdende og bevarende 
Forsyn ikke umiddelbart af Christus i hans Jordeliv, som 
han da ogsaa angaaende dette stadigt henviser til den him- 
melske Fader, men det øves middelbart, idet Menneske- 
heden for hans Skyld opholdes og bevares, og hele Slæg- 
tens Livsløb er rettet mod dette Maal, saaledes at Christi 
Komme bliver dets egentlige Centrum, Tidens Fylde (Gal. 
4,4: æn gwua tov xedvov). Saaledes styres Verdenshistorien 
ved (dx) Sønnen ogsaa i hans Fornedrelsesstand, idet hans 
opoffrende Kærlighed bliver Betingelse for Slægtens Frelse. 
Det er særligt Johannes-Evangeliet, som fremhæver Jesu 
trinitariske Samvirken med Faderen og den Hellig Aand i 
hans jordiske Liv; men hertil svarende Udtalelser findes 
dog ogsaa i de andre Evangelier (Matth. 11,27, 18,20, 28,18, 
Luk. 10,22). 


& 29. 
Jesu Syndfrihed. 


Jesu indre Livsudvikling er i alle Maader en sand 
menneskelig Udvikling. Kun i eet Punkt er den væsens- 
forskellig fra alle andre Menneskers: den er uden Synd 
(Hebr. 4,15: xægic æuaerttac), som vi da ogsaa kunne tænke 
os, at hans Liv paa alle Punkter maa være i fuldkommen 
Overensstemmelse med Guds Lov, om dets høie Formaal 

skal gennemføres. Dette bekræftes da ogsaa gentagne 
Gange i den hellige Skrift. Medens Propheter og Apostle 
aabent bekende deres Skyld og ikke lægge Dølgsmaal paa 
den (Esaias 6,5, Luk. 5,8), udtaler Jesus gentagne Gange 
sin fuldkomne Brødefrihed og Usyndighed (Joh. 8,46, 7,18) 
og sin Villies fuldkomne Overensstemmelse med Guds Villie 
(Joh. 10,30, 15,9, 17,4)... Hans Apostle stadfæste dette og 
bevidne ligeledes hans fuldkomne Syndfrihed og Hellighed 
(2 Kor. 5,2, 1 Pet. 1,19, 2,2, 1 Joh. 3,5, Hebr. 7,26—27). Og 
selv Udenforstaaende som Pilatus (Joh. 19,4) og Røveren 
paa Korset (Luk. 23,41) erklære ham for skyldfri, medens 
hans fanatiske Modstandere kun formaa at stille falske 
Vidnesbyrd op imod ham (Matth. 26,60). 

Hermed stemmer da ogsaa det store og opløftende 
Indtryk, som vore Evangeliers Skildring af Jesu Personlig- 
hed gjør paa alle fordomsfri Læsere endnu den Dag idag, 
og som det ogsaa har gjort paa hans første Apostle, der 
efter Døberens Vidnesbyrd strax erkende ham for den af 
Israels Folk længe ventede Messias (Joh. 1,35 flg.), hvormed 
kan jævnføres det ufrivillige Vidnesbyrd af den vagthavende 
Høvedsmand ved hans Død (Mark. 15,39). 

Alligevel maa det indrømmes, at med alt dette er 
endnu ikke givet noget fuldstændigt paalideligt Vidnesbyrd 
for Jesu Syndfrihed, ja at et saadant empirisk historisk 
Vidnesbyrd overhovedet ikke kan gives. I første Henseende 
maa mærkes, at de foreliggende Udtalelser af ham selv og 
hans Apostle ere altfor faa og utilstrækkelige. Det er jo 
kun en forholdsvis ringe Del af Jesu Liv, om hvilken vore 
Evangelier give os Meddelelser. Om hans Barndom og 


Es. 65: Propheten udraaber overfor det himmelske Syn af 
Seraphernes Herlighed: »Ve mig, jeg forgaar, thi jeg er en Mand 
af urene Læber!« 

Luk. 5,8: Simon Peter efter den underfulde Fiskefangst: »Vig 
fra mig, Herre, thi jeg er en syndig Mand.« 

19= 

Opvæxt erfare vi med Undtagelse af et enkelt Træk (Luk. 
2,46 flg.) Intet, hele hans Ungdom ligger i fuldstændigt Mørke 
for os. Dog selv om vi havde udførlige Meddelelser herom, 
vilde vi dermed ikke være hjulpne, thi Alt dette vilde jo 
kun give os et Billed af hans ydre Livsførelse; hans indre 
Tanke- og Følelsesliv vilde forblive skjult for os, thi det 
ligger kun aabent for den alvidende Gud. Og selv om vi 
vilde tænke os det Utænkelige, at ogsaa dette laa aabent 
for os, vilde vi dermed endnu ikke kunne komme til en 
afgjørende og sikker Dom om hans Usyndighed, fordi vi 
selv ikke ere usyndige. Den Hellige vil kun kunne for- 
staas og vurderes af de aandeligt Jævnbyrdige, og det ere 
vi ingenlunde. Vor Erkendelse er paa saa mange Maader 
paavirket af vor syndige Natur, at det er os umuligt at 
opstille et fuldkomment sædeligt Ideal, og dermed ere vi 
ogsaa afskaarne fra at kunne opstille en absolut Maalestok 
for det Sædelig-Gode. Vi ville paa den ene Side godkende, 
hvad der i og for sig er urigtigt, og paa den anden Side 
forkaste og maaske forarges over det, som netop er det i 
Sandhed Gode og Hellige. Med andre Ord, vi kunne al- 
drig selv med nok saa mange historisk-kritiske Hjælpe- 
midler til vor Raadighed komme til en erfaringsmæssig 
Erkendelse af Jesu Syndfrihed. En saadan vil kun kunne 
vindes gennem Troen, d. e. en forvisningsfuld Helheds- 
opfattelse af Christus og hans Stilling overfor Menneske- 
heden. Der indtræder her en Parallel med Mirakeltroen, 
thi ogsaa den hviler paa en Totalitetsopfattelse af Til- 
værelsen. Selv om en Kommission af sagkyndige Viden- 
skabsmænd omhyggelig har undersøgt et foreliggende Til- 
fælde og erklæret det for et Mirakel, vil dog intet dybere 
tænkende Menneske dermed føle sig overbevist om, at et 
saadant virkeligt har fundet Sted. Afgjørende bliver her 
Opfattelsen af hele Tilværelsen særligt med Hensyn til 
Forholdet mellem Aand og Natur. Det Samme gælder om 

vor Tro paa Jesu Syndfrihed. Den hviler paa Forvisningen 
om hans Messianitet, hans enestaaende Forhold til Gud, 
medens Skriftens Udtalelser faa den Betydning at give 
den fornødne historiske Stadfæstelse paa Rigtigheden af 
denne Tro. 

Naar Schleiermacher gjør Syndfriheden til det egent- 
lige Hovedpunkt i Opfattelsen af Jesus og vil gjøre den 
til det bærende Grundlag for hele Christologien med Ude- 
ladelse af alle metaphysiske Bestemmelser, da er dette 
Grundlag meget skrøbeligt og i Virkeligheden uden Bære- 
kraft. Og det samme gælder om den moderne subjectivi- 
stiske Theologis idelige Tale om det overvældende Indtryk, 
som Jesu Person gjør paa os, og ligeledes naar den i Til- 
slutning til Schleiermacher kræver Udeladelse af alle meta- 
physiske Bestemmelser. Bortset fra, at dette overvældende 
Indtryk ingenlunde deles af alle, saa er et saadant væsent- 
lig af æsthetisk Art og paa ingen Maade identisk med ab- 
solut Syndfrihed. Adskillige af Historiens store Personlig- 
heder kunne ogsaa gjøre et overvældende Indtryk paa os, 
uden at vi derfor tillægge dem Syndfrihed, tværtimod gæl- 
der her snarere det modsatte: stor i Fortrin, stor i Feil. 
Overhovedet vil det vise sig, at i samme Grad som de 
metaphysiske Bestemmelser skydes til Side eller endog 
helt udelades, i samme Grad vil Christusskikkelsen opløse 
sig for os i Taage eller blive et Foster af den digtende 
Phantasi. 

Men nu reiser Spørgsmaalet sig, hvor vi skulle søge 
den sidste Grund til Jesu Syndfrihed. Herved føres vi 
atter tilbage til Kenosislæren, ovenikøbet til det vanskelig- 
ste og dunkleste Punkt i den. Man har villet søge Synd- 
frihedens Aarsag i Jesu guddommelige Natur og sat den i 
Forbindelse med en delvis Kenosis: Helligheden og Kærlig- 
heden høre til de immanente Egenskaber i Gud, hvilke 
Logos ved sin Menneskeblivelse ikke har kunnet aflægge 

(Thomasius — jvfr. ovfr. S. 277). Men dermed ophører 
Christus at være sandt Menneske, thi i saa Fald kunde 
han ikke synde og heller ikke fristes som et Menneske, 
efterdi Gud ikke kan fristes (Jak. 1,13: Fedc dreigactoc otte 
xaxæv).. Menneskene kunne fristes, og Skriften fremhæver 
endog med stærkt Eftertryk, at Jesus er bleven fristet, men 
har seiret i Fristelsen (Matth. 4,1—1 jvfr. Hebr. 4,15: mere 
caouévog zate mwavra). Men hvis det var Jesus umuligt at 
synde (non potuit peccare), da vilde jo de ham paaførte 
Fristelser synke ned til et tomt Skuespil. Vi kunne derfor 
foreløbigt ikke komme videre end til at opstille Sætningen: 
han kunde undlade at synde (potuit non peccare). 

Saavidt det nu er os muligt at trænge ind i Mysteriet, 
kunne vi tænke os Sagen saaledes i sine store Omrids. 
Som den guddommelige Natur ved den overnaturlige Und- 
fangelse er nedsænket til et potentielt Anlæg, saaledes ogsaa 
dens Egenskaber. Helligheden og Kærligheden i Fosteret 
og det nyfødte Barn ere derfor ikke fuldt udviklede tilstede, 
men kun som et potentielt Anlæg. Begge maa da fra først 
af have været tilstede i Jesusbarnet som en guddommelig 
Drift, der først efterhaanden udvikles i Samklang med 
Barnets voxende Selvbevidsthed. Herved fæstnes Jesus 
efterhaanden i det Gode, og Livets Prøvelser, som møde 
ham, blive for ham en Indøvelse i det Gode (Hebr. 5,8: 
han lærte Lydighed af det, han led), indtil han naaede 
Fuldkommelsen (Hebr. 5,9: 7&&rodeic). Paa denne Vis 
kunne vi forstaa, at hans oprindelige Mulighed for ikke at 
synde (potuit non peccare) efterhaanden gik over til en 
hellig Nødvendighed, hvorved Synden blev en Umulighed 
for ham (non potuit peccare). Dette sidste staar da som 
Endepunktet, hint første som Begyndelsespunktet for hans 
sædelige Udvikling. 

Vi kunne da tænke os Jesus som Barn i Besiddelse 
af en medfødt hellig Natursikkerhed (Martensen), som 

efterhaanden gennem Valgfriheden har fæstnet sig til Aands- 
sikkerhed og har skærmet ham mod Overilelses- og Uviden- 
hedssynder. Der kan her drages en Parallel med den ny- 
skabte Adam. Jesu Bevidsthed er ligesaa lidt som dennes 
fra først af en tabula rasa, han staar ikke ligegyldig over- 
for Godt og Ondt og kan ikke ligesaa vel vælge dette som 
hint, men det Gode er fra Begyndelsen tilstede i ham som 
virkende Livsmagt, og dets Udøvelse fylder ham med indre 
Tilfredshed og Glæde. Saaledes er Logos efter den over- 
naturlige Undfangelse og Fødsel tilstede som bærende men 
endnu ubevidst Livsgrund, af hvilken efterhaanden ud- 
vikles den vidende og frit villende Personlighed. Overfor 
den bærende guddommelige Livsgrund staar Valgfriheden, 
gennem hvilken hin mere og mere tilegnes. Derved at 
Jesus i sin Opvæxt atter og atter vælger det Gode, fæstnes 
han i det, og paa denne Vis gaar den umiddelbare Natur- 
rørelse efterhaanden over til at blive en sædelig Friheds- 
villie. 

For at denne Udvikling kan finde Sted, maa Jesus 
underkaste sig Fristelsen, mzeQa0u0cs. Dens Mulighed er 
grundet i hans dobbelte Natur og deraf følgende dobbelte 
Villie (Dyotheletismen) eller, om man vil kalde den saa- 
ledes, dobbelte Drift, der er i ham som i ethvert Menne- 
ske, Aandsdriften opefter mod Gud og hans Rige, Natur- 
driften nedefter mod Selviskheden. Den første staar som 
den højere ideale Villie, der falder sammen med Guds 
Villie, den sidste som den lavere empiriske Villie, der fal- 
der sammen med Egenkærligheden. Sammenstødet mellem 
disse to Villier eller Drifter har Paulus skildret i Rom. 
7,15—28 især V. 19 (0 480 — 0 ov 4610). Ogsaa i Jesus 
kan under Lidelsens og Sjæleangstens forfærdelige Tryk 
Spændingen meilem begge Villier blive meget stærk (Geth- 
semane), men medens Paulus bekender sin Afmagt til ved 
egen Hjælp at hæve Spændingen (Rom. 7,4: jeg elendige 

Menneske), saa formaar Jesus at hæve den, og de to ad- 
skilte Villier smælte sammen i den ene guddommelige Villie, 
som bøier sig ind under og bliver Et med Faderens Villie 
(Matth. 26,39: ikke som jeg vil, men som du vil). Eien- 
dommeligt for Jesus bliver da, at Fristelsen trods sin lok- 
kende Magt bliver staaende udenfor ham, faar ikke Leilig- 
hed til at hage sig fast i ham, men afvises ved en kraftig 
Villiesbeslutning. 

Skriften meddeler os et Par Begivenheder, hvor Fri- 
stelsen fremtraadte med særlig Styrke, men overvindes (Fri- 
stelsen i Ørkenen — Gethsemane Have). Imidlertid an- 
tydes dog ogsaa, at Fristelsen indskrænkede sig ikke til 
disse enkelte Momenter, men gentoges oftere (Luk. 4,13, 
Hebr. 4,115). Vi kunne da sige, at Jesus blev fristet hele 
sit Liv igennem ligesom vi, men han seirede over Fristel-. 
sen. Han blev fristet til at tvivle om sig selv, om sit 
Gudsforhold, om sit Messiaskald (jvfr. Matth. 16,22), i det 
hans ydre Livsskæbne, Spotten og Forfølgelsen, tilsidst 
den blodige Død paa Korset, syntes at modsige Alt dette, 
men han seirer stedse i Troen paa sig selv, paa sit Kald 
og paa dets Fuldbyrdelse. Paa samme Maade fristes han 
til at svigte Kærligheden ved sine Disciples Lunkenhed og 
Mangel paa Forstaaelse, de store Folkemassers kjødelige 
Sind, Pharisæernes fanatiske Had, og han udbryder ofte i 
bittre Klager over alt dette, men alligevel bringer denne 
Utaknemlighed ham ikke til at opgive sin Kærlighed til 
Menneskene, han bevarer den usvækket indtil Enden (Joh. 
13,1) og giver den endnu Udtryk i sine sidste Ord paa 
Korset. I denne Jesu Kærlighed har hans Syndfrihed sit 
positive Udtryk, thi Kærligheden er Lovens Opfyldelse 


Luk. 4138: Da Djævelen havde endt Fristelsen, veg han fra 
ham til en Tid. 

Hebr. 475: Vi have en Ypperstepræst, som er fristet i alle 
Ting i Lighed med os, dog uden Synd. 

efter dens inderste Væsen. Denne Jesu Kærlighed er baade 
intensiv indtil Hjertets fineste Rørelser og extensiv omfat- 
tende alle Mennesker og bliver herved den fuldkomne 
Kærlighed. Idet den viser sig seirrig overfor Menneskenes 
bittreste Had og Spot, aabenbarer den os Guds Kærlighed, 
der søger og virker Frelse for den faldne, syndefulde og 
vantro Menneskeslægt. 

Jesu Syndfrihed faar for os en dobbelt Betydning. 
Den viser os den fuldkomne Lov, Kærlighedsbudet, i syn- 
lig legemliggjort Skikkelse og bliver derved for øs et For- 
billed til Efterfølgelse. Den nærmere Udvikling heraf til- 
falder Sædelæren”). Men dernæst bliver Syndfriheden Be- 
tingelsen for, at Jesus kan bringe det fuldkomne Sonoffer 
for Slægtens Synder og derved udløse den faldne Slægt af 
Syndens og Dødens Baand og den Elendighed, som er 
kommen over den, og genopreise den til den Herlighed 
og Salighed i Livets evige Fylde, hvortil den oprindelig 
var skabt. 


8 30. 


Fornedrelses- og Ophøielsesstand. 


For at betragte de gudmenneskelige Livsvilkaar under 
et samlet Overblik over hele den dermed følgende Livs- 
udvikling fra dens første Begyndelse i Timelighedens For- 
krænkelighed til dens Slutning i Evighedens Herlighed har 
man opstillet Læren om Jesu Fornedrelsesstand (status 
exininationis) og Ophøielsesstand (status exaltationis). Ud- 
trykkene ere laante fra Phil. 2,83—9: årereivmøev åavrøv — 
o Jeg vaæsgvWøoev ovrøv: han fornedrede sig selv — Gud 
ophøjede ham. Den samme Modsætning udtrykkes i for- 


£) Christelig Sædelære & 20: Jesu Efterfølgelse. 


294 Sønnens Gerninger. 


skellige Parallelsteder, saaledes Joh. 6,33, 38, eé& (stige ned 
fra Himlen og fare op til Himlen), Joh. 17,5 (udgaa fra 
Faderen og vende tilbage til Faderen), 2 Kor. 8,9 (rig i 
Himlen, fattig paa Jorden), Hebr. 12,2 (Kors og Skændsel 
paa Jorden, Herlighed i Himlen). 

Begge Tilstande vise os Jesu gudmenneskelige Liv og 
Virken efter den fulde Længde saaledes, at den falder i 
to Dele, som staa i skarpeste Modsætning til hinanden, 
men netop herved kaste et klart Lys over hinanden (oppo- 
sita juxta se posita magis illucescunt) og derigennem give 
os et desto fyldigere Indtryk af begge. De ældre Døgma- 
tikere have ved deres Forkærlighed for schematisk Ind- 
deling opstillet en Række Trin, gradus, i forskelligt Antal, 
fem, sex eller otte, hvilke de holde skarpt ude fra hin- 
anden. Herved svækkes dog Totalindtrykket, og det Hele 
opløser sig for meget i Stykværk. Til den modsatte Yder- 
lighed er man gaaet, naar man ophæver Adskillelsen mel- 
lem de to Tilstande og gjør Forskellen mellem dem dia- 
lektisk flydende, idet man gjør gældende, at Jesus i sine 
Mirakler allerede aabenbarede sin Herlighed, dø£& (saaledes 
Martensen). Ogsaa herved svækkes Hovedindtrykket, og 
den bærende Grundtanke bortfalder, nemlig Modsætningen 
mellem Jesu jordiske Ringhed og hans himmelske Herlig- 
hed, hvorigennem hans uendelige Kærlighedsfylde og hans 
fuldkomne Seir over Synd og Død kommer til fuld Aaben- 
baring. 

Fornedrelsesstanden bestaar da deri, at Jesus med 
Aflæggelse af sin guddommelige Herlighed underkaster sig 
ikke blot de menneskelige Indskrænkninger, som ere knyt- 
tede til Endeligheden, men ogsaa de sjælelige og legemlige 
Lidelser, som ere Syndens Følger, samt Genvordigheder 
og Fristelser, medens han dog selv bliver urørt af Synden. 
Som enkelte Lysglimt i Fornedrelsen vise sig hans Mirak- 
ler og Forklarelse paa Bjerget. Hine betegnes som Kund- 

gørelsen af hans Herlighed (Joh. 2,1: ved Bryllupet i Kana 
åpavégwcev tyv do£av avtov). Naar der af samme Evange- 
list tales om den Herlighed, dø£w, som Jesus aabenbarede 
for sine Disciple (1,14), kan der være Spørgsmaal, om der 
herved skal tænkes paa Magtudfoldelsen ved Underger- 
ningerne, muligvis Opstandelsen fra de Døde, eller paa 
den syndefri Udvikling af et sandt Menneskeliv som det 
fuldkomne Afbilled af Faderens Hellighed og Kærlighed. 
Det Sidste bliver det sandsynligste, thi hans Undergerninger 
overgaa ikke de Gerninger, som de gammeltestamentlige 
Propheter have udøvet, og det maa vel ogsaa siges, at den 
fuldkomne Opfyldelse af Kærlighedsloven og Oprettelsen 
af Gudsriget i en syndefuld Slægt er et større Under end 
at helbrede Syge og opvække Døde (jvfr. Joh. 14,12). Hvad 
enten nu Jesu Herlighed som den Enbaarnes af Faderen 
tages paa den ene eller den anden Maade, saa ophæves 
paa ingen Maade hans Fornedrelse, tværtimod bliver den 
smertefulde Modsigelse mellem den rige Aandsfylde og 
Kærlighedsfylde paa den ene Side og den snæversynede 
Haardhjertethed og Fanatisme paa den anden Side desto 
føleligere, som jo ogsaa Jesus selv sukker over sit Samliv 
med den vantro og forvendte Slægt (Matth. 17,17). 

De forskellige nedadstigende Trin, som de ældre Dog- 
matikere opstille i Fornedrelsen, Undfangelse, Fødsel, Op- 
dragelse, Lidelse, Død og Begravelse, ere med Undtagelse 
af de to sidste ovenfor bleven nærmere forklarede; kun 
maa mærkes, at Lidelsen ikke alene maa indskrænkes til 
den brutale Mishandling umiddelbart før Jesu Død men 
strækker sig over hele hans jordiske Liv, idet han lider 
Sult, Tørst, Træthed og maa bære Dagens Hede og Besvær 
ved Siden af den sjælelige Lidelse, som hans Disciples 


Matth. 1747: O du vantro og forvendte Slægt, hvor længe 
skal jeg være hos Eder? hvor længe skal jeg taale Eder? 

Mangel paa Forstaaelse og hans Fjenders hadefulde Mod- | 
stand voldte ham. Sit dybeste Punkt naaer Fornedrelsen 
i Døden, der synes Et med selve Tilintetgjørelsen, og til 
den vender nu vor Betragtning sig. 

Døden, som er Syndens Straf, er det jordiske Livs 
Ophør ved Adskillelsen af Legem og Sjæl. Forud for den 
gaar i mange Tilfælde en Række Sygdomme og Svækkel- 
ser, der nedbryde Legemets naturlige Kraft, eller den sti- 
gende Alder, der lidt efter lidt berøver Legemet dets Mod- 
standskraft. Men da Sygdom, Svækkelse og Død er Straf 
over Menneskenes Synd, kan der spørges, om Jesu Legem 
paa samme Maade var underkastet Sygdom og Død, da 
han som syndefri dog var hævet over begge. En dobbelt 
Betragtning har her gjort sig gældende, støttende sig til 
forskellige, tilsyneladende hinanden mødsigende Udtalelser 
om Messias. Snart skildres han som Skønhedens fulde 
Aabenbaring, deiligere end Menneskenes Børn (Ps. 45,2), 
svulmende af Kraft, straalende i Højhed nedslaar han alle 
sine Fjender — snart atter som den, der er uden Skønhed 
og Anseelse, foragtet og forladt af Alle, en Smertens Mand, 
velkendt med Sygdom (Es. 53,2—3). Det er de to forskel- 
lige Fremstillinger af den seirende og den lidende Messias, 
som her komme til Orde. Vi genfinde begge i den chri- 
stelige Kunst. Middelalderens dybe Følelse og Inderlighed 
samt asketiske Verdensopfattelse har faaet sit Udtryk i de 
mange Billeder af Jesu afmagrede og svækkede Legem, 
medens Renaissancens store Kunstnere fremstille Christus- 
skikkelsen som Idealet af menneskelig Sundhed og Skøn- 
hed. Evangelierne give os ingen Veiledning i saa Hen- 
seende, og hvor stor en æsthetisk og historisk Interesse 
en Skildring af Jesu Udseende og ydre Optræden end kunde 
frembyde, maa en saadan dog siges at ligge udenfor den 
religiøse Interesse, ja vilde muligvis virke svækkende og 
forstyrrende paa den. Hovedsagen er, at vore Evangelier 

give os en levende Skildring af Jesus som et sandt Men- 
neske. Han lider baade Hunger (Matth. 4,2) og Træthed 
og Tørst (Joh. 4,6—7, 19,23) som et saadant. Dog kunne 
vi neppe tænke os, at han har været Sygdom underkastet, 
om end en enkelt Udtalelse kunde tolkes i denne Retning 
(Mark. 3,2: &££67%, han er ude af sig selv). Naar man 
har indvendt, at han, som lægede Andre, kunde vel ikke 
selv lide af Sygdom, saa kan dertil svares, at som han 
ikke gjorde Mirakler for at hjælpe sig selv (Matth. 4,1 flg. : 
Fristelsen i Ørkenen, 26,51 flig.: Paagribelsen i Gethsemane), 
saaledes heller ikke overfor Sygdom.  Hovedspørgsmaalet 
bliver, om Jesu Legem var dødeligt som andre Menne- 
skers, eller om det paa Grund af hans Syndfrihed var 
udødeligt. I sidste Tilfælde kunde istedenfor Døden være 
indtraadt en Omdannelse som Forklarelsen paa Bjerget 
(Matth. 17, flg.) eller som for de troende Christne ved 
Christi Genkomst (1 Kor. 15,51—52).. Denne Mulighed er 
imidlertid udelukket ved, at hans Død er en Nødvendig- 
hed for Frelsesværkets Fuldførelse. Men det fastholdes, at 
Døden var for ham ikke som for Andre en Naturnødven- 
dighed, men Aandens Frihedshandling (Joh. 10,i1is, 2,19—21), 
og derved tænkes ikke blot paa den voldsomme Døds- 
maade, men paa selve Døden, som ingen Magt havde over 
ham uden den, som han frivilligt indrømmede den (jvfr. 
Ap. G. 2,4: det var umuligt, at han kunde holdes af Døden). 

Efter Døden følger endnu Begravelsen, hvilken dan- 
ner det sidste Trin i Fornedrelsen, thi den er Udtryk for 
den fuldkomne Udslettelse af Jordelivet, saaledes som det 
hedder i Talemaaden: »han er baade død og begraven«, 
med andre Ord: nu er ethvert synligt og sandseligt Spor 


Joh. 10,13: Ingen tager mit Liv fra mig, men jeg sætter det 
til af mig selv. 

Joh. 2,19—2: Jesus taler om Templets, d. e. hans Legems Ned- 
brydning og Genopreisning. 

forsvunden. Paa denne Vis opfattede ogsaa Jesu Disciple 
hans Død og Begravelse: nu var det sidste Haab om, at 
han skulde være den af Gud forjættede Frelser og Messias, 
borttaget. 

Men hermed er ogsaa Fornedrelsen fuldbyrdet indtil 
sidste Led og Lidelsens Bæger udtømt. Nu indtræder den 
anden Række, som danner Modsætningen dertil, og hvilken 
vi betegne som Ophøielsen. Den indledes med Christi 
Nedstigning til de Dødes Rige eller Underverdenen, 
som det udtrykkes efter Oldtidens Opfattelse (descensus ad 
inferos). Da den er optaget som Led i Daabsbekendel- 
sen, er der Grund til en nærmere Redegjørelse for denne 
mysteriøse Begivenhed, saa meget mere som misvisende 
Opfattelser af den ere blevne gjorte gældende. Vore Evan- 
gelier indeholde kun Antydninger (Luk. 23,43, Matth. 27,52—53), 
derimod finde vi den udførligere omtalt i 1 Pet. 3,18—129, 
hvilket Sted er Genstand for forskellige Udlægninger. Det 
fortælles her, at Jesus efter at have lidt Døden paa Korset 
atter blev opvakt til Live og steg ned i de Dødes Rige, 
hvor han prædikede for de genstridige og vantro Menne- 
sker paa Noahs Tid, som vare omkomne ved Syndfloden, 
og hvis Sjæle holdes i Forvaring til Dommen. Det maa 
strax bemærkes, at der her ikke kan tænkes paa en 
figurlig Tale, hvoraf Meningen skulde være, at Christus i 
Noahs Skikkelse havde prædiket for den samtidige for- 
hærdede Slægt (Augustin). Heller ikke kan den reformerte 
Kirke have Ret, naar den forstaar Nedfarten til Under- 
verdenen som et billedligt Udtryk for Jesu Sjæls- og Le- 
gemskvaler paa Korset”). Sammenhængen forbyder en 
saadan Udlægning og tillader kun at forstaa det som et 
historisk Factum, der har fundet Sted efter Jesu Død og 
maa stilles i Række med hans Opstandelse og Himmelfart. 


=) Heidelberger Katechismus 8& 44. 

Med Hensyn til Maaden, hvorpaa denne Nedstigning fandt 
Sted, har man, idet man støttede sig til Ordene »i Aanden«, 
ævevuarti, ment, at der her er Tale om en sjælelig Ned- 
stigning, medens Legemet hvilede i Graven. Dog er dette 
ikke nødvendigt, thi Ordene »i Aanden« kunde ligesaa vel 
forstaas om en stærk aandelig Bevægelse, der finder Sted 
i Legemet, saaledes Joh. 11,338 (Jesus rørtes i Aanden). Da 
det siges, at Jesus blev levendegjort (Cworxowmndeic), maa 
her vistnok tænkes paa en baade sjælelig og legemlig Ned- 
stigning, tota persona, som det hedder i Concordieformlen 
(art. 9 p. 788). 

Ulige vigtigere bliver imidlertid Spørgsmaalet om For- 
maalet for denne Nedfart til de Dødes Rige. Den kathol- 
ske Kirke har fra gammel Tid fastholdt, at Formaalet var 
at udfri de hensovede Fromme i Israel fra Dødens og 
Djævelens Magt, og dette blev senere et Yndlingsæmne for 
den christelige Kunst. Imidlertid maa herimod bemærkes, 
at Apostelen slet ikke taler om de Fromme, men tværtimod 
om den mest ugudelige Slægt, som til Straf fandt sin Un- 
dergang ved Syndfloden. Luther holder for, at Christus 
ved denne Nedstigning har kundgjort sin Guddomsmagt 
og beseiret Djævelen og hans Rige, men afviser iøvrigt 
videre Speculationer over dette dunkle Æmne, og dette 
Standpunkt genoptages senere af Concordieformlen”). Det 
turde dog være, at der her er lagt mere ind i Texten, end 
der egentlig staar, og senere lutherske Dogmatikere have 
derfor fastholdt Ordet: han prædikede, &xm9véer, og da der 
her er Tale om de værste Syndere, forstaaet det om en For- 
dømmelsesprædiken, prædicatio damnatoria, overfor de van- 


=) Conc. form. art. IX: Simpliciter credimus, quod tota per- 
sona, deus et homo, post sepulturam ad inferos descenderit, Sa- 
tanam devicerit, potestatem inferorum everterit et diabolo omnem 
vim et potentiam deripuerit. Quomodo vero Christus id effecerit, 
non est, ut angustis et sublimibus imaginationibus scrutemur. 

tro Fornægtere og Spottere, blandt hvilke Noahs Samtidige i 
nævnes som de allerværste. I nyere Tid har man derimod 
villet give Stedet en mildere Udtydning, idet Formaalet for 
Christi Nedfart skulde være at forkynde Evangeliet for de 
henfarne Slægter, som i deres Jordeliv ikke havde hørt 
det, og derved give dem Leilighed til Omvendelse. Denne 
Udlægning maa dog afvises, den har Intet at støtte sig til 
i Texten. Naar man paastaar, at xz40vø0cerv kun kan tages 
lig svayyentéodar, da gendrives dette af Matth. 3,1, Ap. G. 
15,1 og Rom. 2,2, hvor xzy9voøerv bruges om Løvens For- 
kyndelse. Hertil kommer, at i den hellige Skrift tales 
ikke om dem, som Intet have hørt om Christus, og om 
deres Skæbne (nærmere herom i Eschatologien). Heller 
ikke kan 1 Pet. 4,6 (vexgoic &vnyyshiodn) benyttes som Be- 
vis for en saadan Frelsesprædiken efter Døden, thi efter 
apostolisk Sprogbrug tænkes her ved »vsx906 paa de hen- 
sovede Christne, for hvem Døden har været Syndens 
Straf som for alle Mennesker (fva zerdådr xzate ovdowræovs 
c«Qxt), men som alligevel have fundet Naade for Gud til 
evigt Liv. Overhovedet kan det ikke forstaas, hvorfor 
Apostelen netop nævner de værste og mest forstokkede 
Syndere, hvoraf den farlige praktiske Slutning kan drages, 
at man kan uden Fare ringeagte Guds Ord og undlade at 
omvende sig, da der jo altid efter Døden vil være Tid og 
Leilighed dertil. 

Stedets Mening bliver da saaledes at forstaa, at Christi 
Prædiken for de Vantro i Underverdenen har været en 
Stadfæstelse af Noahs Prædiken og dermed af hele den 
gammeltestamentlige Propheti om Messias? Komme. Alle 
de, som have spottet og haanet og forfulgt Guds Udsen- 
dinge, skulle nu faa Syn for Sagn d. e. faa at se, at Noah 
og de efterfølgende Propheter have havt Ret, og Christi 
Prædiken har da muligvis bestaaet i den synlige Fremvis- 
ning af Opstandelsens Herlighed, saa at de skulle se, at 

det prophetiske Ord ikke var tomt Mundsveir, men livs- 
kraftig Magt (jvfr. Joh. 19,37: de skulle se, i hvem de 
have stunget). Om de derefter have omvendt sig eller 
fremturet i deres Forstokkelse, derom siger vort Sted Intet, 
og dette Spørgsmaal maa derfor henstaa ubesvaret. Hoved- 
vægten i vort Sted kommer til at hvile paa £worromndec i 
V. 18 i Modsætning til $aværwdetc: ÅAandens underfulde 
Liv i Modsætning til Kjødets naturlige Død. De følgende 
Vers ere kun en Udfoldelse heraf. Efter at Jesus var død 
den førsmædelige Død paa Korset, blev han genopvakt til 
Livet, og det et Liv af en saadan Fylde og Guddomsmagt, 
at han mægtede, hvad intet Menneske har evnet, at fare 
ned til det nederste Dyb, hvor Aanderne holdes i For- 
varing, og derefter atter op til den højeste Himmel, hvor 
han tager Plads ved Guds Høire, delende Almagten og 
Verdensstyrelsen med ham. Nedfarten til Underverdenen 
skal derfor ikke tages som en dogmatisk Læresætning, men 
som en historisk Kendsgerning. Paa denne Maade har 
ogsaa Kirken forstaaet den ved at optage den i Daabs- 
bekendelsen i Rækken af de andre historiske Kendsger- 
ninger i Jesu Liv: Undfangelse, Fødsel, Lidelse, Død og 
Opstandelse. Om Nedfarten skal tænkes at have fundet 
Sted før eller efter Opstandelsen, har der været ført ad- 
skillig Diskussion; 1 Pet. 3 giver ingen Oplysning herom, 
da der ikke nævnes Opstandelsen, men kun Himmelfarten 
og Sædet ved Guds Høire. Naar den i Daabsbekendelsen 
nævnes før Opstandelsen, maa det erindres, at dette Led 
er det sidst optagne, først i det fjerde Aarhundred, og at 
Tidsbestemmelsen her bliver af underordnet Betydning. 
Naar Christi Nedfart til Underverdenen kan betragtes 
som et Mellemled mellem de tvende Status, saa bliver 
Opstandelsen (&évgotæorc, resurrectio) det første Led i Op- 
høielsen. Dog maa mærkes, at naar Jesus stundom taler 
om at ophøjes (vWwwdivar, Joh. 3,14, 8,28, 12,32), da tænkes 


H. Scharling: Dogmatik. 20 

hermed ikke paa Opstandelsen, men det er et ironisk Ud- 
tryk for Korsfæstelsen (»naar I faaer ophøjet mig« — Sam- 
menligningen med Kobberslangen, som Moses opreiste i 
Ørkenen). Opstandelsen betegner han med Udtryk »at 
stige op, gaa til Faderen, herliggjøres« (2vafætverv, Vadyerwv 
7tgoGg Tov rraTtégu, Oo£aCeodar). Den er Christi legemlige 
og sandselige Aabenbaring efter Døden for hans Disciple 
(1 Kor. 15), og fremstilles snart som en Almagtshandling 
af Faderen (Ap. G. 2,24 og oftere) snart som Christi eget 
Værk (Joh. 2,19, 10,17, 18, 11,2). Den sker altsaa ved en 
fuld Samvirken af Faderen og Sønnen. 

Paa dobbelt Maade har man villet forstaa Opstandel- 
sen. Man har tænkt sig den som en successiv, jævnt 
fremskridende Omdannelse af Legemet fra jordisk Sandse- 
lighed til himmelsk Herlighed, som foregaar i de 40 Dage 
efter Opstandelsen. Til Bevis herfor har man anført, at 
Jesus endnu spiser og drikker som i sit Kjøds Dage (Luk. 
24 ,397—43, Joh. 21,8—13).. Herimod kan dog siges, at denne 
Spisen og Drikken nævnes som Vidnesbyrd for Apostlene 
om Jesu virkelige Legemlighed, men ikke omtales som 
en Nødvendighed for ham. Ligeledes har man villet for- 
staa de hemmelighedsfulde Ord til Maria Magdalene: rør 
mig ikke (Joh. 20,17: uw uwov &rtov) som en Advarsel imod 
at røre ved ham, fordi han endnu var i sin Omdannelses- 
proces og ikke taalte Berøring, men andre Steder opfordrer 
han jo selv Apostlene til at røre ved sig (Lnk. 24,39: WwnAw- 
pncarté ue — ligeledes overfor Thomas i Joh. 20,27); atter her 
har Berøringen til Formaal at forvisse Apostlene om hans 
virkelige Legemlighed. Ordene »rør mig ikke« blive da 
at forstaa saaledes: du behøver ikke at røre ved mig, det 
er mig og ingen Anden, thi jeg er endnu ikke gaaet bort 
til Faderen d. e. faren til Himmels. 

Opstandelsen maa derfor vistnok rigtigere opfattes som 
en enkelt Act, fuldført paa een Gang, hvorfor Opstandelses- 


Y 


Sønnens Gerninger. 303 


legemet kaldes Herlighedens Legem, cwua tig 00&nc, Saa- 
ledes hos Paulus, ligeledes hos Matthæus og Johannes, hvil- 
ket ogsaa forklarer, at ingen af disse Evangelister fortæller 
om Himmelfarten. De 40 Dage have da ingen Betydning 
for Jesus selv til hans successive Omdannelse, men der- 
imod for Apostlene, som herved forsikkres om, at han 
stadig vil være hos dem, selv om de ikke mere se ham 
paa sandselig Vis. Og naar Jesus efter Opstandelsen kun 
viser sig for sine Disciple og Troende, men ikke for Andre, 
da er det, fordi kun disse have den fornødne Modtagelighed 
i deres Tro paa ham, de Andre vilde kun rammes af en 
pludselig Forbauselse uden dybere Eftervirkning, fordi de 
manglede Troen (jvfr. Luk. 16,31: den rige Mand og hans 
Brødre). 

Opstandelsens dogmatiske Betydning er dels objectiv, 
idet den kundgjør Christi Seir over Døden (Ap. G. 2,2: 
Døden kunde ikke holde ham), hans Indgang til Herlig- 
heden og er en Besegling af Forsoningsofferets Gyldighed 
og derigennem af vor Retfærdiggjørelse (Rom. 4,25) — dels 
subjectiv, idet den forvisser os om vor christelige Tros 
urokkelige Sandhed og derigennem bliver Pantet paa vor 
egen Opstandelse (Phill. 3,2). 

Paa forskellig Maade har man søgt at bortforklare 
Opstandelsen som en historisk Kendsgerning. Snart har 
man ligefrem erklæret den for en Skindød eller Afmagt, 
hvoraf Jesus er vaagnet og bleven i al Stilhed bortfjernet 
af sine Disciple — snart som en Hallucination (Renan) 
eller som en Mythe (Strausz) — snart endelig som en 
indre Aabenbaring eller Vision i Lighed med Paulus' Syn 
paa Veien til Damaskus. Alle disse Forklaringer strande 


Rom. 4,5: Han blev hengiven for vore Overtrædelser og op- 
reist til vor Retfærdiggjørelse. 
Phill. 3,1: Jesus Christus skal forvandle vort Fornedrelses 
Legem til at være ligedannet med hans Herligheds Legem. 
20 


304 Sønnens Gerninger. 


dog paa den Enstemmighed, hvormed Evangelister og 
Apostle forkynde Opstandelsen som en legemlig, synlig og 
sandselig Act, og paa den psychologiske Umulighed, at 
Apostlene fra at være tvivlende og forsagte pludselig skulle 
være blevne omskabte til trosstærke Helte, der satte Livet 
ind paa at forkynde Christi Opstandelse, naar de ikke 
havde Andet at støtte sig til end et Foster af deres egen 
Phantasi eller endog et frækt Bedrageri. Ikke mindre 
uforklarlig bliver Kirkens Stiftelse, dens hurtige Udbredelse 
trods blodige Forfølgelser, dens urokkede Bestaaen trods 
alle indre Stridigheder indtil den Dag idag og dens ustand- 
sede Fremtrængen blandt alle Folkeslag og i alle Tungemaal. 

Men paa den anden Side er det ogsaa en Misforstaaelse, 
naar man tror at kunne føre et ydre historisk Bevis for 
Christi Opstandelse, ja endog fremsætter den Paastand, at 
ingen historisk Begivenhed er stadfæstet ved saa sikkre 
Vidnesbyrd som Opstandelsen. Denne kan ikke stilles paa 
Linie med andre historiske Begivenheder, fordi disse staa 
for os som en blot ydre Objectivitet, men Opstandelsen 
er tillige en religiøs Sandhed og kræver som saadan 
tillige Tilegnelse i Troens Inderlighed. Hyor den sidste 
mangler, ville alle ydre Beviser, hvor stærke og over- 
bevisende de end kunne være, blive virkningsløse. Vor 
Tro paa Christi Opstandelse sikkres ganske vist ved de 
stærke evangeliske Vidnesbyrd, men dens faste Grund 
hviler dog ikke i disse alene, men ligesom vor Tro paa 
den underfulde Undfangelse og Guds Menneskeblivelse ved 
denne i vort Syn paa Evangeliet som Helhed, paa Christi 
Stilling som Midler mellem Gud og Mennesker, vor Frel- 
ser og Forsoner, og dette vort Syn fremkaldes og fast- 
holdes atter ved den Hellig Aands Vidnesbyrd, men ikke 
ved blotte ydre historiske Beviser. 

Med Himmelfarten afsluttes Christi synlige Aaben- 
barelser for hans Disciple; de to senere Aabenbaringer for 

Stephanus og Paulus bære mere Præget af himmelske Vi- 
sioner og adskille sig bestemt fra de synlige og sandselige 
Aabenbaringer umiddelbart efter Opstandelsen og i de paa- 
følgende 40 Dage. Himmelfarten betegner Indtrædelsen i 
den fulde guddommelige Majestæt, i Allestedsnærværelsen 
og AÅlmagten, hvilket endnu ikke var opnaaet med Opstan- 
delsen (jvfr. Joh. 20,17: »jeg er endnu ikke opfaren til min 
Fader«). En saadan synlig overnaturlig Bortgang var nød- 
vendig for Disciplenes Skyld, thi ellers vilde de stadig 
have ventet atter at se ham i synlig Skikkelse. Beret- 
ningen derom have vi hos Luk. 24,50 flig., Ap. G. 1,2 flg. 
Det siges her, at efter at han for sidste Gang havde samlet 
sine Disciple om sig og talt med dem, blev han optagen 
til Himlen, og en Sky borttog ham fra deres Øine. Med 
dette Udtryk betegnes, at han nu er ganske borttagen fra 
den sandselige Verden, han er gaaet ind til Faderen d. e. 
til den oversandselige Tilværelse, hvor der hverken er Rum 
eller Tid, men Alt er Evighed og Salighed. Den unddrager 
sig al vor Forestillingsevne, hvilket faar sit Udtryk ved 
Skyen, der skjuler ham og drager ligesom et Tæppe for 
hin oversandselige Væren, der vel kan tænkes, men ikke 
forestilles af os. Naar man derfor har indvendt mod 
Himmelfartens historiske Virkelighed, at den vel kan 
bringes i Samklang med Oldtidens Verdensanskuelse, men 
er i Strid med det Kopernikanske System, da er dette en 
Misforstaaelse, thi her er ikke Tale om en Henflytten fra 
et Sted i Verdensrummet til et andet fjerniliggende, men 
om en Overgang fra denne sandselige Verden til en Væren 
af hel anden Beskaffenhed og under helt andre Livsvilkaar. 
Christi Himmelfart har ligesaa lidt at gjøre med det koperni- 
kanske System, som Sandhed og Retfærdighed har at gjøre 
med Tyngdeloven. 

En anden Indvending, man har reist mod denne un- 
derfulde Begivenhed, er, at den kun fortælles af Evange- 


306 Sønnens Gerninger. 


listen Lucas, men derimod ikke af de andre Evangelister. 
Hertil kan dog svares, at Johannes hentyder til den ved 
Udtrykket gvafatverv, fare op (Joh. 6,62, 20,17), ligesom der 
ogsaa hos de andre Apostle findes Hentydninger til den, 
saaledes i Peters Tale ved Pinsefesten (Ap. G. 2,33), i Eph. 
410 (han opfor over alle Himle), 1 Tim. 3,16 (han blev 
optagen i Herlighed), 1 Pet. 3,22 (mwogevdsic £ig ovgavdv), 
Hebr. 7,%& (han er bleven ophøiet over alle Himle). Det 
er derfor med god Føie, at Kirken har føjet Christi Him- 
melfartsdag til sine øvrige store Fester og lader den være 
Afslutningen paa disse, hvorefter følger Trefoldigheds Søn- 
dag, som i sig samler alle Festerne i deres Tilværelses alt- 
omfattende dybe Livsgrund. 

Naar vi tage Opstandelsen og Himmelfarten som virke- 
lige Begivenheder, saa bliver derimod Sædet ved Fade- 
rens Høijire (sessio ad dextram dei) at tage som et billedligt 
Udtryk, thi vi ere nu førte over i en Væren, hvor ingen 
stedlige Bestemmelser kunne anvendes. Tanken, som ud- 
trykkes hermed, er, at Christus i sin Ophøielse ikke blot 
har fuld Delagtighed i den guddommelige Livsfylde, men 
ogsaa i den guddommelige Magt og Verdensstyrelse. Ud- 
trykket: »han satte sig ved Guds Høire« (dxadroev åx dsEræv 
tov 400) findes mangfoldige Steder, saaledes Matth. 26,64, 
Marc. 16,19, Ap. G. 2,33, 'Eph. 1,30; Pos EebENSISs 
De kunne alle føres tilbage til Ps. 110,1, hvor Billedet er 
laant fra den østerlandske Hersker, der tager sin ældste 
Søn til Medregent og giver ham Plads paa Thronen ved 
sin høire Side. Udtrykket skal ikke tages lokalt, thi »Guds 


Joh. 6,62: Hvad om I faa at se, at Menneskens Søn fare op, 
hvor han var før? 

Joh. 20,11: Jeg er endnu ikke opfaren til min Fader. 

Ps. 110,1: Herren sagde til min Herre: sæt dig ved min høire 
Haand, indtil jeg faar lagt dine Fjender til dine Fødders Fod- 
skammel. 

Højre er overalt« (Luther) d. e. vi ere her i en Væren 
udenfor al Rumlighed. Der betegnes hermed ikke noget 
bestemt Sted, men Allestedsnærværelsen og Delagtigheden 
i den guddommelige Verdensstyrelse særligt overfor Menig- 
heden (jvfr. Matth. 18,20, 28,18—20). Christus er nu i fuld 
Besiddelse af den guddommelige Herlighed og Ophøiethed 
over al jordisk Indskrænkning samt i fuld Besiddelse af 
den guddommelige Magtfylde. 

I denne guddommelige Herlighed deltager ligesaa vel 
den menneskelige idealt forklarede som den guddommelige 
Natur, her finder en fuldstændig communicatio idiomatum 
Sted, alle Skranker ere nu bortfaldne, den guddommelige 
Livsfylde boer legemligt i ham (Kol. 2,9: couartixøs — jvfr. 
Phill. 3,4: hans Herligheds Legem — den paulinske Nad- 
verlære i 1 Kor. 10,16 og 11,27). Det aandelige Herligheds 
Legem, hvorom her tales, bliver da Udtryk for hans men- 
neskelige Natur. Vi kende ikke Grænserne for den men- 
neskelige Natur eller overhovedet Vilkaarene for den aan- 
deligt forklarede Menneskenatur, men kunne allerede i dette 
Jordeliv se, hvorledes Menneskeaanden stadig udvider sit 
Herredømme over Rummet ved Nutidens store Opfindelser, 
Telegraph og Telephon og Elektricitet, idet hele vort Cul- 
turliv er en fremskridende Frigjørelse for de Skranker, som 
Tiden og Rummet sætte for vort Aandsliv. Vi kunne da 
tænke os Christi gudmenneskelige Natur i en blivende Til- 
stand af ubegrændset Frihed og salig Livsfylde, ud fra 
hvilken han meddeler det sande Liv til alle sine Troende 
(jvfr. Joh. 15,1 flg.: Vintræet og Grenene). 

Den reformerte Kirke fastholder Adskillelsen mellem 
de to Naturer ogsaa i Christi Ophøielsesstand. Sædet ved 
Faderens Høire forstaar den om et bestemt Sted (/ocus de- 
scriptus), hvor Christi forklarede Legemlighed er tilstede, 
medens derimod den fra ham udgaaende Kraft virker over- 

alt+). Denne Opfattelse ligger til Grund for den calvinske 
Nadverlære. Den reformerte Kirke søger at bevare Om- 
ridsene af Christi Legemlighed ogsaa i det Hinsides, men 
opløser dermed Christi Væren i en Dobbelt-Existents. Man 
vil her genkende den reformerte Kirkes Tilbøielighed til 
begrebsmæssig sondrende Forstaaelse, medens den lutherske 
Kirke bøier sig for Trosmysteriet i Erkendelsen af den 
menneskelige Tankes Afmagt til, hvor Skriftens Veiledning 
mangler, at indramme det Hinsides i faste Begrebsformer. 


III. 
FRELSEN VED JESUS GHRISTUS: 


Formaalet for Christi Komme er at genoprette det ved 
Synden forstyrrede Livssamfund mellem Gud og Mennesker. 
Han maatte derfor først forkynde dem Sandheden (Joh. 
18,37), kundgøre dem i sin Lære og i sit Liv Guds Hellig- 
hed, der er uforenelig med Menneskenes Syndighed. Dog 
vilde en saadan Kundgørelse alene ikke være tilstrækkelig, 
den vilde ved at vise Afstanden mellem begge kun bort- 
støde Menneskene i Forfærdelse over deres Synd (Luk. 
5,8: Peter ved den underfulde Fiskefangst). Ved Siden af 
en saadan Forkyndelse maatte Christus tillige udrive Men- 
neskene af Syndens Magt og Elendighed og forløse dem 
fra det Onde. Men dette er betinget af, at Gud vil komme 
Menneskene i Møde og forbarme sig over dem, med andre 


+) Jvfr. Genfer Katechismen: »Det forholder sig forskelligt 
med Christi Legem, som er optaget i Himlen, og med hans Kraft, 
som virker overalt.« — 

Joh. 18,37: Jesus siger til Pilatus: jeg er dertil født og kom- 
men til Verden, at jeg skal vidne om Sandheden. 

Ord en Foørsoning mellem Gud og Mennesker maa finde 
Sted, inden Udløsningen fra det Onde kan gennemføres. 
Saaledes bliver Forsoningen det egentlige Centrum i Frel- 
sen, fordi den er Betingelsen for, at Livssamfundet med 
Gud kan genoprettes. Som Christologien er Centrum i 
Dogmatiken, saaledes bliver atter Forsoningen Centrum 
i Christologien. Her løbe alle Tanketraadene sammen, 
men heri bestaar ogsaa Vanskeligheden ved den dogmati- 
ske Behandling af dette Æmne, idet de enkelte Tanke- 
bestemmelser gensidig betinge hinanden. Det maa da vel 
erindres, at hvad der i Livet hører uadskilleligt sammen, 
maa for den reflecterende Tænken skilles ud fra hinanden 
og stilles Side om Side. Saaledes er nu engang vor Tæn- 
kens Natur, den er ikke intuitiv men discursiv, som jo 
ogsaa Apostelen erkender, at vi forstaa kun stykkevis 
(1 Kor. 13,9). Hvad i det Foregaaende er udviklet om 
Christi Person og Livsudvikling, er i og for sig uadskilleligt 
fra, hvad her skal meddeles om Frelsen, thi selve Incar- 
nationen er jo et Led i Frelsesværket og hører ligesaa vel 
med til hans Kærlighedsgerninger som hans Forsoningsdød. 
Men i Tanken og Begrebet, i den dogmatiske Udvikling 
maa de holdes ude fra hinanden, for at vi kunne komme 
til klar og fyldig Forstaaelse af begge, forsaavidt det over- 
hovedet er muligt for den menneskelige Tænken. 


8 31. 


Forsoningens Forudsætninger og ideale Grundtræk. 


Inden vi gaa over til en Fremstilling af den bibelsk- 
kirkelige Forsoningslære, maa vi først gøre Rede for de 
Forudsætninger, som betinge den. Vistnok ere disse alle- 
rede tidligere blevne betragtede, men de maa dog tages op 
paa ny, thi i samme Grad, som de overses eller svækkes, 

vil ogsaa Forsoningslæren blive mere eller mindre misfor-. 
staaet og forvansket. Disse Forudsætninger ere da af dob- 
belt Art, dels subjective, sete fra Menneskets Side, dels 
objective, sete fra Guds Side. 

Vende vi Blikket mod den første, da finde vi, at Men- 
nesket lever hengivet i Synden i dorsk Ligegyldighed over- 
for Gud og hans Villie (Conf. Aug. art. II: sine metu dei, sine 
fiducia erga deum) eller, hvor Samvittigheden er vaagnet, 
i stor Skræk. for Guds Vrede (ferrores incussi conscientiæ), 
der ved en stigende Forhærdelse gaar over til Had og 
Uvillie mod Gud, til Trods og Foragt for hans Lov. Sam- 
vittighedens Dom overtyder Mennesket om dets Skyld og 
Strafværdighed og driver det derved bort fra Gud, hvis 
Vredesdomme det frygter og om muligt vilde skjule sig 
for. I denne Tilstand kan Mennesket vel endnu i sine 
bedre Øjeblikke føle Længsel efter Gud, men jo mere Sam- 
vittigheden vaagner, des mere stødes det atter bort ved 
Tanken om egen Skyld og Brøde og om Guds Hellighed, 
der hverken kan eller vil taale Synderen i sin Nærhed. 

Overalt, hvor den religiøse Bevidsthed er vaagnet til 
Klarhed over Gudsforholdet, ville disse Tanker komme til 
Udtalelse. Først og fremmest i Israels Folk, hvor de bittre 
Klager og dybe Hjertesuk lyde gennem Psalmerne og de 
prophetiske Skrifter, men ogsaa senere og helt ned til vore 
Dage møde vi mangfoldige Frommes Vidnesbyrd snart som 
et mørkt Tungsind snart som Hjertets Uro og Følelse af 
egen Afmagt til at kunne frigøre sig fra Syndens Overmagt. 
Selv hos hedenske Folk baade i Oldtid og Nutid om end 
i meget taaget og uklar Skikkelse findes en lignende Sorg 
over egen Synd og Skyld og en deraf følgende Frygt for 
de guddommelige Magters straffende Vrede. Saaledes over- 
alt, hvor den religiøse Bevidsthed er vakt og rører sig 
mere eller mindre stærkt. Anderledes med Philosophien, 
der arbeider med en Abstraction af Gudsbegrebet, og med 

Poesien, hvis sødlig sentimentale Gudsbegreb, som den 
ofte byder os, er et Foster af Phantasien og stemmer ikke 
med Virkeligheden. "Kun i det religiøse mødes vi med 
Gud selv, medens Philosophi og Poesi, der have løsrevet 
sig fra det religiøse Trosliv, kun gribe Skyggen af ham, 
ja tilsidst føre ud i Tomhed. 

Idet vi dernæst vende vor Betragtning til Gud, som 
han har aabenbaret sig, da møde vi her den objective 
Forudsætning for Forsoningen. Denne ligger nemlig i det 
indre Forhold mellem hans Hellighed og Kærlighed, og 
vi føres herved tilbage til Læren om de guddommelige 
Egenskaber. Atter her nødes vi til i Begrebet og for 
Tanken at adskille, hvad der i Livet hører uadskilleligt 
sammen, thi Guds Hellighed og hans Kærlighed ere ikke 
hinanden modstridende Egenskaber, saaledes som vi ere 
nødte til at opfatte dem for at forstaa- dem, men de ere 
hinanden iboende Egenskaber. 

Guds Væsen er, som det tidligere er blevet udviklet 
(se ovenfor S. 49), Kærlighed, men Kærlighed er Per- 
sonlighedens Selvmeddelelse, hvilket atter forudsætter, at 
Personligheden har et Selv at meddele, d. e. en Forsig- 
bestaaen, hvilken den hverken kan eller vil bortgive uden 
med det Samme at opgive sig selv. Denne Guds Selv- 
hævdelse finder sit Udtryk i hans Hellighed, "der støder 
alt Ondt bort fra ham og derved ogsaa Synderen, som vil 
eller øver det Onde. Guds Kærlighed bliver da til en 
hellig Kærlighed, og dens s Genstand maa være af en saadan 
Natur, at den er ren og hellig, som Gud er det. Det 
bliver saa meget mere nødvendigt, som Guds Kærlighed 
er indtrængende til dens Genstands inderste Natur, efterdi 
Gud selv lever og rører sig i al sin Skabning, ja er 
dens inderste Livsgrund. Overfor Naturskabningen kan 
Guds Hellighed ikke gøre sig gældende, efterdi den er 
ufri og bunden til at udføre hans Love; derfor bliver 

den Genstand for Guds Godhed, der giver den Liv og 
Livsnydelse, men ikke for Guds Kærlighed, som kun kan ” 
omfatte frie Personligheder, der efter et frit Valg kunne” 
træde i Samfund med ham og blive ham lige i Renhed og 
Hellighed. 

Ved Guds Hellighed og Retfærdighed sættes et Rets- 
forhold mellem ham og Menneskene, d. e. der sættes en 
Grænse mellem ham og Menneskene, som kan overskrides, 
men ikke maa overskrides. Et saadant Retsførhold, som 
udtrykker den af Personligheden satte Grænse for dens 
Væren, et »hertil og ikke videre«, er af en fin og aandelig 
Natur og maa ikke forvexles med det juridiske Retsbegreb, 
som drager de ydre Grænser og derfor er af en haand- 
gribelig udvortes Natur, nøie knyttet til ydre Former, hvori 
den er bleven fæstnet. Derimod er et aandeligt Retsfor- 
hold tilstede i ethvert frit Tillids- og Kærlighedsforhold 
"mellem Personer, saaledes mellem Venner, mellem Mand 
og Hustru, Forældre og Børn, men det er skjult tilstede 
og træder først aabenlyst frem, hvor det føler sig krænket. 
Det finder sit Udtryk i den gensidige Agtelse, som danner 
den nødvendige Betingelse for, at de nævnte Forhold kunne 
opretholdes efter deres indre Væsen; hvor den gensidige 
Agtelse bortfalder, kunne de ydre Former før Samværen 
og Samliv vel bevares, men Aanden og Livet, med andre 
Ord Tilliden og Kærligheden er borte. 

Et saadant Retsforhold finder ogsaa Sted mellem Gud 
og Mennesket og finder sit Udtryk i Naturloven og Sæde- 
loven, som begge mødes i Mennesket efter dets aandslegem- 
lige Natur. Medens den første ikke lader sig bryde, er 
derimod Opfyldelsen af den sidste henstillet til Menneskets | 
frie Villie. Idet den brydes ved Synden, er Samfundet 
med Gud ophævet. Dog fordi Mennesket har vendt sig 
bort fra Gud, vender Gud sig ikke bort fra Mennesket. 
Han opgiver ikke sin Kærlighed til Menneskene, men hans 


| 


| 

Stilling til dem bliver en anden, hans Kærlighed. bliver 
il | Vrede. Den er ikke en Modsætning til Kærligheden, 
som det ofte urigtigt opfattes. Kærlighedens ligefremme 
Modsætning er Had og Foragt, thi i i dem er der intet Rum 
for Kærligheden. Derfor siges det heller ikke, at Gud 
hader Menneskene — naar dette Udtryk stundom forekom- 
mer (Mal. 1,3: jeg hadede Esau), er det en stærk Anthro- 
pomorphisme — derimod tales der mangfoldige Steder om 
Guds Vrede, som hviler over Menneskene (se ovenfor & 19). 
Vreden gemmer Kærligheden i sig, den kan med Rette 
kaldes Kærlighedens Vrangside. Den yttrer sig ofte stær- 
kest overfor dem, som staar vort Hjerte nærmest. Saa- 
ledes kan en Fader vredes over sine Børns Usandfærdig- 
hed, en Ven over Vennens Troløshed, men Vreden er netop 
saa stor, fordi Kærligheden er saa stor, medens fjernere 
staaende under lignende Forhold ikke sætte vort Sind i 
saa stærk Bevægelse. 

Paa samme Maade vredes Gud over Menneskenes Synd, 
det er hans Hellighed, som virker frastødende, den kan 
Intet have at gøre med Synden, den Hellige kan intet 
Samfund have med Synderen. Saaledes opstaar her et 
Sammenstød mellem Helligheden, som støder fra sig, og 
Kærligheden, som drager til sig. Dette er blevet urigtigt 
opfattet af den ældre Theologi, der stillede Helligheden og 
Kærligheden paa udvortes Vis overfor hinanden som to 
kæmpende Magter, der true med at sprænge Enheden i 
Guds Væsen. Saaledes kan det kun stille sig overfor vor 
mangelfulde, stykkevise Opfattelse (jvfr. 1 Kor. 13,9). I 
Virkeligheden maa dog Forholdet være det, at alle de gud- 
dommelige Egenskaber ere i uadskillelig Enhed og Harmoni 
med hinanden. 

Det bliver da Guds Visdom, som her træder til og 
paaviser Veie og Midler, som ingen menneskelig Visdom 
kunde tænke sig (1 Kor. 2,8 flg.). Gud kan ikke tilgive 

Mennesket Synden, som det ene Menneske kan tilgive det 
andet, thi Mennesket føler Loven over sig som en Åutori- f 
tet, under hvilken det bøjer sig, men Guds Væsen er Et 
med selve Loven, og han vil derfor ikke kunne opgive 
Loven, uden at han opgiver sig selv. Hvad han kræver, 
bliver da en Soning for Synden, hvorved Guds hellige Ret- 
færdighed sker Fyldest, men denne Soning er Mennesket 
ude af Stand til at yde, efterdi det jo selv er i Synden, 
hildet og bundet af den. Soningen kan da kun udføres 
af den, som selv staar udenfor Synden, men dog staar i 
et saadant Forhold til Menneskene, at han i deres Sted 
kan bringe den skyldige Soning overfor Gud. Med andre 
Ord her kræves en Midler, som paa en Gang kan føre 
Guds og Menneskenes Sag (1 Tim. 2,5: sig uecteng Fed 
za aVIQØTOV). 

Imidlertid vil den faldne Menneskeslægt være ude af 
Stand til af sig selv at frembringe en saadan syndfri og 
hellig Midler. Det bliver da fra Gud selv, at Soningen 
maa udgaa, og det sker ved, at Gud selv tager Menneske- 
skikkelse, fødes som et Menneskebarn, voxer op og lever 
som et Menneske, virker og lider som et Menneske og til- 
sidst døer som et Menneske. Alt dette sker i og ved Jesus 
Christus, saaledes som det er udviklet i den foregaaende 
Fremstilling. I ham faar de ovenfor dragne ideale Grund- 
linier af Forsoningslæren først deres historiske Virkelig- 
gørelse — uden ham ville de svæve i Luften som tomme 
metaphysiske Speculationer. Den her foreliggende theo- 
logisk-dogmatiske Opgave vil da blive først at under- 
søge og fremstille den apostoliske Forkyndelse om Jesu 
Forsoning, som den foreligger i de nytestamentlige Skrifter, 
og som atter har sin dybere Rod i den gammeltestament- 
lige Opfattelse af Offeret — dernæst at eftervise de almene 
religiøse og sædelige Grundtanker, som derigennem udtale 
sig. Men tilsidst havner man her i Mysteriet, som maa 

gribes i Troen. Herved frembyder sig en dobbelt Mod- 
sætning: paa den ene Side til Rationalismens klare For- 
standighed, som vil forkaste Alt, hvad der ligger udenfor 
dens Omraade — paa den anden til Mystiken, som vil 
nedsænke al Forstaaelse i Følelsens umaalte Dybder, og i 
nært Slægtskab med denne den nyere Opvækkelse med 
dens Sværmeri, som kun vil tumle sig i sine Følelsers 
stærke Bevægelse, men forkaster Theologiens strænge 
Tanke-Arbeide og derfor tilsidst ender i Sværmeriets For- 
vildelser. Disse yderligt gaaende Anskuelser ophæve hin- 
anden med deres Ensidighed og kræve en Løsning, som 
erkender den menneskelige Tænknings Ret til at fordybe 
"sig i Guds aabenbarede Hemmeligheder, men ogsaa de 
Grænser, som ere satte for den, og som den veed at holde 
sig indenfor. 


& 32. 
Den gamle Pagts Offer. 


I ren Almindelighed er Offerets Formaal at bortgive 
et mindre Gode for at vinde et større, hvorved forudsættes, 
at det, som offres, har Værdi for den, som frembærer det. 
Det bruges saaledes i ren almenmenneskelig Betydning om 
at offre sine Kræfter eller Penge for et bestemt Formaal, 
offre sit Liv for Fædrelandet o. lign. Men herfra over- 
føres Udtrykket i det religiøse Liv som Udtryk for Menne- 
skets Forhold til Guddommen, og saaledes finde vi det i 
alle Religioner, selv de laveste, ofte i raa og grufulde 
Former, men den ledende Grundtanke er stedse den samme, 
nemlig den, at Mennesket maa hengive noget værdifuldt 
for at vinde Guddommens Naade og Gunst, og dette maa 
ske ske frivilligt — Tvang eller Trusler kan ikke frembære 
noget noget virkeligt eller gyldigt Offer. Offeret bliver det Cen- 

trale i den religiøse Cultus, om det ordner hele Gudstjene- 
sten sig. Offrene kunne have et forskelligt Formaal øg 
nævnes derefter Takoffre, Løfteoffre, Renselseoffre, Synd- 
og Sone-Offre. 

Disse forskellige Offre møde vi ogsaa i Israel, men 
da de her ere knyttede til Troen paa den ene sande Gud, 
løftes de i en højere og renere Sphære og ere knyttede til 
en dybere Symbolik, end der kunde være i den hedenske | 
Polytheisme. De ere ogsaa her knyttede til Alteret og” 
udføres af Præstestanden, medens Moseloven gav en Række 
nøjagtige Bestemmelser, der skulde overhøldes ved deres 
Udførelse. Det bliver her Synd- og Soneoffrene, til hvilke” 
vor Betragtning vender sig. De havde til Formaal at rense r: 
for Synd og Skyld og derved genoprette Samfundet med 
Gud, der er blevet afbrudt ved Synden. De kulminerede 
i den store Forsoningsfest, hvor Offeret foretoges af Yp- : 
perstepræsten og bragte Soning for denne selv og for hele 
Folket. Grundtanken er den, at Synden har fremkaldt j 
Guds Vrede over Synderen, være sig nu den Enkelte eller 
hele Folket, men den borttages ved Udgydelsen af Offer- 
dyrets Blod (jvfr. Hebr. 9,22). 

Offerhandlingen foregaar paa den Maade, at den Of- i 
frende fører Offerdyret, som skal være feilfrit, en Oxe eller" 
et Lam, hen til Alteret, lægger sin Haand paa dets Hoved 
(3 Mos. 1,4, 3,2 og oftere) og slagter det. Præsten op- 
fanger det rindende Blod i en Skaal og stænker det 
paa Alteret, medens Kroppen hugges i Stykker og an- 
tændes til et Brændoffer. Disse rituelle Handlinger ved 
Offerets Frembringelse indeholde en dybere Symbolik, 
hvori udtrykkes den Offrendes Stilling til Gud. At han, 
lægger Haanden paa Dyrets Hoved, udtrykker, at han er 


Hebr. 9,2: Og næsten Alt renses efter Loven ved Blod, og 
uden Blods Udgydelse sker ikke Forladelse. 

kender sin Synd overfor Gud, at Synden medfører Døden 
som sin Straf, fordi den er Skilsmisse fra Gud, og kun i 
Gud er Livets Fylde. Naar man har villet forklare Haands- 
paalæggelsen som Udtryk for en Gave, da er det en en- 
sidig Betragtning, der ser bort fra Offerets egentlige Kærne, 
som ligger i Soningen, idet Syndens Straf overføres paa 
Dyret, som lider Døden i den Offrendes Sted. Handlingens 
Hovedpunkt bliver derfor Blodets Udgydelse og Alterets 
Bestænkning dermed; disse Handlinger udføres af Præsten, 
som bliver Mellemmand mellem Gud og den Offrende. 
Blodet er nemlig Livet, hvad enten man nu tænker paa 
det i Legemet omløbende Blod, som giver det Styrke og 
Liv, eller man i det strømmende Blod ser Livskilden, som 
efterhaanden rinder ud, hvorefter Døden indtræder. Af 
denne Grund var Spisning af Blod forbudt Israeliterne, 
thi, hedder det i Loven, »Kjødets Sjæl er i Blodet, og 
Herren har givet det paa Alteret til at gøre Forligelse for 
Eders Sjæle, thi Blodet er det, som skal gøre Forligelse 
for Sjælen« (3 Mos. 17,1). Ordet 783, som her er brugt, 
betyder egentlig »skjule, dække«. Meningen er da ikke, 
at Blodet skal borttage Synden, hvad der er en Umulig- 
hed, thi det Skete kan ikke gøres usket, men det skal 
skjule og dække over Synden for Gud, som ikke ser den, 
fordi han ikke vil se den. Offerets Antændelse og Op- 
brænding paa Alteret udtrykker endelig, at Gud har mod- 
taget Offeret, hvilket anskueliggøres ved Flammerne og 
Røgen, som stiger op mod Himlen. Dette er Grundtan- 
kerne i det israelitiske Sonoffer, som bragtes paa den be- 
skrevne Maade Aarhundreder igennem, saalænge Folket 
bestod, indtil Dommens Dag oprandt, da Jerusalem blev 
lagt øde, Helligdommen fortæret af Luer og Folket spredtes 
over den ganske Jord til en blivende Udlændighed. 

Alt dette er imidlertid kun den ydre Side af Offeret. 
Sin fulde Betydning faar Offeret først ved den indre Side 

H. Scharling: Dogmatik. 21 

d. e. at de Bevægelser i Sind og Hjerte, som Offeret an- 
skueliggør, nu ogsaa i Virkeligheden følge med Offeret og 
fremkalde sand Omvendelse og Bedring, som viser sig 
i et nyt retfærdigt og helligt Liv. Hvor det undlades, 
taber Offret sin Betydning og bliver dødt og virkningsløst. 
Det er fra denne Side, at der i Psalmerne og de prophe- 
tiske Skrifter rettes stærke Angreb mod Offertjenesten. Det 
erklæres her, at Herren begærer ikke Brændoffer eller 
Syndoffer og har ingen Lyst til Slagtoffer og Madoffer 
(Ps. 40,7, 51,18), at han heller ikke trænger til dem, thi 
alle Markens Dyr er hans (Ps. 50,9 flg.), at han har ingen 
Lyst til Blod af Stude og Lam og Bukke, og alt Saadant 
er ham en Vederstyggelighed (Es. 1,1 flg., Jerem. 6,20, 14,12), 
han bryder sig ikke om tusind Væddere eller titusind Olie- 
bække — men istedenfor Alt dette kræver han et fromt 
Sind, Hjertets Taksigelse, Omvendelse og et retfærdigt Liv. 
Man har i disse og lignende Udtalelser villet se et Vidnes- 
byrd om, at Propheterne forkastede hele Israels Offer- 
tjeneste og krævede den ombyttet med en ren aandelig 
Cultus. Skulde denne Opfattelse være rigtig, da har den 
prophetiske Forkyndelse været aldeles virkningsløs og har 
Intet udrettet, thi Offertjenesten vedbliver uantastet lige til 
Folkets Undergang. Men denne Opfattelse hviler paa en 
fuldstændig Misforstaaelse. Propheternes Angreb er rettet 
mod den tankeløse, rent udvortes Offertjeneste, der er 
uden Indflydelse paa Hjertets Omvendelse, ja endog bruges 
til Skalkeskjul for Bedrag og Ondskab i Handel og Vandel, 
som om dette kunde skjules for den alvidende og hellige 
Gud ved en tom Ceremonitjeneste. 

Saaledes kræve Propheterne, at Hjertets Hengivelse til | 
Gud skal ledsage den ydre Offerhandling, for at den skal 
faa sonende Kraft, men at den i modsat Fald snarere 
fremkalder Guds Vrede. Ved Siden heraf baner en anden 
Tankerække sig Vei. Alt som Tiderne gik, tiltog Ugudelig- 

heden og Frafaldet i Israel, og heraf fulgte atter, at de 
fromme og retsindige Israeliter bleve undertrykte og for- 
haanede, medens de Ugudelige og Uretfærdige kom i 
Højhed og Ære og Magt. Det var ganske i Strid med 
Troen påa Guds lønnende og straffende Retfærdighed, der 
aabenbarer sig allerede i det jordiske Liv. Gaadens Løs- 
ning kunde da muligvis søges i, at de Fromme maatte 
lide for Folkets Synder, og at deres Lidelser kunde faa 
en sonende Kraft for Gud. Dette udfoldes dog ikke til 
nogen klar og bestemt Lære, men bliver staaende som en 
dunkel Anelse. Efterhaanden samle disse Anelser og Tanker 
sig om en bestemt Person, nemlig den Guds Retfærdige, 
der som den lovede Frelser skal komme Israel til Hjælp 
og udfri det af dets Nød og Trængsel. Heller ikke her 
ere Tankerne klart udformede, men de udføres i malende 
Skildringer som i Ps. 22, eller i enkelte Træk som Micha 
414, Zach. 12,10, men samle sig tilsidst i Billedet af Guds 
Tjener, der er ringe og uanselig i sin Optræden, en Smer- 
ternes Mand, spottet og saaret, men hans Saar skal blive 
til Lægedom for Folket, og han vil hengive sit Liv som 
et Skyldoffer for Folket (Jes. Capp. 53 og 50). Det bliver 
da Modstykket til Billedet af den seirende Messias, der 
skal knuse Fjenden som Lerpotter og aabenbare Guds 
Vælde i Seir og Herredømme over alle Hedningefolkene. 
De finde deres Enhed deri, at det netop er gennem Lidelse 
og Død, at den sande Guds Tjener, Israels lovede Messias, 
skal bringe Forsoning og Frelse ikke alene til Israels Folk, 
men til alle Jordens Folkeslag. Det bliver da Billedet af 
den lidende Messias, som lægger Bro mellem det gammel- 
testamentlige og det nytestamenilige Offerbegreb. I selve 
Opfattelsen af Messias viser der sig dog den Forskel, at i 


Mich. 4714: De slaa Israels Dommer med Stokken paa Munden. 
Zach. 12,10: De skulle se, hvem de have gennemstukket. 
2» 

den gamle Pagt ses Messias fortrinsvis som den seirende, - 
kommende i Glands og Herlighed, medens Lidelsen og 
Forsmædelsen her træder stærkt tilbage — derimod træder 


rens tas ONDERE 


FRE 


disse sidste i Forgrunden i den nye Pagt, visende den Vei, 


ad hvilken Kampen skal føres og Seiren vindes. Denne 
Forskel staar i nøje Sammenhæng med den fremskridende 
Aabenbarings Økonomi: i den gamle Pagt fæstes Blikket 
paa Fremtiden i al dens straalende Glands, i den nye fanges 
det af den nærværende Virkelighed i al dens mørke Tung- 
hed. Men de blodige Offre af Lam og Bukke og Oxer 
vedbliver under den gamle Pagt i prophetisk Symbolik 
som et Skyggerids af det kommende Offer (Kol. 2,17: ozre 
tøv ueldovrtæv, jvfr. Hebr. 8,5, 10,1), gennem hvilket de 
først faar deres fulde Gyldighed, saa at der kan vindes hel 
og fuld Forsoning mellem Gud og Mennesker. 


8 33. 
Den nye Pagts Offer. 


Den prophetiske Skuen af den lidende og seirende 
Messias bliver historisk Virkelighed i Jesus Christus, og i 
ham naaer den gamle Pagts Offer sin fulde Betydning, at 
udslette Menneskenes Synder og genoprette Livssamfundet 
med Gud. Forventningen herom levede i den lille Kreds 
af Fromme, der samler sig om Jesusbarnet kort efter dets 
Fødsel — saavel i de fremmede Vise, der komme fra det 
fjerne Østen for at hylde ham, som i den gamle Simeons 
Propheti om et Modsigelsens Tegn og om Sværdet, der 
skal gennembore Moderens Hjerte (Luk. 2,34—35). Hvad her 
endnu fremføres i Prophetiens dunkle og gaadefulde Sprog, 
forkynder umiddelbart før Jesu offentlige Fremtræden klart 
og tydeligt af Johannes Døberens Vidnesbyrd, at denne 
endnu ubekendte Fremmede, som sees imellem dem, er 

det sande Offerlam, som skal bringe Soning ikke alene 
for Israels, men for Alverdens Synd (Joh. 1,29). En mærke- 
lig Modsætning til denne klare og utvetydige Bekendelse 
danner den Discipelkreds, Jesus samler om sig, og som 
vedblivende staar fremmed og uforstaaende overfor hans 
gentagne Udtalelser om den forestaaende Lidelse og Død. 
Dette maa forklares dels af deres Umodenhed og dels af, 
at de vare blændede af den Herlighed (00£x, Joh. 2,11), 
som Jesus aabenbarede i sine Undergerninger og i sin 
Tale, og som drog Folket om ham i tætte Skarer, der lige 
indtil det Sidste hilste ham som Guds Søn, den sande 
Messias. For Jesus selv stod det klart fra hans første 
Optræden, at Veien til Herlighed gik gennem Forhaanelse, 
Lidelse og en smertefuld Død, og han forbereder gentagne 
Gange sine Disciple herpaa. Han taler med bitter Ironi 
om sin Ophøijielse, nemlig paa Korset (Joh. 8,28), sammen- 
ligner sig med Kobberslangen i Ørkenen (3,14) og med 
Hvedekornet, som maa lægges i Jorden og dø, før det kan 
bære Frugt (Joh. 12,%), hans Liv skal gives til en Gen- 
løsning for Mange (Matth. 20,28: Avteoov ævti mz04Aøv). For- 
nemmelig i Afskedsmaaltidet ved Nadverens Indstiftelse ud- 
taler han, at i hans Blod, som det sande Offerlams, ind- 
stiftes den nye Pagt til Syndernes Forladelse (Matth. 26,28). 
Og efter Opstandelsen efterviser han for de to Disciple 
paa Veien til Emaus gennem Udlægning af de prophetiske 
Skrifter, at han-er den sande Messias, som maatte lide 
Forfølgelse og Død for at bringe sit Folk Forløsning og 
Frelse (Luk. 24,27). Det fremgaar af disse Udtalelser, at 
Jesus har fremstillet sig for sine Disciple ikke blot som 
den sande Messias, men ogsaa som det sande Offer, i 
hvilke den gamle Pagts blodige Offre skulle finde deres 


Joh. 8,2%: Jesus sagde til dem: naar I faar ophøjet Menneske- 
sønnen, da skulle I kende, at det er mig. 

Fuldkommelse og deres Afløsning, efterdi ved hans blodige 
Død var Offret bragt, som en Gang for alle skal bringe 
Soning og Syndsforladelse for de Mange, som ville mod- 
tage det i Hjertets troende Hengivelse. 

Denne Jesu Opfattelse af ham selv som det sande 
Offerlam, i hvem Israels Offertjeneste har faaet sin Afslut- 
ning, bringe hans Apostle ud i den ganske Verden, efter 
at de havde set den opstandne Herre og vare blevne fyldte 
med den Hellig Aand. Evangelisten Johannes ser i den 
Omstændighed, at Stridsmændene efter Korsfæstelsen ikke 
turde sønderbryde Benene, en Opfyldelse af Befalingen i 
Moseloven, at der ikke maatte brydes Ben paa Paaske- 
lammet (2 Mos. 12,46). I Johannes Aabenbaring fremstilles 
Christus gentagne Gange som det slagtede Lam (5,6, 12, 
13,8). Paa samme Maade kalder Paulus ham vort Paaske- 
lam (1 Kor. 5,7) og ligeledes Peter (1 Pet. 1,19), fremdeles 
Sonofferet eller Naadestolen d. e. Laaget paa Pagtens Ark, 
som ved Forsoningsfesten bestænkedes med Offerets Blod 
(Rom. 3,25: iAaortiyerov, hvorved enten kan underforstaas 
Jvua, altsaa Sonofferet — eller åxmigsua, Laaget, nem- 
lig over Pagtens Ark). I Eph. 5,2 siges, at Christus gav 
sig selv hen som et Offer, Gud til en velbehagelig Lugt, 
medens det andre Steder hedder, at Gud gjorde ham til 
en Forbandelse d. e. lagde sin Forbandelse over ham i 
vort Sted (Gal. 3,13: vrzrze muæøv xataga) eller lagde al vor 
Synd over paa ham (2 Kor. 5,4: gjorde ham til Synd i 
vort Sted), saa at han i vort Sted kom til at lide Syndens 
Straf, som er Døden. Det er navnlig Hebræerbrevet, som 


1 Kor. 5,7: Ogsaa for os er vort Paaskelam slagtet, Christus. 

Eph. 5,: Christus gav sig selv hen til en Gave, et Slagtoffer, 
Gud til en velbehagelig Lugt. 

1 Pet. 1,9: I ere forløste ved Christi dyrebare Blod som et 
ustraffeligt og lydeløst Lams. 

gennemfører denne Opfattelse i dens Enkeltheder og efter- 
viser, at Kristus paa een Gang er den sande Ypperstepræst, 
udnævnt af Gud til evig Tid, og det sande Offer, der frem- 
bar sig selv som et ulasteligt Offer, hvis Blod renser for 
al Synd, hvorfor ogsaa den levitiske Tempeltjeneste med 
dens Offercultus har faaet sin Fuldkommelse i ham og 
derfor er afskaffet for alle kommende Tider. 

Af det Fremstillede vil ses, at der er den nøieste For- 
bindelse mellem den gamle og den nye Pagts Offer. Hint 
er Forbilledet for dette, og dette er atter Fuldkommelsen 
af hint, som først herved faar sin fulde Gyldighed. Paa 
den anden Side maa Forskellen mellem begge ikke over- 
ses: Offerdyret var et legemligt mangelfrit og lydeløst 
Dyr, der uden Viden og Forstaaelse førtes til Offerstedet, 
Christus derimod er det sædeligt fuldkomne og syndefri 
Menneske, som med fuld Bevidsthed og frivillig gaar Døden 
i Møde til Frelse for hele Menneskeslægten. Men det er 
samme Tanke, som gaar igennem begge og sammenslutter 
dem til Enhed: Tanken om Menneskets Affald fra Gud 
ved Synden og den derefter følgende Straf, som er Døden 
— og Nødvendigheden af en Forsoning med Gud som Be- 
tingelse for Opreisning og nyt Liv. Jo længere man fjer- 
ner sig fra denne Opfattelse og i den gamle Pagts Offer 
kun vil se en mørk Overtro, i den nye Pagt kun billedlige 
Udtryk — i samme Grad fjerner man sig fra den bibelske 
Opfattelse og den Realitet, som ligger til Grund for samme. 

Det er da denne historiske Virkelighed, som her vil 
danne Grundlaget for den følgende Udvikling. Opgaven 
vil blive paa dette Grundlag at udrede den hertil knyttede 
dogmatiske Tankerække og fremstille den i sin indre Sam- 
menhæng med Gendrivelse af de urigtige Synsmaader, som 
man her har villet gøre gældende. Men atter her maa der 
erindres om, at disse Tankerækker kun i vor reflecterende 

Opfatielse holdes ude fra hinanden, medens de i selve 
Livet staa i uadskillelig Enhed med hverandre og gensidig 
betinge hverandre. 


8 34. 
Lovlydelse og Straflidelse. 


Den første Betingelse for, at Jesus kan bringe det fuld- 
gyldige Offer for Gud, er, at han selv maa være uden Skyld. 
Det fastholdes da ogsaa, at han i alle Maader har bøiet 
sig under Guds Villie og vist Lydighed indtil Døden (Phill. 
2,8) og derfor kaldes Guds elskelige Søn (Matth. 3,17, 17,5). 
Der kan spørges, om denne Lydighed ogsaa blev vist over- 
for Moseloven, og Svaret herpaa maa blive et delvist Ja, 
thi som født under Moseloven (Gal. 4,4: født af en Kvinde, 
født under Loven) maatte denne ogsaa være gældende for 
ham. Han bliver efter Lovens Bud omskaaren otte Dage 
efter Fødselen og derefter fremstillet i Templet (Luk. 
2,1—23). Han holder sig ogsaa Loven efterrettelig, men er- 
klærer dog tillige, at han som en af Rigets Børn ikke er 
bunden til den (Matth. 17,25—2%), og overfor Pharisæernes 
strænge Opfattelse af Sabbatsbuddet og Renselsesskikkene 
indtager han en fri Stilling. Det er da ogsaa en Selvfølge, 
at den Lov, som Jesus opfylder, maa gælde for hele Men- 
neskeheden og ikke blot for Israels Folk, og maa være 
den Lov, som han selv forkynder, og kan ikke være nogen 
anden, thi det kan ikke tænkes, at han lever efter en an- 
den Lov end den, som han forkynder. Det bliver da 
Kærlighedens fuldkomne Lov d. e. en Lov efter Moselovens 
indre Aand og ikke efter dens ydre Bogstav, saaledes som 
han har udlagt den i Bjergprædikenen. Det er denne Lov, 
som gælder for alle Folkeslag og for alle Tider, medens 
Moselov kun gælder for et enkelt Folk og indenfor en be- 

stemt Tid. Forsaavidt han i visse Punkter bøjer sig under 
Moselov, da er det, fordi dens Frigørelse for den ydre 
Bogstavform først kan indtræde efter Forsoningsværkets 
Fuldbyrdelse ved Jesu Død. 

Denne Kærlighedens Lov,. som gælder indtil dens 
mindste Enkeltheder (Matth. 5,18), opfylder Jesus selv indtil 
hvert Bogstav og Tøddel eller til Punkt og Prikke, som 
vi sige, idet her ikke maa tænkes paa en udvortes Bog- 
stavlov, men paa Aandslivets indre fineste Rørelser. Hans 
Villie er paa ethvert Punkt i nøieste Overensstemmelse 
med Guds Villie, han siger og forkynder kun, hvad Fa- 
deren har lært ham (Joh. 8,28, 38), han kan slet Intet gøre 
af sig selv, men kun øve den samme Gerning, som Faderen 
øver (Joh. 5,17, 19, 14,10), hans Livs Glæde og Styrke er at 
gøre Faderens Villie. Denne Overensstemmelse strækker 
sig ikke blot til Ord og Handlinger, men til det inderste 
Følelses- og Villiesliv. Der er hos ham ingen ond Be- 
gæring, ingen skjult Egenkærlighed — i alt sit Liv og Ger- 
ning er han den fuldendte Hellighed og Kærlighed, saa at 
hvo der har set ham, har set Gud selv (Joh. 14,9). 

Sin fuldkomne Opfyldelse af Kærlighedsloven beviser 
Jesus til det Sidste (Joh. 13,1), og den naaer sit Høide- 
punkt i hans Død. I denne gaar Lovlydelsen over til 
Straflidelse. Man kan ikke skille Jesu Lidelse og Død 
fra hans Lære og Liv uden at skære Toppen af det og 
berøve det Seirskrandsen. Med Rette har derfor hans 
Lidelse og Død vakt Beundring og Ærefrygt overalt, hvor 
Forkyndelsen derom kom frem, og gør saa den Dag 
idag. Navnlig har den phantasirige og villiesstærke Mid- 
delalder følt sig grebet deraf, og dette blev da ogsaa den 
middelalderlige Kunsts Yndlingsæmne, hvorom utallige 
Ålter- og Kirkebilleder aflægge et klart Vidnesbyrd. Paa 
samme Maade dreie Psalmedigtning og Prædiken sig med 
Forkærlighed herom. Ved den ensidige Betoning af Jesu 

Lidelse og Død blev dog det rette Synspunkt for hans frel- 
sende og forsonende Virksomhed forrykket. Hans Lydig- 
hed indskrænkedes til en blot Selvhengivelse, en rent pas- 
siv Lydighed, obedientia passiva. Jesus havde ved sin Død 
bragt Sonoffret for Menneskenes Synd og erhvervet Synds- 
forladelse for dem, men den er jo af blot negativ Art, 
tilbage stod endnu den positive Lovopfyldelse og Retfær- 
dighed, og den maa Menneskene selv erhverve sig ved 
gode Gerninger, der altsaa træde supplerende til Syndsfor- 
ladelsen og først virke den fuldkomne Frelse. Herved 
aabnes Døren for den romersk-katholske Værkhellighed, 
hvorved de ængstede Samvittigheder aldrig komme til Ro, 
fordi de maa erkende, at alle deres gode Gerninger ere 
høist ufuldkomne og ikke kunne bestaa for Retfærdighedens 
Domstol. Derfor fremhævede Luther Jesu virkende og 
handlende Lydighed overfor Kærlighedsloven, obedientia 
activa, og stillede den ved Siden af obedientia passiva. 
Begge virke i uadskillelig Enhed og først herved vindes 
den fulde Forsoning, idet Jesu obedientia passiva skænker 
os Syndsforladelse, medens hans obedientia activa skænker 
os fuld Retfærdighed, idet Jesu Retfærdighed tilregnes os. 
De lutherske Dogmatikere fastholdt denne Lære og ud- 
viklede den paa deres sædvanlige scholastiske Maade i 
en Række skarpe Begrebsbestemmelser paa juridisk Vis, 
hvorved atter Enheden gik tabt. Forsaavidt vare de Ind- 
sigelser, som bleve rettede mod Læren om obedientia ac- 
tiva (Piscator, Tøllner), ikke uberettigede, idet de gjorde 
en lignende juridisk Opfattelse gældende, men de træffe 
kun den scholastiske Form, ikke Læren selv. Den faar 
først sin rette Betydning ved at føres tilbage til en levende 
Anskuelse saavel af hele Jesu virksomme Kærlighedsliv 
som af hans selvopoffrende Kærlighed i Døden og til For- 
staaelsen af, at først i begges Samvirken vindes fuld Synds- 
forladelse og Retfærdighed for Gud. Hvor dette efterkom- 

mes, vil det ogsaa være frugtbargørende for den christelige 
Forkyndelse baade i Tale og Sang. 

Men som det nu kan siges, at Jesu Lovlydelse har 
været fuldkommen, saa kan der spørges, om ogsaa hans 
Straflidelse har været fuldkommen d. e. har naaet det 
Høidemaal, som menneskelig Lidelse overhovedet kan naa. 
Her gøres da gældende, at mangfoldige Mennesker have 
jo lidt større Pinsler, som ere paaførte dem snart ved 
Sygdomme, snart ved andre Menneskers Grusomhed, og 
at Jesu Lidelser under de raa Mishandlinger og Korsfæstel- 
sen kun have været kortvarige i Sammenligning med hine 
— samt at overfor hele Menneskeslægtens samlede Lidelser 
er Jesu Lidelser kun et forsvindende Atom og kan paa 
ingen Maade sammenlignes med dem. I begge Tilfælde 
møder os den samme rent juridiske Betragtning som oven- 
for. En saadan vil paa ren udvortes Vis bestemme Straf- 
lidelsen efter dens ydre Kvantitet. I det borgerlige Sam- 
fund gaar det til paa den Maade, at man søger at afveie 
Straflidelsens Størrelse efter den Forseelse eller Forbrydelse, 
som er begaaet, og derefter bestemmer Bødens Størrelse 
eller Fængselsstraffens Længde. Men i det dybere Person- 
lighedsforhold kan Lidelsen ikke maales efter en saadan 
rent udvortes Maalestok — her kommer ikke Lidelsens 
Extensitet, men dens Intensitet i Betragtning. Grove Æres- 
krænkelser, Spot og Haan kunne ikke dømmes efter deres 
rent ydre Form, men den Smerte, de volde, vil afhænge 
baade af den, som tilføjer dem, og af den, mod hvem de 
ere rettede. Komme de fra en løsagtig eller ligegyldig Per- 
son, vil man glide let hen over dem, men komme de fra 
en Broder eller trofast Ven, ville de skære dybt ind i Sind 
og Hjerte. Den samme Forskel vil gøre sig gældende med 
Hensyn til den Fornærmede: er han en overfladisk Person, 
selv letfærdig og hensynsløs i sin Tale, vil han hurtigt 
stryge Fornærmelsen af sig; medens en alvorsfuld og fint- 

følende Mand vil føle sig dybt krænket. Lidelsens Stør- 
relse kan altsaa ikke blot maales efter dens ydre Objectivi- — 
tet, men maa i lige Grad maales efter den Lidendes Sub- | 
jectivitet, efter det Lavmaal eller Højidemaal af Aandsdan- 
nelse og sædelig Renhed, hvorpaa han staar. Dette Hensyn 
maa da ogsaa gøres gældende ved Bedømmelsen af Jesu 
Lidelser. Man kan her ikke blive staaende ved det sidste 
Døgns raa Mishandling og brutale Vold, men maa medtage 
Alt, hvad han under sin offentlige Fremtræden havde at 
lide af Fjendernes Spot, Løgn og Bagvadskelse og af Ven- 
nernes og Disciplenes Egenkærlighed, Svaghed og Mangel 
paa Forstaaelse, endelig af de store Skarers troløse Om- 
skiftelighed, som er lige rede til at hilse med et jublende 
Hosiannaraab og et fanatisk »Korsfæst ham!« Og paa den 
anden Side Jesu hellige Retfærdighed, der maatte sukke 
dybt over al denne Forvendthed og Slethed, thi jo renere 
Sindet er, des dybere smerter det at se det sædelige For- 
fald rundt om sig, medens den med det raa og egenkær- 
lige Sind gaar kold og følesløs forbi det som noget ham 
uvedkommende. Endelig maatte Jesu inderlige Kærlighed 
til Menneskene og Medfølelse med dem forfærdes ved den 
Skæbne, som deres Trods mod Gud og deres Ubodfærdig- 
hed beredte dem. I den prophetiske Aand saa han den 
klart for sig og rystedes derved indtil Taarer (Luk. 19,1: 
Jesus græder over Jerusalem). 

For ret at forstaa Omfanget af Jesu Lidelser maa 
man tænke sig ind i de Omgivelser, under hvilke han 
færdedes. Det forsømte den ældre orthodoxe Theologi; 
med sin Abstraction og ensidige logiske Behandling af 
Dogmerne opfattede den Straflidelsen som et bestemt Maal, 
hvilket Gud havde bestemt som Betingelse for Frelsen, 
og som derfor kunde finde Sted paa et hvilketsomhelst 
Sted, i Ørkenens Ensomhed eller den vildene Skov, 
ja om det saa var bestemt af Gud, paa en anden 

Himmelklode. Den nyere Theologi har med Rette gjort 
Indsigelse herimod og krævet, at man skal betragte Jesu 
Lidelse i nøjeste Sammenhæng med den historiske Situa- 
tion og som præget af den (Hofmann). Det er rigtigt, 
men naar man dernæst gaar videre og vil forklare den 
som udelukkende fremgaaet af denne ved Sammenstødet 
mellem Jesu nye Forkyndelse samt hele Optræden og paa 
den anden Side Pharisæernes hovmodige Herskesyge og 
det jødiske Folks let ophidsede Fanatisme — da er man 
kommen over til den modsatte Ensidighed. Jesu Lidelse 
og Død vil her indskrænkes til at være Martyrdøden i 
Lighed med, hvad saa mange Sandhedsvidner have lidt, 
men den mister ganske sit absolut enestaaende Præg. Begge 
Synspunkter maa fastholdes for at komme til den rette 
Opfattelse af Jesu Straflidelse. Paa den ene Side vil den 
formes efter hin Tids Vilkaar, saaledes Hudstrygning, Kors- 
fæstelse 0. Lign. — paa den anden Side er den Udtryk 
for Guds retfærdige Vrede over Menneskenes Frafald og 
Synd, som er den samme til alle Tider og paa alle Steder. 
Det er Trykket af denne Guds Vrede, der giver Jesu Lidelse 
dens fulde Forfærdelighed, som den iræder frem i Sjæle- 
kampen i Gethsemane og i Hjertesukket paa Korset: »min 
Gud, min Gud, hvorfor har du forladt mig?« Begge blive 
lige uforstaaelige, naar man ikke vil medtage denne Be- 
tragtning. Eller hvorledes skal det forklares, at Jesus 
gribes af denne knugende Sjæleangst, medens saa mange 
Helte og Martyrer have gaaet Døden i Møde med opreist 
Pande og urokket Mod? Det lader sig kun forklare af, 
at Jesus har følt Guds Vrede over Synden, der kundgør 
sig i Døden, i en Dybde og et Omfang som ingen Anden, 
netop fordi han selv stod udenfor Synden. Men umiddel- 
bart efter følger Opreisningen, der udtales i Ordet: »det 
er fuldbragt!«  Lidelsernes bittre Skaal er tømt indtil 
Bunden, Frelsesværket er fuldendt. Og derefter kommer 

det rolige og gudhengivne: »Fader, i dine Hænder befaler 
jeg min Aand!« Fra Straflidelsens dybe Fornedrelse gaar 
han gennem Opstandelse og Himmelfart ind til den Her- 
lighed, som han havde fra Evighed, og som han kun 
har forladt for at frelse den faldne og fortabte Menneske- 
slægt. 

Men naar man har villet udstrække Jesu Straflidelse 
udover Døden og fordret, at for at den kunde være fuld- 
stændig, maatte han ogsaa have lidt den evige Fordøm- 
melse i Menneskenes Sted, da er man her i Strid med 
hans sidste Ord paa Korset: »Det er fuldbragt!« —- hvor- 
med udsiges, at Forsoningsofferet nu er fuldført indtil 
Enden. Og dernæst er denne Opfattelse af den evige For- 
dømmelse som en udvortes paaført i Tiden uendelig Straf- 
lidelse en fuldstændig Misforstaaelse af Fordømmelsen, der 
er den onde Villies Fastholden i sig selv og i sin Trods 
mod Gud og den deraf følgende Sjælekval og Ulyksalighed. 
Men om Jesus gælder lige det modsatte: midt i sin Sjæle- 
angst og Gudforladthed føler han sig i fuld Overensstem- 
melse med Faderens Villie og kan fastholde: »jeg er i 
Faderen og Faderen i mig« (Joh. 10,38, 14,10). Heri ligger 
en spirende Salighedsfølelse, der vel i Øjeblikkets Elendig- 
hed er kuet og holdt nede, men vil udfolde sig i fuld 
Kraft og Herlighed, saasnart Lidelsen er gennemkæmpet, 
og den Kalk, han skal drikke (Matth. 20,22), er tømt indtil 
Bunden. 


8& 35. 
Soning og Fyldestgørelse. 
For at Straflidelsen skal faa sonende Kraft, maa den 
indoptages i Villien og erkendes for retfærdig Straf. Hvor 


det ikke sker, hvor den betragtes som en udefra paaført 
Ulykke, overfor hvilken Sindet forholder sig ligegyldigt 


ne mdt dede alene 

eller vender sig imod den i Uvillie og Trods, kan der ikke 
være Tale om Soning. Heller ikke, hvor Straffen betragtes 
som uretfærdig, kan der være Tale om Udsoning. Først 
hvor Lovens Overtræder erkender, at ham sker, hvad Ret 
er (Luk. 23,41: Røveren paa Korset), kan der være Tale 
om, at han har med sin Straf udsonet sin Brøde. Det 
sker, naar den onde Villie, som har fremkaldt Forbrydel- 
sen, tages tilbage i Angeren og i Erkendelsen af, at man 
har handlet slet, og at Straffen er retfærdig. 

Det er da ogsaa Grundtanken i det gammeltesta- 
mentlige Offer, hvor Offerdyret træder i den Skyldiges 
Sted, og dets Slagtning symboliserer Straffen, som den 
Skyldige selv havde fortjent. I det nytestamentlige Offer 
træder Christus i Offerdyrets Sted, og hans Død faar so- 
nende Kraft for hele Menneskeslægten. Den voldsomme 
Død- betegnes i n. Test. med Udtrykket »Blod« (xiug, 
Matth. 23,30, 27,25, Ap. G. 5,28 og oftere), og det gentages 
mangfoldige Gange, at vi ere frelste ved Christi Blod d. e. 
hans sonende Død — saaledes Matth. 26,28 (Nadverordet), 
Rom. 3,25, Eph. 2,13, 1 Pet. 1,2, 19, 1 Joh. 1,7, 5,6, 8, Joh. 
Aab. 1,5, 5,9, 7,14; særligt Hebr. 9 dvæler ved Christi Blod 
og paaviser, hvorledes det gammeltestamentlige Offer først 
i det faar sin Fuldendelse og rette Gyldighed. 


Rom. 3,%: Gud har fremstillet ham til en Forsoning for- 
medelst Troen paa hans Blod. 

Eph. 248: I, som forhen vare langt borte, ere nu komne nær 
til Gud ved Christi Blod. 

1 Pet. 1,: I ere udvalgte til Lydighed mod Jesus Christus 
og Renselse ved hans Blod. 

1 Pet. 1,19: I ere forløste ved Christi dyrebare Blod som et 
ustraffeligt og lydeløst Lams. 

1 Joh. 1,7: Jesu Christi Blod renser os fra al Synd. 

Joh. Aab. 1,5: Jesus Christus aftvættede vore Synder med 
sit Blod. 5,: med dit Blod har du, Jesus Christus, købt os til 
Gud. 7,44: de faar tvættet deres Kjortler og gjort dem hvide i 
Lammets Blod. 

Saaledes bliver Christus det sande Offerlam, der bærer 
Guds Vrede og Straf over Synden, men ogsaa ved sin Død 
bringer Soning for al Menneskeslægtens Synd. Denne be- 
tegnes i n. Test. ved i,acowoc (1 Joh. 2,2, 4,10) og Verbet 
i.dozecdar (Hebr. 2,17), iAaornerov (Rom. 3,25). Subjectet, 
fra hvem Soningen udgaar, er ikke Mennesket, thi det 
er ude af Stand til at frembringe Soning, men Gud, 
Objectet er Synderne (Hebr. 2,177 iddozsodar Ttåc comagtiac 
tov 1a0od), og Sonemidlet bliver Christi Blod d. e. hans 
blodige Død. 

Betingelsen for, at Christus kan bringe et saadant 
Offer, er hans fuldkomne Lovlydelse og hans frivillige 
Straflidelse. Han sætter sit Liv til af egen fri Villie (Joh. 
10,17—18), og han viser sin Kærligheds Storhed derved, at 
han, den Retfærdige, sætter Livet til for at frelse de Uret- 
færdige (Joh. 15,13, Rom. 5,9 flg.) og derved gøre Fyldest 
for alle deres Synder. Herved bliver Soningen (eæpiatio) 
til Fyldestgørelse for hele Slægten (satisfactio vicarid). 

Muligheden for en saadan Fyldestgørelse i Andres Sted 
er grundet i, at Menneskeslægten ikke er en Samling af 
Individer, der som løsrevne Atomer lig Sandkornene i en 
Bunke Sand staa løsrevne overfor hverandre uden nogen- 
somhelst indre Forbindelse. Men ligesom de Enkelte sam- 
menknyttes ved et legemligt Slægtskab, saaledes ogsaa ved 
et aandeligt, hvilket medfører gensidigt Ansvar og gensidig 
Skyld. Det er Tilfældet i Familien og Slægten, hvor den 
Enkeltes Brøde nedtrykker, ligesom hans fremragende For- 
tjenester højner Slægten. Paa samme Vis kan den Enkelte 
ved sin Selvhengivelse og Opoffrelse frelse Samfundet, saa- 


Joh. 10,78: Ingen tager mit Liv fra mig, men jeg sætter det 
til af mig selv. Jeg har Magt at sætte det til og har Magt til at 
tage det igen. 

Joh. 15,73: Ingen kan vise større Kærlighed end den, at han 
sætter Livet til for sine Venner. 

ledes Høvdingen for sine Svende, Kongen for sit Folk. 
Under dette Synspunkt betragtes Christus som Menneske- 
slægtens Hoved, den anden Adam, der bringer Opreisning 
og Liv, som den første Adam bragte Fald og Død over 
hele Slægten (Rom. 5,15 flg., 1 Kor. 15, Kol. 1,18). Som 
saadan kan han handle og lide paa )Menneskeslægtens 
Vegne og gennem sin Lovlydelse og Straflidelse bringe 
Soning og Fyldestgørelse for hele Slægtens Fald og Skyld. 

Men dette særegne Forhold til Menneskeslægten kræver 
endnu en anden Forudsætning, nemlig den, at han er Guds 
Søn, Guds Menneskeblivelse i Kjødet. Som blot Menneske 
bliver han den Enkelte overfor alle de andre Enkelte og 
vil ved sin Lovopfyldelse kun gøre Fyldest for sig selv, 
men ikke for de Andre. Det kan kun ske derved, at 
han staar i et inderligt Aandsforhold til alle de Andre i 
Slægten, men i et saadant kan kun Gud staa. Kun ved 
at være paa een Gang sand Gud og sandt Menneske, som 
det i det Foregaaende er udviklet, kan Christus blive Mid- 
leren mellem Gud og Mennesker og derved handle paa 
begges Vegne og fuldføre det Frelsesværk, som er For- 
maalet for hans Komme. Men dette er ganske vist Chri- 
stendommens Mysterium magnum, overfor hvilket menne- 
skelig Viden staar stille, og som kun gribes og fastholdes 
af Troen (1 Kor. 1,19 flg.). Dog maa det ikke forstaas 
saaledes, som om vi overhovedet ikke kunne fatte eller 
forstaa de bærende Grundtanker i Forsoningstroen, saa 
at den bliver det absolute Paradox, ligesaa urimelig og 
ufattelig som Tanken om en firkantet Cirkel, thi Mysteriet 
ligger ikke i de angivne Tanker, men i disse Tankers 
Virkeliggørelse som historisk Kendsgerning. Saadant lader 
sig ikke godt gøre ved en logisk Bevisførelse, ligesaa lidt 
som vi, for at minde om Kants Ord, af det blotte Begreb 
kunne udbanke Væren. Men hermed er den modsatte Be- 
vægelse ikke udelukket, nemlig at vi af Væren kunne udlede 

H. Scharling: Dogmatik. 22 

Begrebet, af Virkeligheden kunne udfinde de Tanker, som 


tt … seende 


ligge skjulte i Virkeligheden. Dette er da den dogmatiske 


Opgave, som den altid er blevet opfattet og søgt løst ad 


forskellige Veie. 
I Forsoningen ved Jesus Christus ligger et dobbelt 


Moment: et retsligt, hvor Guds Retfærd og Hellighed faar 
sit Udtryk, og et sædeligt-religiøst, hvor Guds Kærlighed 


er virkende. Men som de nævnte guddommelige Egen- 
skaber maa tænkes værende i uadskillelig Enhed, saaledes 
ogsaa virkende paa samme Vis. 

Dette er blevet overseet i den dogmatiske Udvikling, 
og man har ensidig fastholdt snart det ene snart det andet 
af disse Synspunkter. Ved ensidig Fastholden af Retsfor- 
holdet er det sket, at Christi Fyldestgørelse er blevet op- 
fattet paa rent juridisk Vis og derved paa ganske udvortes 
Maade. Allerede Navnet satisfactio, som er laant fra det 
romerske Retssprog, peger i denne Retning. Dette kommer 
frem i den gamle Kirke i Betragtningen af Christi Død som 
en Løsepenge, der er betalt Satan som Erstatning for den 
Ret, han ved Syndefaldet havde faaet over hele Menneske- 
slægten. Betragtningen er her mere naiv billedlig end-re- 
flecteret dogmatisk og hviler paa Tanken om det juridiske 
Eiendomskrav, som fra den ene kan overføres paa den anden. 

I dogmatisk gennemarbeidet Form møde vi den samme 
juridiske Opfattelse i Anselms Satisfactions-Lære, som be- 
hersker den senere Middelalders Theologi og delvis den 
første Periode af Reformatorernes Theologi. Det bærende 
Synspunkt er her Tanken om Guds Ære, som er bleven 
krænket ved Menneskenes Synd og derfor kræver Opreis- 
ning. En saadan er Menneskeslægten, som vedblivende 
er i Synden, ude af Stand til at give. Hertil kommer, at 
da Gud er uendelig, maa ogsaa Forsyndelsen mod ham 
og dens Skyld blive uendelig og vil derfor ikke kunne 
ydes af noget Menneske, der selv er endeligt, men kun af 

Gud, som ene er den Uendelige. Og dette er da Aarsagen, 
hvorfor Gud bliver Menneske (cur deus homo), thi kun 
som Gudmennesket kan han paa een Gang handle paa 
Guds og Menneskeslægtens Vegne. Den stedfortrædende 
Fyldestgørelse, satisfactio vicaria, kan da heller ikke gives 
ved Jesu fuldkomne Lovopfyldelse, thi til den var han 
pligtig som Menneske, men først ved hans Lidelse og Død; 
dertil var han nemlig ikke pligtig, og da han som sand 
Gud er uendelig, bliver ogsaa hans Fortjeneste uendelig, 
og denne Fortjeneste overlader han nu til Menneskene. 
Herved er der givet Gud den skyldige Æresopreisning, 
medens Menneskeslægten er frigjort fra Dødens Straf til 
evigt Liv og Salighed. Man vil i hele denne Udvikling 
genkende Middelalderens strænge Opfattelse af Ridderæren, 
som, naar den er bleven krænket, kræver Opreisning, og 
som her er bleven overført paa Gud, ligesom ogsaa Op- 
fattelsen af Jesu Død som en overskydende Fortjeneste. 
staar i nær Sammenhæng med Romerkirkens Lære om de 
overskydende Gerninger (opera supererogatoria), der ogsaa 
kunne komme Andre til Gode. 

Efter at Tanken er kommen ind paa denne udvortes 
juridiske Betragtning af Forsoningen som en Satisfaction, 
føres den videre i samme Retning, idet Spørgsmaalet brin- 
ges frem, om denne Satisfaction, som ved Christus er ydet 
Gud, nu ogsaa kan siges at være fuldgyldig. Svaret her- 
paa bliver forskelligt, idet man fra den ene Side peger 
paa Jesu guddommelige Natur og hævder, at Satisfactionen 
ikke alene er fuldkommen, men endogsaa overskydende 
(satisfactio superabundans hos Thomas Aqvinas), medens 
der fra anden Side fordres, at Satisfactionens Størrelse er 
udelukkende afhængig af Guds Villie, saaledes at ogsaa 
en Engel, ja blot et Menneske kunde have fyldestgjort for 
hele Menneskeslægtens Skyld, om Gud havde villet det 


saa (acceptatio gratuita — Duns Scotus). Den første Opfat- 
29+ 

telse, som bliver den herskende i Romerkirken, drives til- 
sidst til en saadan Yderlighed, at der læres, at paa Grund 
af Christi Guddommelighed er hans Blod saa dyrebart, at 
blot et Par Draaber deraf vilde være tilstrækkelige til at 
gøre Fyldest for alle Menneskenes Synder. Ad den rent 
logiske Abstractions Vei er Tanken her ført saa langt bort 
fra den historiske Virkelighed og fra Skriftens Lære, at 
den havner i det Æventyrlige. 

Satisfactionslæren med dens Ligevægts-Theori blev 
genoptaget af den lutherske Orthodoxi og her udformet 
med stor Skarpsindighed og Dialektik i faste, bestemte 
Former. Men den blev underkastet en skarp Kritik af 
Socinianerne, i hvis Lære Fornægtelsen af den kirkelige 
Treenigheds- og Forsoningslære blev Hovedpunkterne. 
Overfor den sidste paaviste de dens Uholdbarhed ved de 
Selymodsigelser, hvori den gør sig skyldig.  Begreberne 
Satisfaction og Syndsforladelse udelukke gensidig hinanden ; 
hvor den første har fundet Sted, bliver den anden over- 
flødig, og omvendt, hvor Gud skænker Syndsforladelse, 
giver han med en rund Haand og fordrer ikke, at vi først 
skulle have givet Opreisning for, hvad der er forbrudt. 
Ligeledes gør Christi Straflidelse i vort Sted hans Lov- 
lydighed overflødig; thi naar han har opfyldt Loven i vort 
Sted, saa ere vi dermed retfærdiggjorte, og Christus be- 
høver da ikke at lide i vort Sted — eller, som den refor- 
merte Theolog Piscator udtrykker det, Gud lader sig paa 
denne Vis dobbelt betale for vor Synd, hvad der hverken 
stemmer med menneskelig eller guddommelig Retfærdighed. 
Jesu Lovopfyldelse, erklæres her, kan kun komme ham 
selv til Gode, thi dertil var han forpligtet som sandt Men- 
neske, følgelig kan den ikke tilregnes hele Menneskeslægten, 
og har Christus opfyldt Loven i vort Sted, saa behøve vi 
jo ikke at opfylde den, men kunne, naar vi synde, dække 
os med hans Lovopfyldelse. Heller ikke har Christus lidt 

— Dødens Straf i vort Sted, thi hans Død er kun kortvarig 

og ophæves ved den kort efter følgende Opstandelse og 
| Himmelfart, endnu mindre har han lidt den evige For- 
" dømmelse, hvorved Synden først faar sin fulde Straf (jvfr. 
ovenfor S. 330). 

Hele denne Kritik rammer saavel Scholastikens som 
— Orthodoxismens Forsoningslære, netop fordi den gaar ud 
" fra den selvsamme rent juridiske Opfattelse. Men i Virke- 
ligheden har den kun bevist, at en blot juridisk Opfattelse 
" lader sig ikke anvende paa Forsoningslæren, fordi Menne- 
skene staa i et andet Forhold til Gud end det, hvori de 
staa til hverandre indbyrdes. Til Gud staa vi i et rent 
aandeligt Inderlighedsforhold, efterdi vi ere, leve og røres 
i ham (Ap. G. 17,28), og her kan Jurisprudentsen med sine 
udvortes Lovbestemmelser ikke komme til Anvendelse. 
Til Menneskene staa vi derimod i et aandslegemligt For- 
hold, der som saadant er begrænset af Rummet og Tiden. 
Her kan der kun gøres Ret og Skel med Lovens rent ydre 
Bestemmelser, hvor det da bliver Jurisprudentsens Sag at 
klarlægge og fortolke disse. At bringe de menneskelige 
Love om Æresopreisning og Erstatningskrav i Anvendelse 
paa vort Gudsforhold bliver da ligesaa vildledende, som 
at bringe vort Gudsforhold med ubetinget Tillid og Til- 
bedelse i Anvendelse overfor Menneskene. 

Det maa da siges, at den Kritik, som Socinianismen 
og senere i dens Fodspor Rationalismen har rettet mod 
den kirkelige Satisfactionslære, kun rammer den juridiske 
Form, hvori den er bragt, men ikke Læren selv. Denne 
maa da formes saaledes, at baade Retsmomentet og det 
sædelig-religiøse Moment i den gøres til Genstand for en 
dogmatisk Udvikling i og med hinanden. Det vil ske, 
naar vi ikke afbryde Forsoningslæren med Satisfactions- 
læren, men først lader den faa sin Afslutning med For- 
ligelsen mellem Gud og Mennesker. j 

& 36. 
Forligelse. 


Sin Afslutning faar Christi Forsoning ved hans Op- 
standelse. Ved denne vises fra den ene Side, at Christus 
er Livets evige Herre, over hvem Døden ingen blivende 
Magt kan have (Ap. G. 2,2%), fra den anden Side har Gud 
derved kundgjort, at det af ham bragte Sonoffer for hele 
Slægtens Synder er modtaget og dermed skænket Synds- 
forladelse for Alle baade i Nutid og Fremtid, som i Troen 
ville modtage den (1 Kor. 15,17—18). nu 

Hermed er der sket en Forandring i Forholdet mel- 
lem Gud og Mennesker, det tidligere Vredes- og Frygtfor- 
hold er ophørt, en Forligelse (zaraAXayn af zatalddoocerv, 
forandre, ombytte — reconciliatio) har fundet Sted. Den 
tidligere i Guds Vrede skjulte Kærlighed træder nu aaben- 
bar frem for Alle og bortjager den Angst og Frygt, som 
Menneskene have følt for Gud, og vækker i dens Sted fuld 
Tillid og Kærlighed. Medens de tidligere skyede Gud og 
søgte at komme bort fra ham, hvoraf Følgen blev aande- 
ligt Mørke og Vankundighed, saa at de endog selv lavede 
sig Guder, hvilke de dyrkede i Stedet for den eneste sande 
Gud —- saa erkende de nu Gud som deres himmelske Fader, 
Livets og Kærlighedens evige Kilde, hvem de skulle dyrke 
i Aand og Sandhed. 

Ophavet til denne Forligelse er ikke Menneskene, men 
Gud (2 Kor. 5,18, Kl. 1,2, Rom. 5,10, 1 Joh. 4,10). Derfor 


Ap. G. 2,4: Gud opreiste ham, efter at han havde løst Dødens 
Smerter, thi det var umuligt, at han kunde fastholdes af den. 

1 Kor. 15,17—18: Dersom Christus ikke er opstanden, saa ere 
I endnu i Eders Synder, saa ere og de fortabte, som ere hensovede 
i Christus. 

2 Kor. 548: Alt dette er af Gud, som forligte os med sig i 
Jesus Christus. 

1 Joh. 4,10: Ikke at vi have elsket Gud, men han har elsket 
os og udsendt sin Søn til en Forsoning for vore Synder. 


Sønnens Gerninger. 339 


viser Forsoningen i højere Grad end noget Andet Guds 
uendelige Kærlighed til Menneskene, at han for at frelse 
dem ikke skyede det største Offer, men hengav sin en- 
baarne Søn til Slægtens Opreisning og Frelse (Joh. 3,16, 
Rom. 8,32). Dette er det religiøse-sædelige Moment i For- 
soningen, som maa holdes i uadskillelig Enhed med Rets- 
momentet. Hvor det undlades, og man udelukkende vil 
betragte Forsoningen under Synspunktet af en Retshand- 
ling, der fremkommer den Paastand, som Rationalismen 
fremsatte, at Gud maa være en blodtørstig Tyran, siden 
han endog krævede sin Søns uskyldige og blodige Død. 
I den modsatte Yderlighed gjorde Herrnhutismen sig skyl- 
dig, naar den udelukkende fæstede Blikket paa Jesu blodige 
Død paa Korset og paa Grundlag heraf udviklede sin »Blod- 
theologi« i Prædiken og Psalmesang med en trods al per- 
sonlig Fromhed dog ofte usmagelig Sentimentalitet. Det 
overses her, at Jesu Forsoningsdød paa det Nøieste er 
knyttet til og betinget af Jesu foregaaende Liv og først 
herved faar sin fuldt virkende Kraft. 

Denne Guds Kærlighed til Menneskene er saa stor, 
at den, overalt hvor Budskabet bringes frem om den og 
den deraf følgende Syndsforladelse, vil fremkalde en til- 
svarende Sindsændring, saa at den driver den tidligere 
Angst og Frygt for Guds Vrede og Dom ud (1 Joh. 4,18) 
og i dens Sted vækker fuld Fortrøstning og Tillid til Gud 
og en levende Kærlighed til ham. Paa denne Maade er 
da Forligelsen mellem Gud og Menneskene bragt istand 
og det oprindelige Livssamfund, som er blevet forstyrret 
ved Synden, atter bragt til Veie. Det er Apostlene, hvem 
denne Forligelsens Tjeneste (2 Kor. 5,19: dræzovia Tijg z0t- 
&1Xaync) først er blevet betroet, og som derfor drage ud i 
Verden som Guds Herolder og udraabe: »Gud er forligt 
med Eder — lader Eder nu ogsaa forlige med ham« (2 Kor. 

5,20). Fra Apostlene er dette Embede overdraget til Menig- 
heden, som nu indtil Dagenes Ende skal bringe det samme 
Budskab ud til alle Folkeslag: »Gud er i Christus forligt 
med Eder — lader Eder nu ogsaa forlige med Gud!« 

Frugten af denne Forsoning og Forligelse mellem Gud 
og Menneskene bliver da først Syndernes Forladelse, &psørc 
tøv couaetwv (Matth. 26,28, Ap. G. 5,31). Gud tilregner 
ikke længere Synden,. men udsletter Regnskabet over de 
mange Overtrædelser (2 Kor. 5,19, Rom. 4,7—8). Dog ikke 
dette alene, men Gud betragter Menneskene paa en hel 
anden Maade; medens de forhen vare forstødte som Syn- 
dere, ser han dem nu som hellige og retfærdige i Christus 
paa Grund af det indre Livssamfund med ham i Troen 
(2 Kor. 5,%: vi skulle være dszæroovvn Fzod åv avrtø — 1 Kor. 
1,30, Phill. 3,38: zævyøuervor &év Xorotø ”Inoov). Naar man 
har udtrykt dette med, at Gud tilegner os Christi For- 
tjeneste, meritum Christi, da er Tanken vel rigtig, men Ud- 
trykket mindre heldigt valgt, idet det fører til en ren ud- 
vortes Opfattelse af Christi Forsoning, som den er udviklet 
i Middelalderen og fastholdes i den romerske Kirke, hvor 
meritum Christi henføres til de Helliges Fortjenester, he- 
saurus operum supererogatoriorum, hvoraf Kirken uddeler 
Syndsforladelse til de Bodfærdige, ligesom der ogsaa fra 
Menneskets Side kræves visse fortjenstlige Handlinger for 
at fuldstændiggøre hele Forsoningen, og derved ere vi midt 
inde i den romersk-katholske Værkhellighed, der.er i prin- 
cipiel Strid med den evangeliske Naadesbevidsthed. 


2 Kor. 5,20: Vi ere altsaa Sendebud i Christi Sted, som om 
Gud formaner gennem os — vi bede i Christi Sted: bliver for- 
ligte med Gud! 

2 Kor. 5,9: Gud forligte i Christus Verden med sig, idet han 
ikke tilregnede dem deres Overtrædelser og har nedlagt Forligel- 
sen i OS. 

1 Kor. 1,30: Christus er bleven os Visdom fra Gud og Ret- 
færdighed og Helliggørelse og Forløsning. 


Sønnens Gerninger. 341 


Først idet Forsoningen drager Forligelsen efter sig, 
kommer Enheden af Guds Hellighed og Kærlighed og der- 
med Retsmomentets Enhed med det sædelig-religiøse Mo- 
ment til fuld og klar Erkendelse. Medens den middel- 
alderlige Opfattelse ensidig lagde Vægten paa Retsmomentet 
i Fyldestgørelsen, saa vil den nyere Tids Opfattelse gaa 
til den modsatte Yderlighed og udelukkende lægge Vægten 
paa det sædelig-religiøse Moment og skyde Retsmomentet 
til Side som uforeneligt med hint. Herved fremkommer 
en ensidig subjectiv Forsoningslære, der holder for, at den 
ved Forsoningen fremkaldte Forandring i Gudsforholdet 
alene foregaar i Mennesket, medens Gud er ganske uberørt 
af den. 

Denne subjective Forsoningslære antydes allerede i 
Middelalderen hos Abélard, som lægger Hovedvægten paa 
Guds Kærlighed, der aabenbarer sig i Christi Liv og Død 
og derved vækker Genkærlighed hos Menneskene. Imid- 
lertid forkaster Abélard dog ikke Fyldestgørelsen, men 
har muligvis fremsat sin Lære mere som et Supplement 
til den. Disse Tanker, som Abélard fremsatte i en løsere 
Form, genoptages og bringes i fastere systematisk Form 
af den nyere subjective Theologi (Schleiermacher, Ritschl, 
Hofmann). Udgangspunktet tages her enten fra Guds Ufor- 
anderlighed eller fra hans Kærlighed. I første Fald hæv- 
des, at Menneskenes Synd og Trods ikke kan medføre 
nogen Forandring i Guds indre og salige Væren. Det 
vilde jo i Virkeligheden være at gøre Gud afhængig af 
hans Skabning, hvad der bliver det samme som at stille 
Gudsforholdet, som bestaar i Menneskets absolute Afhæn- 
gighedsforhold overfor Gud, paa Hovedet, og derfor utænke- 
ligt. Heller ikke kan der tales om nogen egentlig Skyld 
hos Mennesket, efterdi Synden er fremkaldt ved Naturlivets 
Modstræben mod Aanden, hvad der atter skyldes den Om- 
stændighed, at Naturlivet er tidligere og stærkere udviklet 

end Aandslivéts Rørelser. Der kan da ikke være Tale 
om nogen egentlig Forsoning for Guds Vedkommende, 
thi en saadan tiltrænges ikke, efterdi Gud stedse elsker 
Menneskene med den samme uforanderlige Kærlighed, 
men det gælder om Menneskets Forsoning med sig selv 
derved, at det lærer den sande Aarsag til Synden at kende 
og faar Forsoning med de Lidelser og Genvordigheder, 
som ramme det, idet det ikke længere betragter dem som 
Straf for sine Synder, men som en naturnødvendig Følge 
af dem d. e. en Følge af den indre Splid mellem Naturen 
og Aanden, og denne Erkendelse er det, som skænker 
den indre Fred og Gudhengivenhed, hvorefter det længes. 
Forsoningen staar saaledes ganske udenfor Gud og fore- 
gaar udelukkende i Mennesket; den omsættes til at blive 
Forløsning fra Menneskets tidligere Frygt og indre Splid- 
agtighed, idet Christus optager de Troøende i sit Aands- 
samfund og gør dem delagtige i sin ufordunklede og hel- 
lige Gudsbevidsthed, hvorved der fremkaldes en ny Aandens 
Kraft i Mennesket, der sætter det i Stand til at bekæmpe 
de syndige Drifter og bøje Naturen ind under Aandens 
Herredømme (Schleiermacher). 

Noget anderledes, men dog nærbeslægtet, bliver Tanke- 
gangen, hvor Udgangspunktet tages i Guds Kærlighed. Med 
denne, siges der, kan Guds Retfærdighed ikke komme i 
Strid, men kun om den rette Maade, hvorpaa Kærligheden 
udføres, kan forskellig Opfattelse gøres gældende; om nogen 
egentlig straffende Kærlighed kan der fra Guds Side ikke 
være Tale. Heller ikke om Løn og Straf kan der fra Guds 
Side være Tale; begge høre hjemme i de menneskelige 
Samfund og indenfor den ydre Retsorden; selv om vi ville 
kalde store Ulykker som Krig, Jordskælv o. lign. for Guds 
Vredesdomme og Straffe over den menneskelige Syndighed, 
da er dette en udelukkende subjectiv Betragtningsmaade — 
i rent objectiv videnskabelig Forstand vil Ingen kunne 

paavise, at saadanne Ulykker virkelig ere Guds Straffe. I 
det Hele maa det fastholdes, at Ret og Retsorden ere af 
udvortes Natur og have derfor ingen Plads i Gudsforholdet, 
hvorfor al Tale om et Retsmoment i dette falder bort. Syn- 
den er i sin første Begyndelse og særlig i Gudsforholdet 
Uvidenhed, og det er den, som driver Menneskene bort 
fra Gud. Menneskene fatte ikke og kunne ikke fatte Guds 
uudgrundelige og ubegrænsede Kærlighed, men tænke sig 
Gud som den vrede og fortørnede Gud, der slynger sine 
Straffedomme ud over den faldne Slægt. Skrækslagne af 
dem holde Menneskene sig borte fra Gud, og denne Fjern- 
hedsfølelse fra Gud, som er Livets og Salighedens evige 
Kilde, fylder Sindet med Ufred og Ulyst, der for Nogle 
kan stige til en sand Rædsel, hos Andre udvikler sig til 
Uvillie og Trods mod Gud. Alt dette opfattes nu som - 
Guds Vrede og Straf, hvilket det hverken er eller kan 
være, thi i sin uendelige Kærlighed er Gud stedse Menne- 
skene nær. Forsoningen kommer derfor til at bestaa i, 
at denne subjective Gudsfjernhed (Gottesferne) og Frygt 
fjernes, og Mennesket faar Forvisningen om Guds evige 
og uforanderlige Faderkærlighed, i hvilken "han stedse er 
Menneskene nær og omslutter dem, selv om de tro sig 
forstødte og langt borte fra ham. Denne helt nye Erfaring, 
som fylder Sindet med Fred og Salighed, finder Sted in- 
denfor Gudsriget, som stiftes af Christus, der er den fuld- 
endte Aabenbaring af Guds Faderkærlighed.  Gudsrigets 
Formaal er, at alle dets Borgere skulle bortjage den ugrun- 
dede Frygt af deres Hjerter og fatte ubetinget Tillid til 
Guds Faderkærlighed, idet Kundgørelsen om den, som er 
sket ved Jesu Lære og Liv, vækker tilsvarende Følelser 
hos Menneskene, som derigennem faa Kraft til at opfylde 
det store Bud i Loven, at elske Gud af sit ganske Hjerte 
og sin Næste som sig selv (Ritschl). — Endelig har man 
villet søge Forsoningens Grund i Christi Lovopfyldelse og 

fuldkomne Retfærdighed. Denne fremkalder paa den ene 
Side Faderens Velbehag, paa den anden Side Menneskenes 
Had og Forfølgelse, der atter fremkalder Jesu Lidelser og 
Død, hvad ikke maa betragtes som nogen Straflidelse 
og Soning for Menneskenes Synder, men kun som den 
naturlige Følge af disse. Ved sin Lovopfyldelse har Chri- 
stus gjort Fyldest for hver, som i Troen træder i Samfund 
med ham, og i saadanne sætter han et nyt Livsprincip — 
ligesom Adam bragte Synd og Død over Slægten, saaledes 
bringer Christus Liv og Retfærdighed. Ved det nye Livs- 
princip, som er virksomt i de Troende, vinde disse i Sam- 
fund med Christus Syndernes Forladelse og Guds Velbehag 
(Hofmann). 

Den nyere rent subjective Opfattelse af Forsoningen 
har megen Lighed med den ældre Rationalismes Opfattelse, 
idet begge tage deres Udgang fra en ensidig Fremførelse 
af Guds Faderkærlighed med Tilsidesættelse af Helligheden. 
Dog har Rationalismen en stærkere moralsk Vægt, idet 
den erkender, at Menneskene har syndet mod Gud, og at 
de trænge til hans Tilgivelse, medens den moderne Theo- 
logi omsætter Synden til Uvidenhed og Syndsforladelsen 
til en Erklæring fra Gud om, at han har altid elsket og 
vil altid elske dem, og at det er en Misforstaaelse af dem, 
naar de have troet det Modsatte. 

Det kan nu ganske vist indrømmes, at den subjective 
Forsoningslære kan have en relativ Berettigelse som Kor- 
rectiv til den ligesaa ensidige Opfattelse i modsat Retning, 
nemlig den rent objective Satisfactionstheori, der i For- 
soningen kun ser Fuldbyrdelsen af en ydre Retshandling 
fra Guds Side, medens Mennesket holdes udenfor som blot 
Tilskuer. Ogsaa maa det erkendes, at den med Varme og 
Inderlighed skildrer Guds uendelige Kærlighed og de med 
Kundgørelsen om denne vakte Følelser i Mennesket. Det 
forklarer os, at denne Lære har kunnet vinde ivrige Tals- 

mænd ikke blot i Tyskland, men ogsaa i Norden (Walden- 
strøm i Sverrig, E. F. Horn i Norge, Otto Møller i Dan- 
mark o. Å.). 

Alligevel kan den ikke godkendes. Den rammes af 
den Hovedindvending, at den er i aabenlys Strid med saa- 
vel den gammeltestamentlige som nytestamentlige Opfattelse 
af Offeret. Det er ovenfor (S. 331) blevet paavist, hvilken 
Vægt saavel Jesus i sine Udtalelser som hans Apostle i 
deres Breve og altsaa ogsaa i deres mundtlige Forkyndelse 
have lagt netop paa Jesu blodige Død som det fuldgyldige 
Soningsoffer for alle Menneskeslægtens tidligere og kom- 
mende Synder. Naar man derimod vil gøre gældende, at 
der saavel i Psalmerne som af Propheterne oftere tales om 
Syndsforladelse, uden at der henvises til nogen Fremførelse 
af et Sonoffer, da overses, at Offertjenesten ved Templet 
er i fuld Gang og danner Forudsætning for Syndsforladel- 
sen. Det Samme gælder, nåar Jesus siger til den angrende 
Synder: »dine Synder ere dig forladte!'« Thi da er Forud- 
sætningen ogsaa her Offertjenesten, som nu faar sin Fuld- 
kommelse ved Jesu nær forestaaende Død. Og naar man 
beraaber sig paa Lignelserne om den fortabte Søn og den 
gsældbundne Tjener, hvor der ligeledes gives fuld Synds- 
forladelse uden Tale om noget Sonoffer overfor Gud, da 
maa erindres, at Lignelsen stedse kun fremhæver et enkeit 
Punkt, og i Begrænsningen hertil ligger netop dens Styrke: 
saaledes vil den førstnævnte Lignelse kun skildre Menne- 
skets Omvendelse fra et syndefuldt Levnet, medens den 
anden Lignelse viser os Betingelsen for at faa Syndsfor- 
ladelse, nemlig Redebonhed til at forlade Andre deres Skyld 
mod os. Vende vi os dernæst til de dogmatiske Tanke- 
rækker i den subjective Forsoningslære, da fremsættes ogsaa 
her uholdbare Paastande. Paaberaabelsen af Guds Uforan- 
derlighed vil føre til Nægtelse af Verdens Skabelse i Tiden 
(se ovenfor S. 125), af Incarnationen og overhovedet af 

al Samvirken mellem Gud og Mennesker, ja om den gen- 
nemføres konsekvent, vil den føre ud i Pantheismens 
bundne Nødvendighed. Med større Ret kan man tage 
Guds Kærlighed til Udgangspunkt, men her overses Hellig- 
heden og overhovedet den Forskel, som der er mellem 
Guds og Menneskenes Forhold til Loven. For disse, som 
ere skabte, staar Loven altid som noget Overordnet, og 
den kan krænkes, uden at deres Væsen derved ophæves, 
men for Gud som den uskabte er Loven eller det Gode 
Et med hans Væsen og hans Villie, og en Ophævelse af 
Loven vilde derfor være en Ophævelse af ham selv, hvad 
der er utænkeligt. Derfor maa en Krænkelse af Guds Lov 
ved Menneskene med Nødvendighed fremkalde en Reaction 
fra Guds Hellighed, og det er denne Reaction, som i Skrif- 
ten kaldes Guds Vrede. En blot Erklæring fra Guds Side 
om, at Synden er tilgivet, vil derfor være i Strid med 
Guds Hellighed og ikke kunne finde Sted, før en Soning 
for Synden har fundet Sted. Hvad endelig den moderne 
Betragtning af Synden angaar, da er den heller ikke af til- 
strækkelig Dybde, idet den ser Synden som Uvidenhed og 
Ubekendiskab med Guds sande Følelser overfor Menne- 
skene, medens Syndens egentlige Væsen maa søges i den 
onde Villie, som slutter sig sammen i sig selv i Uvillie 
og Trods imod Guds Villie. Forsaavidt man endelig vil 
betragte den ved Christus i de Troende indplantede prin- 
cipielle Hellighed som Udtryk for Forsoningen, da vil 
dette ikke være fyldestgørende for den urolige Samvittig- 
hed, som vil spørge, om nu ogsaa denne principielle Hellig- 
hed virker med tilstrækkelig Styrke, hvorved vi atter kastes 
ud i Tvivl og Ængstelse, om nu Forsoningen ogsaa virkelig 
har fundet Sted, og om vi dog ikke vedblivende ere under 
Guds Vrede og Dom. 

Overhovedet kan det maaske siges, at den Grundfor- 
skel, som her træder frem mellem den objective og den 

subjective Forsoningslære, har sin dybere Aarsag i en for- 
skellig psykologisk Opfattelse af Gudsforholdet. Hvor For- 
holdet mellem Gud og Menneskene væsentlig ses som et 
Erkendelses og Følelses Forhold, saaledes som Tilfældet 
er i den moderne Theologi, vil man opfatte den ved 
Christus skete Forsoning subjectivt som foregaaende i 
Menneskets Bevidsthed, medens man, hvor Forholdet mel- 
lem Gud og Mennesker væsentlig opfattes som et Villies- 
forhold, som Tilfældet er i den hellige Skrift og i Kirke- 
læren, vil man forstaa Forsoningen som en objectiv Act 
i Gud selv. Thi Villie staar overfor Villie og finder sin 
Styrke som sin Begrænsning i Retten. Det gælder og- 
saa for Gudsforholdet, kun at Reften her fra Guds Side 
er sat som en Naadeshandling overfor Menneskene. Men 
ogsaa en anden Omstændighed har været medvirkende til 
at bryde Vei for den subjective Forsoningslære, nemlig 
den ensidige Subjectivisme, der er et Særmærke for vor 
Tid og gør sig gældende paa alle Aandsomraader, ikke 
blot i Theologi, men ogsaa i Philosophi, Kunst, Politik. 
Overalt viser der sig her en Stræben efter at udlede Livs- 
formerne af den menneskelige Bevidsthed efter dens Trang 
og Ønsker og omdanne Tilværelsen efter dem, saavidt det 
lader sig gøre, medens Opgaven burde være den at under- 
søge Tilværelsen, Objectiviteten og finde de Love og For- 
mer, som den gemmer i sig for atter at forme vore Tanker 
og vor Virken i Overensstemmelse med dem. 

Paa denne Vis er det da ogsaa gaaet med Forsonings- 
læren. Fra den Objectivitet, hvori den hellige Skrift og 
paa dens Grundlag Kirkelæren holder den, har man villet 
omsætte den i ren Subjectivitet og fremstiller Forsoningen 
som blot foregaaende i den menneskelige Bevidsthed, me- 
dens Gud staar udenfor i Kærlighedens evige Uforanderlig- 
hed. Men Forsoningen er ikke en ideal Evighedstanke i 
Gud, men den er en historisk Virkelighed fuldbyrdet i Tiden, 

og Synden er ikke blot Negativitet, fremkaldt ved menne- 
skelig Uforstand, men den er positiv Realitet, fremkaldt ved 
den menneskelige Villies Ulydighed og deraf følgende Affald 
fra Gud — og Christi Lidelser ere ikke almindelige menne- 
skelige Lidelser, fremkaldte ved Kamp og Brydninger mod 
Omverdenen, men de ere gudmenneskelige Lidelser, dybere 
gaaende og inderligere end noget syndigt Menneske kan 
føle dem, og derigennem Straflidelser til Soning for den 
ved Synden frafaldne Menneskehed. Den moderne Theo- 
logis subjective Opfattelse af Forsoningen fremgaar af 
dens Stræben efter at omsætte de ydre historiske Kends- 
gerninger til indre Oplevelser og Troserfaringer og tage 


eN 


dem til Udgangspunkt for den dogmatiske Reflection og 


derigennem bestemmende for hine Kendsgerninger, medens 
den Vei, som den dogmatiske Tænkning bør gaa, er den 
modsatte nemlig med den historiske Virkelighed som Grund- 
lag at udfinde og klargøre de dogmatiske Tanker, som ere 
de bærende i den og derigennem fæstne og sikkre vor 
egen Opfattelse. — 

— Den i Jesus Christus stiftede Forsoning kommer 
den ganske Menneskehed til Gode, idet han er død for 
Alle (2 Kor. 5,15, 1 Tim. 2,6, 1 Joh. 2,2). Naar det stundom 
hedder »for Mange« (Matth. 26,28, 20,28, Hebr. 9,28), da er 
dette ikke en Benægtelse af Alle, men danner den logiske 
Modsætning til den Ene, som gav sit Liv hen, og maa 
forstaas som et collectivt Udtryk for det store Flertal — 
jvfr. Rom. 5,19 (Mange ere blevne Syndere — hvor »Mange« 
maa forstaas enstydigt med »Alle«). Naar den reformerte 
Kirke fastholder, at Christus ikke er død for Alle, men 


2 Kor. 5,75: Han døde for Alle, at de, som leve, skulle ikke 
fremdeles leve sig selv. 

1Tim.2,: Han gav sit Liv til en Genløsnings Betaling for Alle. 

1 Joh. 2,2: Han er en Forsoning for vore Synder, dog ikke 
alene for vore, men for den ganske Verdens. 

for de Udvalgte, da er det en Følge af dens Prædestina- 
tionslære og maa dømmes ud fra denne (se ovenfor S. 217), 
ligesom den ogsaa er i Strid med Skriftens Lære. Men 
subjectivt er Forsoningens Gyldighed betinget ved Troen 
og vil altsaa kun komme dem til Gode, som i Troen til- 
egne sig den. Derfor danner Troen ikke et Tillæg til For- 
soningen, saa at Forsoningen først bliver fuldstændig ved 
Troen, thi Forsoningen udtrykker det fra Guds Side gen- 
oprettede Naadesforhold til Menneskene og er som saadant 
en fuldbyrdet Handling, men den maa gribes og modtages 
i Troen og derved blive personlig tilegnet og virkningsfuld. 

Som det ene gyldige Offer har det i Jesus Christus 
bragte Offer afskaffet alle blodige Offre. Sandheden heraf 
er bleven stadfæstet ved Historiens Gang, at overalt hvor 
Evangeliet er trængt frem og Folkeslagene blevne christ- 
nede, ere de gamle Altre blevne omstyriede og de blodige 
Offre ophørte. De Offre, som nu skulle bringes, ere aan- 
delige Offre (Rom. 12,1: Aoyszr) Xaresia — jvfr. Joh. 4,24), 
Takoffre eller Kærlighedsoffre (Hebr. 13,16, Phill. 4,18), men 
ikke Soningsoffre. 


(SBB YE 


Forløsning. 


Til Forsoningen, der frigør os fra Frygten for Guds 
Vrede og den kommende Dom og stiller os i det rette Tillids- 
og Kærlighedsforhold til Gud, slutter sig Forløsningen, 
der frigør os fra de onde Magter, under hvis Herredømme 
Synden har bragt os, og stiller os i det rette Frihedsfor- 


Hebr. 13,76: Glemmer ikke at gøre vel og at meddele, thi 
saadanne Offre behage Gud vel. 

Phill. 4,18: (Philipensernes Gave til Paulus) er en velbehage- 
lig Lugt, et antaget Offer, tækkeligt for Gud. 


H. Scharling: Dogmatik. 23 

hold. Forsoning og Forløsning udtrykke de tvende Sider 
af Christi Frelsesværk, men saaledes, at de i Realiteten 
ere uadskillelige fra hinanden, men kun i den dogmatiske 
Begrebsudvikling holdes ude fra hinanden til en klarere 
og fyldigere Forstaaelse. 

Forløsningen (redemtio) kaldes i Skriften Løskøbelse 
(Zttowoic, Luk. 1,68, 2,38, Hebr. 9,12) og &rzolvreworc (Luk. 
21,28, Rom. 3,24, 1 Kor. 1,30, Eph. 1,7, 14). Herved tænkes 
paa en Løskøbelse fra Krigsfangenskab eller Trældom. 
Det er da Christus, som med sit Liv betalte Løsesummen 
(Avreov Matth. 20,28 — &vridvreov 1 Tim. 2,6) og derved 
løskøbte os fra Syndens og Dødens Trældom (Gal. 3,18, 4,5). 

Denne billedlige Betegnelse opfattedes af den gamle 
Kirke som en juridisk Retsact. Spørgsmaalet var da, til 
hvem Jesus betalte Løsepengene, og Svaret blev, at det 
maatte være Satan, som ved Menneskenes Frafald i Synden 
havde faaet et retsligt Eiendomskrav over dem. Det blev 
af enkelte Kirkelærere udført videre til, at Satan ved denne 
Handel havde narret sig selv, idet han i sin rovsyge Mord- 
lyst havde forgrebet sig paa Jesus, som var den fuldkom- 
men Retfærdige, og over hvem han derfor slet ingen Eien- 
domsret havde, og derved havde han forspildt sin Ret til 
hele den syndige Menneskehed, som paa denne Vis er 
bleven udløst af Djævelens og Dødens Fangenskab. Den 
massive Opfattelse tiltalte i høj Grad Middelalderen, som 
med sin ejendommelige Blanding af dyb Alvor og kaad 
Skæmt gjorde sig lystig over »den dumme Djævel«, der saa- 
ledes var bleven narret af Guds Visdom. En Genklang 
herfra kunne vi endnu finde i enkelte af Luthers Psalmer. 

Denne phantasifulde, halvt humoristiske Udførelse har 
dog ingen Hjemmel i den hellige Skrift. Den taler intet- 


Gal. 3,13: Christus har frikøbt os fra Lovens Forbandelse. 
— 45: — — paa det at Christus skulde løskøbe dem, som 
vare under Loven. 

steds om, at Djævelen har faaet noget lovhjemlet Retskrav 
over Menneskene, og skulde der overhovedet kunne tales 
om et saadant, maatte det da tilfalde Gud, efterdi det er 
den af ham satte guddommelige Retsorden, som er bleven 
krænket af Menneskene. Der er heller ingen Grund til at 
føre det bibelske Billed om Løsepengene videre ud end 
til den aandelige Frigørelse, som er Billedets Hovedpunkt. 

Forløsningen eller Udløsningen bliver da Udtryk for 
den ved Christus vundne Frihed, og spørges der, fra hvem 
denne Frigørelse er sket, maa Svaret blive, at det maa 
være fra de Magter, til hvilke Menneskene ere hjemfaldne, 
og under hvis Herredømme de sukke angstfulde og be- 
sværede, nemlig Synd, Død og Djævel”). Dog er her 
ikke Tale om en absolut Frigørelse, thi en saadan kan 
ikke vindes i denne Timelighedens og Forkrænkelighedens 
Tilværelse, men om en principiel Frigørelse. Alt dette 
kan ikke ses med Øinene eller sandseligt erfares, men 
bliver en Genstand for Tro. For den rent umiddelbare 
Erfaring vil det stille sig saaledes, at christne troende 
Mennesker ere underkastede Sygdom, Svækkelse og alle 
Livets Onder og tilsidst Døden ligesom alle Andre, men en 
dybere Forstaaelse vil vise os, at den Christne dog er 
bleven om ikke legemligt, saa aandeligt delagtiggjort i en 
Frigørelse overfor disse Livets Onder. 

Vende vi da vor Betragtning til Synden, da vil den 
endnu kendes i og af den Christne, men den er ikke længer 
fordømmende Skyld (Eph. 1,7: ved hans Blod have vi For- 
løsning, Syndernes Forladelse), og selv om vi endnu kende 
Samvittighedens bebreidende Dom, saa hæves dog denne 


2) Jvfr. Luthers Forklaring til den anden Trosartikel i den 
lille Katechismus: jeg tror, at Christus har genløst mig og har 
udfriet mig fra Synd og fra Død og fra Satans Magt. — Ligeledes 
i Kirkebønnen: Du har sat din Søn til en Hyrde over os at 
beskærme os mod Synden, Døden og Djævelen. 

237 

ved Guds tilgivende Naade (1 Joh. 3,20), og den Christne 
vil i sin Samvittighed føle sig frigjort fra den tyngende 
Syndebyrde (objectiv Forløsning). Men ogsaa i Realiteten 
vil Syndens Magt være brudt, idet ved Forsoningen og den 
derved vundne Forvisning om Guds Naade en ny Kærlig- 
hed udspringer i Hjerte og Tanke og med den en ny Livs- 
magt, som kan beseire Synden (Rom. 6,12: Synden skal 
ikke mere herske over Eder, jvfr. Tit. 2,14) og bryde dens 
Magt (subjectiv Forløsning). Derfor kaldes de Christne 
hellige og syndefri (1 Joh. 3,9: den, som er født af Gud, 
synder ikke), hvormed ikke er sagt, at de ere absolut 
syndefri, thi de kunne endnu forledes til allehaande Skrøbe- 
lighedssynder (1 Joh. 2,1), men de hengive sig ikke til 
Synden, den finder ingen Tilknytning i deres Villie, man 
staar overfor den som en fremmed Magt, der volder dem 
Sorg og Bekymring, men ikke kan kue dem, thi de vide, 
at de ere ikke længer ved Synden skilte fra Gud, men 
staa under hans Naade (jvfr. den angrende Peter, som 
efter sit Fald atter finder Opreisning, Joh. 21,15 flg.). Den 
Christnes aandelige Tilstand vil da kunne sammenlignes 
med Reconvalescentens legemlige, som vel endnu paa 
mange Maader kan føle Sygdommens Svækkelse og Efter- 
virkninger, men dog veed, at den farlige Krise er over- 
staaet, og at han atter vil genvinde sin Helbred. 

Paa samme Maade som overfor Synden er den Christne 
stillet overfor Døden. Ogsaa her gælder det, at den legem- 
lige Død med dens Forbud, Svækkelse og Sygdom, hersker 
over alt Levende paa Jorden og dermed ogsaa over de 
Christne, men aandeligt ere disse udløste af Dødens Magt, 
den er for dem ikke længer en Guds Straf, efterdi Guds 


1 Joh. 3,0: Om endogsaa vort Hjerte fordømmer os, saa er 
Gud større end vort Hjerte og kender alle Ting (d. e. ogsaa vor Tro). 

Tit. 2,4: Han gav sig selv hen for os, at han maatte forløse 
os fra al Uretfærdighed. 

Vrede ikke er i den; derved har Døden tabt sin Braad 
(1 Kor. 15,55), og den Christne er bleven frigjort for dens 
Skræk og Rædsel (Hebr. 2,15). Døden hersker kun over 
Naturlivet, medens den Christnes Aandsliv staar hævet 
over den og gennem den gaar seirrigt ind til det evige Liv 
(Joh. 11,25, 1 Joh. 3,14). Saaledes staar Christus som den, 
der har dødet selve Døden (2 Tim. 1,10: zareeynces tov 
Favartov), idet hans Opstandelse slutter vor tilkommende 
Opstandelse i sig, saaledes at han er bleven Førstegrøden 
af de Hensovede (1 Kor. 15,20: &ræagyn tøv zexovunuévæv). 

I nøjeste Sammenhæng med Døden staa alle Livets 
Onder, saadanne som Sygdom, Svækkelse, Nød, Mangel 
0. a. Lign., thi i alle disse kundgør Døden sin Magt, og 
de ere dens Redskaber og dens Forbud. Ogsaa de ved- 
blive endnu for den Christne som for alle andre Menne- 
sker, men i samme Grad, som Christi Evangelium gribes 
i levende Tro og gennemtrænger HJjerterne, forringes de, 
idet de omskabes fra at være Straffemidler og Onder til 
at blive Optugtelsesmidler og derigennem virkelige Goder 
for os (Rom. 8,23). Den rette og fulde Forsynstro vil først 
vindes gennem Christi Forsoning og Forløsning, thi først 
i denne finder den sin faste Grund og sikkre Forvisning. 
I samme Grad som Troen paa hin svækkes og udviskes, 
som Tilfældet er i Rationalismen, vil ogsaa Forsynstroen 
afbleges og miste sin Inderlighed. 

Idet Christus har forløst og frigjort sine Troende fra 
Syndens og Dødens Magt, har han ogsaa udløst dem af 
Djævelens Vold. Vistnok kan der ikke, som flere af 
Oldkirkens og Middelalderens Lærere mente, være Tale 
om nogen Ret, som Mørkets Fyrste har faaet over Menne- 
skene ved Syndefaldet, men derimod vel om en Magt, han 


1Kor. 135,55: Død, hvor er din Braad? Død, hvor er din Seir? 
Hebr. 215: — — — for at befri dem, saamange som for- 
medelst Dødens Frygt vare under Trældom al deres Livs Tid. 

har vundet over dem, idet de vendte sig bort fra Gud. 
Denne Magt har han faaet ved at lokke dem ind i Synden 
og dermed i Døden, derved har han vundet Dødens Magt 
over dem (Hebr. 2,14—15: den, som har Dødens Magt, Djæ- 
velen). Saaledes bliver Synd og Død Djævelens Redskaber 
og Vaaben, som han seirrig førte mod Menneskene. Han 
var Manddraberen fra Begyndelsen (Joh. 8,44) og er ved- 
bleven at være det. Tillige er han den store Anklager hos 
Gud, der stadig kræver Dødsdommen udført over dem (Joh. 
Aab. 12,10, jvfr. Jobs Bog 1,398, 2,5). Saaledes hersker Djæ- 
velen som en ond Tyran over Menneskene og søger paa 
enhver Maade at bringe dem i Ulykke og Død. 

Denne hans forfærdelige Magt har Christus brudt og 
styrtet ham fra Herskertronen (Luk. 10,18, Joh. 12,31). Vel 
har Djævelen endnu Magt og Evne til at friste og forlokke 
Menneskene og søger efter dem som den hungrige Løve 
efter sit Bytte (1 Pet. 5,8), og derfor maa den Christne 
ikke ringeagte den overvundne dog endnu farlige Fjende, 
men han maa stadig være paa sin Vagt og fuldt rustet til 
Kampen mod ham og alle Mørkets Aander, som følge ham 
. (Eph. 6,1—17). Den Christne skal dog heller ikke ræddes 
for ham eller tro sig fortabt, men være forvisset om, at 
han er i (Guds og Jesu Christi Varetægt. Alt som den 
fremskridende Forløsning gennem Helliggørelsen vinder 
videre Raaderum, vil ogsaa baade den Ondes og det Ondes 
Magt brydes og endelig for stedse ophøre paa den yderste 
Dag efter den store Verdensdom. 

Som Christus selv i sit Jordeliv maatte kæmpe med 
Synd og Død og Djævel, saaledes har han ogsaa beseiret 
dem og forløst Menneskene fra deres Magt. Forbilledlig 
har han fremstillet det ved sine Gerninger, naar han for- 
lader Synder, helbreder Syge og Vanføre, uddriver Djævle 


Joh. Aab. 12,0: Nedstyrtet er vor Brødes Anklager, som an- 
klagede dem for vor Gud Dag og Nat. 


ar milk 

og opvækker Døde. Til disse henviser han da ogsaa dem, 
som tvivle om hans forløsende Messiasgerning (saaledes 
Johannes” Disciple, Matth. 11,4—5) eller trodse og fornægte 
den (Pharisæerne og Jøderne, Joh. 5,36, 10,85, 14,11). I sin 
Ophøielsesstand fortsætter han sin forløsende Frelsergerning 
og udfolder den i stedse videre Kredse over den ganske 
Jord indtil Dagenes Ende. 

Saaledes fuldbyrdes Menneskenes Forløsning fra alle 
onde Magter i en fremskridende Udvikling, medens For- 
soningen er fuldbyrdet en Gang for alle. Forløsningen har 
Forsoningen til sin Forudsætning og sit Grundlag, men 
falder i sit Væsen sammen med den og er derfor evig lige- 
som denne (Hebr. 9,12: ææævia Awrtoworc). I den dogmatiske 
Reflection maa dog begge holdes ud fra hinanden for til- 
fulde at udvikle og forstaa begges Rigdomsfylde. Hvor 
det ikke sker, hvor Forsoning og Forløsning falde sam- 
men, vil Resultatet blive, at Forsoningen trænges tilbage 
og tilsidst falder bort. Saaledes hos Schleiermacher og i 
hans Fodspor hos den nyere subjective Theologi. For- 
soningen bliver her, som ovenfor (S. 343) paavist, en Hand- 
ling, der falder indenfor Menneskets Bevidsthed og væsent- 
lig bestaar i, at Mennesket finder Fred med Gud i sig selv 
ikke paa en Gang men i fremskridende Udvikli ng, alt som 
Frygtens og Truslens mørke Skyer, der hidtil have hvilet 
tyngende og truende over Bevidstheden, vige bort og en 
salig Gudsbevidsthed fylder Sindet. Følgen heraf bliver, 
at baade Syndsbevidstheden og Naadesbevidstheden svæk- 
kes og tilsidst ophæves. Synden bliver en Naturvirkning, 
men uden Menneskets Skyld, medens Naaden bliver en 
Meddelelse af højere aandelige Kræfter til at modvirke 
Synden. Men herved er Christi Frelsesværk omsat til en 
Kamp mellem Menneskets lavere sandselige og højere aan- 
delige Natur og bliver en ideal Symbolik istedenfor en 
levende Virkelighed. 

8 38. 
Christi tredobbelte Midlerkald. 


Med sin Død har Christus fuldbyrdet Formaalet for 
sit Komme til Verden, at genoprette det ved Synden af- 
brudte og forstyrrede Livssamfund mellem Gud og Menne- 
skene. Dog er hans Gerning ikke afsluttet hermed, men 
fortsættes i hans nuværende Herlighed hos Faderen, idet 
han vedblivende fører saavel Slægten som den Enkelte 
mod dette Maal. Paa Grund af denne sin Gerning, som 
han udøver i Tid og Evighed, kaldes han Frelseren (ø 
cæ7nQ, Joh. 4,42, 1 Joh. 4,14, jvfr. Matth. 1,1: Du skal kalde 
hans Navn Jesus, thi han skal frelse sit Folk fra deres 
Synder) og Midleren (& ws0%7yc, 1 Tim. 2,5, Hebr. 8,6, 9,15, 
12,24: ueoteng Oiadn ans véac). Til denne Gerning blev Jesus 
indviet ved Daaben og salvet med den Hellig Aand, og er 
derfor kaldet den Salvede, Messias, Christus. 

Israels forjættede Messias skulde i sig selv forene de 
tre theokratiske Embeder, gennem hvilke Herren styrede 
sit Folk, og som ellers ikke maatte være forenede i een 
Person: Prophet, Præst og Konge. Dette tredobbelte Mid- 
lerkald (munus triplex Christi) er ikke blot knyttet til Chri- 
sti jordiske Liv, men han udøver det vedblivende paa 
aandelig Vis i sin Ophøielsesstand. De tre Kald ere dog 
ikke adskilte, saa at Christus udfører dem hver til sin Tid 
eller paa sit Sted, men de ere som aandelige Virksomheder 
uadskilleligt forenede med hverandre. Naar de alligevel i 
den dogmatiske Læreudvikling fremstilles hver for sig, saa 
er det for derigennem at vinde en klar og sikker Forstaa- 
else af dem efter hele deres Fylde. 

Dette Lærestykke danner en Parallel til Læren om 
de to Tilstande (duplex status Christi), som ovenfor er 
fremstillet. Medens den sidste giver en Fremstilling af 
Jesu Gerning efter hele dens Længde ligefra Undfangelsen 

indtil Indgangen til Herligheden, saaledes giver hin os en 
Fremstilling efter hele dens Bredde, som den udøvedes i 
hans Fornedrelsesstand og den Dag idag i hans Ophøijiel- 
sesstand. Det bliver derfor ikke et nyt Lærestykke, som 
optager, hvad der ikke tidligere er bleven behandlet, men 
den samler det Foregaaende under en fælles Enhed og 
skænker nye Synspunkter ved paa den ene Side at vise, 
at Christi Midlerkald har sin historiske Tilknytning i Is- 
raels theokratiske Styrelse, og paa den anden Side hjælper 
os til en levende Anskuelse af Christi Midlergerning, som 
den udøves i Nutid og Fremtid indtil Dagenes Ende. 
Dette Lærestykke findes allerede hos Oldkirkens Lærere 
med Henvisning til bibelske Udtalelser, men det er dog 
først efter Reformationen det faar en fast dogmatisk Ud- 
vikling, navnlig af Calvin, senere i den lutherske Kirke 
af Johan Gerhard. Det fremkaldtes ved Kampen med 
Katholicismen, der stillede Kirken med Hierarchiet som 
Midler mellem Gud og Mennesker, medens Christus i sin 
Herlighed henskydes i en ubestemt Fjernhed. Blandt de 
protestantiske Theologer var der dog forskellige ' Meninger, 
saaledes om der er et dobbelt eller tredobbelt Kald, idet 
Nogle henførte det prophetiske Kald under det ypperste- 
præstelige. Af Rationalismen reistes en sønderlemmende 
Kritik over dette Lærestykke, idet man hævdede, at det 
tredobbelte Midlerkald ikke fandt nogen Begrundelse i 
Biblen, at Bénævnelserne kun vare billedlige og i det 
gamle Testamente betegnede stærkt begrænsede Virksom- 
heder. I den nyere Theologi er dog Lærestykket taget i 
Forsvar og genoptaget af flere Dogmatikere (saaledes 
Schleiermacher, Martensen, Thomasius), medens Andre 
udtale sig tvivlende om det, idet de enten optage det i 
Forsoningen som omfattende Enhed, eller de tage Anstød 
af Udtrykket »Embede« som kun gældende indenfor den 
borgerlige Retsorden (Ritschl). Det sidste kan være rig- 

tigt, idet vi ved »Embedet« nærmest tænke paa Omfanget 
af ydre Pligter og Rettigheder, hvorom her ikke kan være 
Tale. Men vi kunne ombytte det med Ordet »Kald«, hvor- 
ved baade udtrykkes den indre Tilskyndelse og det ydre 
Omfang af et bestemt Hverv, saaledes naar Talen er om 
et kunstnerisk Kald, politisk Kald o. lign. 

Overfor disse forskellige Indvendinger maa fastholdes, 
ikke alene, at Dogmet har Støtte i den hellige Skrift, men 
ogsaa, at det virkelig giver en fyldigere og alsidigere Op- 
fattelse af Christi Frelsergerning; om det end kan siges, 
at alle tre Midlerkald mødes i den fælles Frelsergerning, 
saa gengive de dog hver sin Side af den. Endelig ind- 
skærper dette Lærestykke os, at Christi Kærlighedsgerning 
ikke er afsluttet med hans jordiske Liv, men fortsættes 
med samme Kraft og Inderlighed i hans himmelske Her- 
lighed, og kundgør os derved den nøje Forbindelse mellem 
Christi jordiske og himmelske Virksomhed. 


Det prophetiske Kald. 


Gennem Israels Propheter kundgjorde Gud sin Villie 
for det udvalgte Folk, han formanede og trøstede det og 
udtalte sine svære Straffedomme, som vilde komme over 
det, hvis det fremturede i sin Ulydighed og i sit Frafald, 
medens han atter reiste det i Sorgens og Ulykkens Dage 
ved store og lysende Forjættelser om en kommende Frelse 
og Herlighed. Propheterne saa og bedømte Tingene fra 
Guds Standpunkt, saaledes som Gud ser og dømmer dem, 
ikke fra Endelighedens, men fra Uendelighedens Stand- 
punkt, sub specie æternitatis — og atter ikke fra Philoso- 
phiens og Poesiens Standpunkt, men fra Religionens og 
Moralens Standpunkt.") 


=) Om Propheternes Stilling og Virksomhed se Dogmatikens 
historiske Forudsætninger 8& 6. 

Til den lange Række af Propheter, som strækker sig 
gennem Aarhundreder, og til deres Virksomhed er ogsaa 
Jesu offentlige Fremiræden og Lærergerning knyttet og vil 
ikke kunne tænkes uden den. Det er derfor et tomt Tanke- 
Experiment at tale om, hvorledes Jesus vilde være bleven 
modtaget, om han i vore Dage var traadt frem og havde 
prædiket paa Gader og Stræder, hvorledes Politiet vilde 
have nedlagt Forbud og Aviserne kritiseret ham 0. lign. 
(S. Kierkegaard), thi her mangler jo ganske den historiske 
Forudsætning, nemlig den forudgaaende prophetiske Virk- 
somhed, og saadant bliver derfor ligesaa utænkeligt, som 
at Nogen i vore Dage vilde bygge et Tempel for Odin eller 
Thor og bringe dem blodige Offre, hvor ligeledes alle Be- 
tingelserne for en saadan Optræden vilde mangle. 

Jesu offentlige Virksomhed i Israel slutter sig paa det 
Nøieste til den foregaaende- historiske Udvikling. Baade 
kalder han sig selv Prophet (Matth. 13,57, Luk. 4,24—27, 13,33, 
Joh. 4,4), og hele hans ydre Optræden er i Lighed med 
de tidligere Propheters: han lever uden Familie og uden 
Hjem, er uden borgerlig Livsstilling, samler en Kreds af 
Disciple om sig og vandrer med dem rundt i Landet, han 
taler med samme Myndighed som Propheterne og opfattes 
ogsaa saaledes af Folket og kaldes af det Prophet (Matth. 
1674, 21,11, Luk. 7,16, 24,19, Joh. 4,19, 6,14, 9,17). Fra dette 
Synspunkt maa da ogsaa Jesu Optræden og Virksomhed 
forstaas og dømmes, medens det var et vildledende Feil- 
syn, naar Rationalismen vilde forstaa ham som en Folke- 


Matth. 13,57: En Prophet er ikke foragtet uden i sit Fædre- 
land og i sit Hjem. 

Luk. 13,33: Det sker ikke, at en Prophet dræbes udenfor 
Jerusalem. 

Matth. 21,1: Folket sagde: det er Jesus, Propheten fra Naza- 
reth i Galilæa. 

Joh. 4,19: Den samaritanske Kvinde siger: Herre, jeg ser, at 
du er en Prophet. 

lærer i Lighed med Sokrates og andre fremragende Per- 
sonligheder, thi herved udviskes det Eiendommelige ved 
Jesu Virksomhed. 

Men paa den anden Side vil det heller ikke være til- 
strækkeligt, udelukkende at stille Jesus i Lighed med Is- 
raels gamle Propheter, thi ogsaa her er Betragtningen for 
snæversynet. Ved Siden af den ydre Lighed viser sig en 
mægtig Aandens Forskel, baade i større Dybde og større 
Inderlighed. Han er Prophetiens Maal og dens Fuldkom- 
melse og indeslutter derfor i sig Prophetiens hele Fylde, 
han har derfor ikke som hine Guds Aand efter et bestemt 
Maal (Joh. 3,34: ovx é&x uéreov) men i hele dens Fylde. 
Jesus er Sandheden selv (Joh. 14,6), Guds udtrykte Billed 
(Joh. 14,9); medens de tidligere Propheter ere Organer 
for Guds Aabenbaring, er Jesus Guds Aabenbaring selv. 
Derfor taler han ikke gennem Syner og dunkle Aaben- 
baringer, men forkynder Guds eget Ord (Joh. 7,16—17), hvad 
han umiddelbart har set hos Faderen (Joh. 3,1—18). I sin 
Forkyndelse slutter Jesus sig til den prophetiske Forkyn- 
delse, dog saaledes, at den løftes op i en højere Sphære 
til fri Aandelighed. Forkyndelsens Indhold et Loven og 
Forjættelserne, men hin er bleven fra Tyangsloven til Kær- 
lighedsloven, og Forjættelserne om det messianske Rige i 
en fjern Fremtid ere blevne til Forkyndelsen om Guds 
Rige, som allerede er kommet og nu stunder sin videre 
Virkeliggørelse i Møde. Som Prophet skuer Jesus ind i 
Hjerterne og aabenbarer deres Hemmeligheder (Joh. 2,24—25), 
saaledes overfor Nathanael (Joh. 1,48—49) og den samaritan- 
ske Kvinde (Joh. 4,18—19); ligeledes forudsiger han de til- 
kommende Ting, sin egen Død og Opstandelse, de svære 
Straffedomme over det vantro og haardhjertede Folk, 


Joh. 7,46: Min Lære er ikke min, men hans, som sendte mig. 
Joh. 2,5: Jesus havde ikke nødig, at nogen skulde vidne om 
et Menneske. thi han vidste selv, hvad der var i Mennesket. 

endelig Gudsrigets vexlende Skæbner og Afslutningen med 
den yderste Dom. 

Jesu prophetiske Virksomhed er ikke indskrænket til 
hans Jordeliv og endt med dette, men fortsættes i hans 
Ophøijielsesstand, dog ikke længer som i hint umiddelbart, 
men middelbart. Han sender vedblivende sine Lærere og 
Prædikanter til at forkynde hans Ord (Eph. 4,11), de skulle 
tale i hans Navn og kalde sig hans Sendebud (2 Kor. 5,20). 
I absolut Forstand er dog Christus alene Lærer og kalder 
sig selv saaledes (Matth. 23,8—10), fordi al christelig Lære 
og Forkyndelse maa tage sit Udspring fra hans Lære (Joh. 
16,14), medens al Lære, som afviger derfra, skal forkastes 
(Gal. 1,9). 

Naar flere ældre og nyere Dogmatikere (Calow, Baier — 
Thomasius) ville indskrænke Christi prophetiske Virksom- 
hed til hans Jordeliv, da afkortes den og Sammenknyt- 
ningen mellem hans jordiske og himmelske Virken af- 
brydes, hvorved atter Christus rykkes længere bort i en 
ubestemt Fjernhed. Denne hans himmelske Virksomhed 
formidles ved den Hellig Aand, som ikke taler af sit Eget, 
men ud af Christus (Joh. 16,13—14), hvis Ord og Evangelium 
herved udbredes i stedse videre Kredse, indtil tilsidst alle 
ere blevne gudoplærte (1 Thess. 4,9: 480060æztot) og den 
gamle Propheti (Joel 3) er gaaet i Opfyldelse. 


Det ypperstepræstelige Kald. 


Naar Propheterne i Israel traadte frem paa Guds Vegne 
for Folket og kundgjorde hans Villie, saa traadte Præ- 
sterne frem paa Folkets Vegne overfor Gud og frembare 
dets Offre og Bønner. Den prophetiske Forkyndelse af 
Guds Villie og Lov kunde vække Syndsbevidstheden og 


2 Kor. 5,0: Vi ere Sendebud i Christi Navn, som om Gud 
formaner ved os; vi bede i Christi Sted: bliver forligte med Gud! 

med den Frygten for Guds retfærdige Straffe, men den 
vilde ikke kunne bringe Soning og Syndsforladelse. Det 


vilde kunne ske gennem den i Loven nøie foreskrevne 


Offercultus, som i og for sig heller ikke vilde kunne det, 


men gennem sin Symbolik pegede hen paa det kommende 
Offer, der skulde bringe en evig Forløsning (&jøræa« 4w- 


toworc, Hebr. 9,12) og derigennem virke den attraaede Fred 


og Forligelse med Gud. Til denne Fremtræden, intercessio, 


for Gud var 'Præstestanden indstiftet. Hertil udkrævedes ” 
Hellighed, der imidlertid ligesom Offret ikke kunde naas i 
Virkeligheden, men kun fremstilles symbolsk. Det skete ” 
derved, at Præsterne vare udsondrede fra Folket og sær- 


ligt indviede gennem. forskellige Rensninger og Ceremonier. 
Deres Gerning var at bringe de lovbefalede Offre og Bøn- 


ner til Gud paa Folkets Vegne. Den præstelige Gerning ” 


og den til samme knyttede talrige Præstestand samlede sig 
atter som i et Brændpunkt i Ypperstepræsten og det aar- 
lige Offer, som han bragte paa den store aarlige For- 
soningsfest for hele Folkets Synder. 

Efter den fremragende Plads, som Ypperstepræsten 
indtog i den israelitiske Gudstjeneste, kan det ikke undres, 
at den forjættede Messias ogsaa skal være ideal Ypperste- 
præst for Gud, ja at han endog skal forene de to Stil- 
linger, som det ellers var strengt forbudt at tildele den 
samme Indehaver, nemlig den præstelige og den kongelige. 


Det hedder saaledes om ham, at han skal være Præst til 


evig Tid efter Melchisedeks Vis (Ps. 110,4) d. e. Præst og 
Konge samtidig, som Melchisedek var den første Guds 
Præst og tillige Konge i Salem (1 Mos. 14,18) — fremdeles: 
Zemach (d. e. Messias) skal være Præst og herske paa sin 
Kongestol (Zach. 6,13). 

Dette maatte da ogsaa blive Virkelighed i Christus. 
Imidlertid omtaler han sig ikke selv saaledes paa samme 
Maade, som han kalder sig selv Prophet og Konge. Det 


| 
i 
] 

ligger i Sagens Natur, thi det vilde ikke kunne forstaas af 
hans Disciple, før hans Forsoningsværk var fuldført paa 


— Golgatha. Imidlertid fremtræder han dog allerede inden 


dette som Præst ikke alene for Israel men for den ganske 
Verden ved sine Forbønner og navnlig ved den sidste ud- 
førlige Bøn, som meddeles i Joh. 17. Heller ikke i de 
apostoliske Breve nævnes han som Ypperstepræst, idet 
Tanken her mere dvæler ved Offeret, som blev bragt, end 
ved den, som bragte det. Men at Tanken om Christus 
som den sande Ypperstepræst ikke var fremmed for den 
apostoliske Kreds, vil ses af Hebræerbrevet, som udfører 
Tanken i dens Enkeltheder. 

Det er da med fuld Føie, at Kirkelæren har optaget 
det ypperstepræstelige Kald i Dogmet om munus ftriplex 
Christi. I den dogmatiske Udvikling falder det i to Dele: 
Fremførelsen af Sonofferet, oblatio, og Fremtrædelsen for 
Gud med Forbønnen, intercessio, og begge forklares nær- 
mere. Hvad den førstnævnte Handling angaar, da er 
den deri forskellig fra det gammeltestamentilige Offer, at 
Subject og Object, Præst og Offer, forenes i den samme 
Person, idet Christus fremfører sig selv som Offret (Eph. 
5,2). - Fremdeles har det gl. test. Offer kun symbolsk Be- 
tydning og peger ud over sig selv, medens det af Christus 
fremførte Offer har fuld Gyldighed for alle Tider og Slæg- 
ter, hvoraf følger, at med det ere alle blodige Sonoffre og 
Skyldoffre bortfaldne og bringes ikke mere overalt, hvor 
Cbristendommen har funden Indgang. Christi Sonoffer 
er en historisk Handling, udført til bestemt Tid og Sted, 
men medens alle andre store Handlinger i Historien 
kun har Betydning for en vis Tid og en vis Slægt, saa 
gælder denne Christi Offerhandling for alle Tider og alle 


E ph. 5,2: Christus elskede os og gav sig selv hen for os som 
en Gave og et Slagtoffer, Gud til en velbehagelig Lugt. 

Slægter og bliver derved en Evigheds-Handling. De bærende 
Grundtanker heri ere imidlertid udførligt gennemgaaede i 
den foregaaende Udvikling af Forsoningslæren, hvortil her 
maa henvises. 


Til Christi Frembæren af Offeret slutter sig hans Frem- 
træden for Faderen, intercessio. Ogsaa den har sit For- ” 
billed i Ypperstepræstens Fremtræden for Gud med Bøn 
og Røgoffer for Folkets Synder, jvfr. Joh. Aab. 8,83—4, hvor 
den opstigende Røg fra Alteret føjes til de Helliges Bønner. 
Christi Fremtræden for Faderen bestaar da deri, at han 
gaar i Forbøn overfor Gud for Menneskenes vedblivende 
Vantro og Ligegyldighed for Guds Ord og deraf følgende 
idelige Overtrædelser af Guds Lov. Saadan Forbøn fandt 
allerede Sted i hans jordiske Liv overfor hans Disciples 
Svaghed (saaledes Luk. 22,32) og overfor hans Modstande- 
res blinde Fanatisme (Luk. 23,34); en udførlig Forbøn af 
ham have vi meddelt i Joh. 17, hvilken Bøn særligt har 
faaet Navnet af den ypperstepræstelige Bøn. Denne For- 
bøn vedbliver i hans Herlighed, supplicatio gloriosa mod- 
sat den jordiske supplicatio humilis, hvorom det hedder, 
at han træder frem (Rom. 8,34, Hebr. 7,25: åvrvyyæver, 
egl. tilfældigt møde, dernæst henvende sig med Anmod- 
ning eller Bøn) med Forbøn for os, han kaldes derfor 
ogsaa vor Talsmand (1 Joh. 2,1: zza9gzAntoc), som beder 
Faderen tilgive vore Overtrædelser og Skrøbelighedssynder. 
Paa lignende Maade hedder det ogsaa, at den Hellig Aand 
træder frem for os med uudsigelige Sukke (Rom. 8,26), 
men her maa da tænkes paa en Sammensmælten af 
Guds Aand med vor Bøn, altsaa en paa een Gang sub- 
jectiv og objectiv Handlen, medens Christi Forbøn er ren 
objectiv. 

Christi Fremtræden bør nu ikke opfattes som en blot 
Fremstilling af Menneskeslægten som velbehagelig for Gud 


Sønnens Gerninger. 365 


formedelst den skete Forsoning (Martensen), thi hermed 
er aabenbart sagt for lidt, idet der i de anførte Skrift- 
steder tænkes paa en bestemt virkelig Handlen. Til den 
modsatte Yderlighed komme de orthodoxe Dogmatikere, 
naar de fremstille Forbønnen som lydelig og hørlig med 
Fremvisning af de blodige Vunder. Dette er en altfor kras 
sandselig Opfattelse, kun lidet stemmende med Christi 
majestætiske Herlighed, der kræver et tilsvarende Udtryk 
(Feoreertøg jvfr. Joh. 17,4: Fader, jeg vil, at de, som du 
har givet mig, skulle være hos mig og se min Herlighed). 
Vanskeligheden ved at forestille os dens Form og Maade 
ligger i, at den foregaar i en Tilværelse, som er udenfor 
Rummet og Tiden. Christi Intercession kan derfor ikke 
tænkes i Lighed med menneskelig Tale og Forhandling, 
den sker med &6nte ånuare (2 Kor. 12,4), som af os 
hverken kunne forstaas eller gengives. Overhovedet maa 
erindres, at i hin transcendentale Verden er intet Før eller 
Efter, men alt sker i absolut Samtidighed. Om vi derfor 
ville tænke os den himmelske Intercession paa den ene 
eller den anden Maade, er ikke af Betydning, men Hoved- 
vægten hviler paa den trøstefulde Forvisning, at vore saare 
ufuldkomne og svage Bønner støttes af en almægtig og al- 
kærlig Talsmand i Himlen. 

Christi Forbøn viser os da, at han ikke alene har 
elsket Menneskene hele sit Liv igennem indtil sin Død 
(Joh. 13,1), men at denne Kærlighed varer til alle Tider 
og for alle Slægter. Genstand for hans Forbøn er, som 
det ses af Joh. 17, i første Række »de, som Faderen har 
givet ham«, hans Disciple og Troende (V. 9—19), dernæst 
de kommende Slægter, som ville modtage Evangeliet, der 
forkyndes dem (V. 20—21), og endelig samler han dem 
alle i en fælles Bøn, at de maa skue hans Herlighed og 
blive i ham og han i dem (V. 22—26). 

Naar Romerkirken ved Siden af Christi Forbøn og 

delvis i dens Sted stiller Jomfru Marias samt Engles og 
Helgeners Forbøn og dernæst opfordrer de Troende til at 
henvende sig til dem og paakalde deres Hjælp og Forbøn, 
da afviser den evangeliske Kirke alt saadant som en skade- 
lig Overtro, der ingen Hjemmel har i den hellige Skrift. 
Muligheden af en saadan kan vel ikke nægtes, men der 
er Intet kundgjort os derom, og i Virkeligheden er det en 
Tilsidesættelse af Christi Fortjeneste og en Forringelse af 
den Ære og Tak, som tilkommer ham, efterdi han alene 
er vor Midler, Ypperstepræst og Talsmand høs Faderen.) 


Det kongelige Kald. 


Det tredie theokratiske Kald i Israel var det kongelige. 
Medens Ypperstepræsten træder frem for Gud paa Folkets 
Vegne med Offer og Bønner, saa træder Propheten og 
Kongen frem for Folket paa Guds Vegne. Men medens 
Propheten forkynder Guds Villie, skal Kongen virke til, 
at den udføres. Det sker gennem hans Styrelse og Regi- 
mente saavel indefter som udefter. I første Retning vil 
Kongen drage Omsorg for, at Guds Lov agtes og over- 
holdes, og at de, som sætte sig op imod den, straffes, 
medens han udefter skal føre Folket i Striden mod dets 
Fjender, seire over dem og derved skaffe Folket Fred og 
fornøden Ro til at færdes og virke i det Land, som Herren 
har skænket dem. I Alt dette maa der selvfølgelig tænkes 
paa den østerlandske Oldtids Opfattelse af Kongen og 
Kongemagten som indsat ved en guddommelig Ordning, 
overfor hvilken der maa vises ubetinget Ærefrygt og Ly- 
dighed. 


=) Conf. Aug. art. 21: Scriptura non docet invocare sanctos 
seu petere auxilium a sanctis, quia unum Christum nobis propo- 
nit mediatorem, propitiatorem, pontificem et intercessorem. Cfr. 
Apologia Conf. p. 227. 

I de messianske Spaadomme fremstilles derfor Mes- 
sias som Kongen nærmest for Israels Folk, men gen- 
nem det for hele Menneskeslægten. Saaledes varsler alle- 
rede Patriarchen Jakob i sin Afskedstale til Sønnerne 
om Fredsfyrstens Komme, hvem Folkene skulle følge 
(1 Mos. 49,10), og Bileam, Propheten mod sin Villie, vars- 
ler om Spiret af Israel, der knuser Moabs Sider (4 Mos. 
24,17). Da Israel senere har faaet sin egen Konge, saa 
bliver han Forbilledet for den kommende Messias. Det 
er dog ikke Stifteren Saul, ei heller den mægtigste og 
viseste Hersker, Salomo, hvem dette tilfalder, efterdi begge 
disse gribes af verdslig Ærelyst og Magtbegær, men det 
bliver David, der trods sine store Forsyndelser alligevel 
er Manden efter Guds Hjerte, thi han bevarer uagtet 
Synd og Fald en urokkelig Tro paa Herren, for hvem 
han i dyb Ydmyghed bekender sin store Synd og beder 
om Syndsforladelse, som ogsaa skænkes ham. Saaledes 
bliver Davids Navn overført paa Messias, og det varsles, 
at Herren vil opreise David paa Ny i Messias, hvorved 
maa tænkes paa den ideale David (Jerem. 30,9, Ezech. 
34,23, Hos. 3,5), og det kundgøres, at Messias skal være 
af Davids Æt (2 Sam. 22,7). 


Jesus Christus nedstammer da ogsaa fra Davids Æt 
(Rom. 1,3: åx oméouaros AufBrd xate cwgxa), jvfr. de to 
Stamtavler i Matth. 1 og Luk. 3, ligesom ogsaa Folket 
hilser ham som Davids Søn. Vel viser Jesus stor Til- 
bageholdenhed overfor dette Navn som for Messiasnavnet 


Jerem. 30,: De skal tjene Herren deres Gud og deres Konge 
David, som jeg vil opreise dem. 
Ezech. 34,4: Og jeg vil sætte min Hyrde over dem, og han 
skal vogte dem, min Tjener David. 
Hos. 3,5: Derpaa skal Israels Børn vende om, søge Herren, 
deres Gud, og David, deres Konge. 
24+ 

og unddrager sig Folkets Hyldest (Joh. 6,15), fordi der til 
disse Navne knyttede sig politiske Forventninger og køde- 
lige Drømmerier om jordisk Magt og Ære, der gik i mod- 
sat Retning af Jesu Tanker. Først da hans Livsger- 
ning nærmer sig sin Afslutning, sætter han alle Hensyn 
til Side og holder sit Indtog i Jerusalem som en Konge i 
Tilslutning til den messianske Propheti (Zach. 9,2). Han 
fremstiller sig for Pilatus som Konge, ganske vist med 
uforbeholden Erklæring om, at hans Kongerige ikke er 
bygget paa ydre Vold og Magt som de jordiske Stormagter 
(Joh. 18,36, Luk. 22,25), men er et Sandhedens og Kærlig- 
hedens Rige. Over al hans Tale og Adfærd hviler et Præg 
af kongelig Højhed og Myndighed, hvilket han bevarer i 
den dybeste Fornedrelse under fanatiske Modstanderes Haan 
og Spot og under raa Soldaters brutale Mishandling, saa 
at han endnu i Dødsøieblikket fremkalder et Beundrings- 
og Hyldingsraab: »Sandelig dette Menneske var Guds Søn« 
(Mark. 15,39). Endelig ved den sidste Afsked med Discip- 
lene efter hans Opstandelse optræder han med fuld konge- 
lig Myndighed som den, hvem al Magt er given i Himmel 
og paa Jord (Matth. 28,18), han paalægger dem at være 
hans Herolder og Budbringere til alle Folkeslag og ud- 
sender dem som Ordets og Aandens Feltherrer, der skulle 
underlægge ham den ganske Verden. 

I Himmelfarten borttages Jesus fra Jorden og optages 
til sin himmelske Kongegerning, som er en Fortsættelse 
og videre Udførelse af den jordiske. Den faar sit billed- 
lige Udtryk i Sædet ved Faderens Høire (se Side 306) og 
udfolder sig paa tredobbelt Maade som et Magtens, Naa- 
dens og Herlighedens Rige, hvorved ikke betegnes tre ad- 
skilte Riger, men Christi forskellige Virkemaader og det 
forskellige Sted for deres Kundgørelse. 

I Magtens Rige, regnum potentiæ, udfolder Christus 
sin Almagt i Universet ved Siden af Faderen og sammen 

med ham. Men særligt for os udøver han den paa Jorden 
i Verdenshistoriens Gang, hvilken han styrer saaledes, at 
det maa blive til Guds Riges Fremgang og Menighedens 
stedse videre Udbredelse. Saaledes kommer han efter sin 
Bortgang »paa Himlens Skyer« (Matth. 26,64) ved de store 
Begivenheder, som følge efter hin: Jerusalems Ødelæggelse, 
Evangeliets Udbredelse og Romerrigets Fald. Derefter 
viser han i alle kommende Tider sin styrende og førende 
Kongemagt som Kongernes Konge og Herrernes Herre (Joh. 
Aab. 17,14, 19,16). Sammen med Faderen styrer og leder 
han de store Begivenheder saavel i Naturen som i Histo- 
rien, saa at alle Omvæltninger i hin som i denne maa 
blive styrkende og rensende for hans Menighed. 

Indenfor sin Menighed virker Christus i Naadens 
Rige, regnum gratiæ, hvilket Skriften udtrykker ved, at 
han er Menighedens Hoved (zspx47) cøjg åxxAn0iac, Eph. 5,23, 
Kol. 1,18), d. e. dens ledende og styrende Magt. Denne 
hans naaderige Styrelse i og overfor de Troende, hvilke 
han gennem indre Aandsrørelser og ydre Livsførelser drager 
til den evige Frelse og bevarer og styrker i Fristelser, 
viser han ligeledes overfor hele Menigheden, hvilken han 
skærmer mod ydre Angreb og alle Ondskabens Forsøg paa 
med List eller Vold at omstyrte den, saa at Helvedes Porte 
ikke skulle faa Magt over den (Matth. 16,18). 

Naadens Rige vil ligesom Magtens vedvare indtil Dage- 
nes Ende, da Christus med den yderste Dom slutter Ver- 
denshistorien, og den nuværende Verden maa vige Pladsen 
for en højere Verdensorden. Dette Herlighedens Rige har 
Christus allerede nu, hvor han sidder ved Faderens Høire 
og lovprises af talløse Engleskarer som »Lammet, der blev 
slagtet for vore Synder« (Joh. Aab. 5,12—14) d. e. som For- 
soner og Forløser for den ganske Menneskehed, og i dette 
sin Herligheds Rige vil Christus gøre alle dem, som have 

elsket ham, delagtig (Joh. 17,24). Her kæmper Christus 
ikke længer mod Synd og Død og Djævel, thi alle disse 
Magter ere overvundne, Christi Midlergerning 'er ophørt, 
han har nu ført den i Synden frafaldne Verden tilbage 
til Gud, saa at det evige Livssamfund mellem Gud og 
Mennesker atter er bragt til Veie, og Gud skal blive Alt i 
Alle (1 Kor. 15,28). 

Det tredobbelte messianske Kald knytter Jesu him- 
melske Virken. paa det Nøieste til den jordiske, saa at vi 
idet ser Christi guddommelige Kærlighed i een fortløbende 
Linie virke mod det samme Maal, kun under forskellige 
Livsvilkaar. Og Hver, som skuer med Troens Øine, vil 
da ogsaa her kunne se Guds Herlighed (Joh. 11,40) d. e. 
Christus virkende i sit tredobbelte Midlerkald midt iblandt 
os endnu den Dag idag: den ypperstepræstelige Virken 
kendes indefter i den Fred, som Forvisningen om Synds- 
forladelsen ved hans Soning giver os, den prophetiske og 
kongelige Virken skues udefter: den første deri, at han 
udsender sine Lærere, Evangelister og Missionærer over 
den ganske Jord i stedse videre Omfang, medens hans 
blivende Kongegerning ses deri, at hans Love ere endnu 
den Dag idag ledende og bærende for Lovgivningen i alle 
christelige Folk og Stater, samt deri, at han som Kirkens 
kongelige Hoved trods al indre Splidagtighed og ydre An- 
greb opretholder og bevarer den indtil Dagenes Ende. 


Joh. 17,4: Fader, jeg vil, at de, som du har givet mig, skulle 
være hos mig, hvor jeg er, at de maa skue min Herlighed. 

Joh. 11,4: Jesus siger til Martha: Dersom Du kunde tro, 
skulde Du se Guds Herlighed. 

